**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 10. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Sretan sam, sretan, sretan! – Tajne Medvednice** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – provjerava pravopisnu točnost i slovopisnu čitkost u pisanju  **OŠ HJ A. 3. 5. Učenik oblikuje tekst služeći se imenicama, glagolima i pridjevima uvažavajući gramatička i pravopisna pravila.**  – razlikuje jesnu i niječnu rečenicu | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. JESEN JE TU**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Komunikacijska situacija: Koje je sada godišnje doba? Koje su karakteristike jeseni? Što se događa s listopadnim drvećem? Kakvo je lišće prije nego otpadne?  Kako se zove gora iznad glavnog grada naše domovine? (Zagrebačka gora ili Medvednica) Znaš li po kome je Medvednica dobila ime? Književnik Mladen Kušec napisao je priču o pet medvjedića koji su jednom davno živjeli u jednoj Sretnoj šumi. Ta se šuma smjestila na planini iznad grada Zagreba, a ime je dobila upravo prema medvjedima – Medvednica.  **2.** **TAJNE MEDVEDNICE**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu.  **Opis aktivnosti:**  Učiteljica/ učitelj čita tekst *Tajna Medvednice* (ulomak iz priče). Pitanjima uvodi učenike u kratku sadržajnu analizu: Što se čuje u šumi? Tko se kotrlja, šulja, ruje? Gdje i koga skriva srna? Pročitaj što je uzvikivao medvjedić. Koje se pitanje začulo? Što je medvjedić upitao najveće stablo? Je li dobio odgovor na posljednje pitanje? Znaš li ti odgovor na njega?  **3. PONAVLJAMO - BOLJE ZNAMO**  **Ishod aktivnosti:** učenik piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju; razlikuje jesnu i niječnu rečenicu.  **Opis aktivnosti:**  Rad s udžbenikom: učenici samostalno rješavaju zadatke u udžbeniku. Nakon svakoga zadatka nekoliko učenika čita svoje gotove uratke.  Učenici:  - broje otvornike i zatvornike u riječima  - prepisuju upitne i usklične rečenice iz teksta  - pišu rečenice u kojima trebaju biti zadane riječi  - pišu riječi koje počinju slogom šum  - jesne rečenice preoblikuju u niječne  - pronalaze imenice i opisuju ih.  **4. JESAM LI SRETAN?**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Učenici trebaju odgovoriti na pitanja iz teksta (Sretan si? Reci, zbog čega?) kao da su upućena njima. Trebaju se prisjetiti malih i velikih primjera koji mogu biti odgovor.  Nekoliko učenika čita gotove uratke. | | | | [**Zvučna čitanka – Tajna Medvednice**](https://hr.izzi.digital/DOS/4218/20040.html#block-366818) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 3. Razvija osobne potencijale; B. 2. 2. Razvija komunikacijske kompetencije.  **ODR** A. 2. 2. Uočava da u prirodi postoji međudjelovanje i međuovisnost.  **GOO** A. 2. 1. Ponaša se u skladu s ljudskim pravima u svakodnevnom životu. |