**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 98. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Zavičajni govor – Irena Kolar Vudrag: Bedak** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – govori kraći tekst prema jednostavnoj strukturi: uvod, središnji dio, završetak  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – odgovara na pitanja o poslušanome tekstu  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – sluša tekst prema zadanim smjernicama: unaprijed zadana pitanja i upute  – izražava mišljenje o poslušanome tekstu  – razumije ulogu i korisnost slušanja  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  **OŠ HJ A. 3. 6. Učenik razlikuje uporabu zavičajnoga govora i hrvatskoga standardnog jezika s obzirom na komunikacijsku situaciju.**  – uočava uvjetovanost uporabe zavičajnoga idioma ili hrvatskoga standardnog jezika komunikacijskom situacijom  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. BEDAKI NORIJU…**  **Ishod aktivnosti:** razlikuje svakodnevne komunikacijske situacije; služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; uočava uvjetovanost uporabe zavičajnoga idioma ili hrvatskoga standardnog jezika komunikacijskom situacijom.  **Opis aktivnosti:**  Učiteljica/učitelj započinje sat izrekom sa Samoborskog fašnika: *Bedaki noriju svaki dan, a pametni samo na fašnik*. Komunikacijska situacija: Razumijete li izreku? Jeste li je već prije čuli? Što ona znači? Kada kažemo da je netko bedast? Kako bi objasnili što znači riječ *bedast*? Što ste bedasto u zadnje vrijeme vidjeli ili čuli? Što mislite, koristi se li riječ bedasto u standardnom jeziku koji učimo u školi? Učenici iznose svoja razmišljanja.  **2. PAŽLJIVO SLUŠAMO I RAZUMIJEMO, NISMO BEDAKI**  **Ishod aktivnosti:** sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; izdvaja nepoznate riječi, pretpostavlja značenje riječi na temelju sadržaja teksta i upotrebljava ih; izražava mišljenje o poslušanome tekstu; razumije ulogu i korisnost slušanja; iskazuje misli i osjećaje nakon čitanja književnoga teksta; prepoznaje temu književnoga teksta.  **Opis aktivnosti**:  Učiteljica/učitelj zadaje učenicima zadatak da pokušaju prepoznati kojim je narječjem (zavičajnim govorom) pisana pjesma ili gdje se tako govori (ako ne znaju kako se zove narječje). Učiteljica/učitelj čita pjesmu. Nakon čitanja, učiteljica/učitelj pita učenike jesu li sve razumjeli te koje riječi su im bile nepoznate. Značenje nepoznatih riječi objašnjava učenik koji zna što riječi znače ili učiteljica/učitelj. Zaključuje se da je pjesma pisana kajkavskim narječjem i zapisuje na ploču. Može se zapisati i nekoliko riječi iz pjesme i njihovo objašnjenje.  Nakon objašnjavanja značenja riječi, može se još jednom pročitati pjesma (učenici ili učiteljica/učitelj).  Učiteljica/učitelj pita učenike: U čemu bedak spava? Do koliko zna brojati? Kakva su mu koljena? Kako trči za loptom? Kada se ponaša kao lane? Što radi u školi? Objasnite osmi stih. Kakvi su mu zubi? S čim su uspoređene njegove oči, a s čim kosa? Kako se ponaša prema susjedima? Kad je „glavna faca“? Kakav mu je rječnik? Što mislite o bedaku iz pjesme – je li vam simpatičan ili vam se ne sviđa? Zašto?  Što je tema pjesme? (Izgled i ponašanje jednog bedaka.)  **3.** **NAJ BIT ' BEDAST**  **Ishod aktivnosti:** povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Komunikacijska situacija: Biste li željeli imati takvog bedaka za prijatelja? Ponašaju li se i djevojčice bedasto? Zašto su bedaki nekima zabavni? Učiteljica/učitelj potiče učenike da ispričaju kako bi objasnili nekom bedastom da njegovo ponašanje neće završiti dobro. Učenici iznose svoja razmišljanja i prijedloge, a nakon toga rješavaju 1. zadatak na 47. stranici udžbenika – zamišljaju nastavak pjesme.  **4. KAJKAVSKO NARJEČJE**  **Ishod aktivnosti:** uočava uvjetovanost uporabe zavičajnoga idioma ili hrvatskoga standardnog jezika komunikacijskom situacijom.  **Opis aktivnosti:**  Ponavlja se kojim je narječjem (zavičajnim govorom) pisana pjesma. Učiteljica/učitelj naglašava važnost narječja jer ona obogaćuju hrvatski jezik. Učiteljica/učitelj pita učenike koje narječje su već prije upoznali. Ponavlja se da su narječja dobila ime po upitnim riječima (kaj, ča, što). Učenici rješavaju 2. zadatak na 47. stranici udžbenika.  Za domaću zadaću učenici pišu pjesmu o sličnom bedaku na svojem narječju - 3. zadatak, 47. str. udžbenika.  **NA PLOČI JE:**  **Bedak**  **Irena Kolar Vudrag**  Pjesma je pisana kajkavskim narječjem.  Tema pjesme: izgled i ponašanje jednoga bedaka  Kajkavske riječi:  spi - spava  kolena – koljena  beži – trči  z – iz  nigdar – nikad  špekule – pikule  vse – sve  kak - kao | | | | **[Zvučna čitanka – Bedak](https://hr.izzi.digital/DOS/4218/20040.html" \l "block-366403)**  Modul: Hrvatski jezik i književnost  Jedinica: Narječja  [**Objekt: Dobri i dragi naš kaj**](https://hr.izzi.digital/DOS/4218/20312.html#block-420097) | **PID OŠ** C. 3. 1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine.  **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **OSR** A. 2. 1. Razvija sliku o sebi;  B. 2. 1. Opisuje i uvažava potrebe i osjećaje drugih; C. 2. 2. Prihvaća i obrazlaže važnost društvenih normi i pravila; C. 2. 4. Razvija kulturni i nacionalni identitet zajedništvom i pripadnošću skupini. |