**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 99. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Izvješće (vijest): Naši junaci svjetski prvaci** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – govori kraći tekst prema jednostavnoj strukturi: uvod, središnji dio, završetak  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  – služi se novim riječima u skladu s komunikacijskom situacijom i temom  **OŠ HJ A. 3. 3. Učenik čita tekst i pronalazi važne podatke u tekstu.**  – odgovara na pitanja o pročitanome tekstu  – postavlja pitanja o pročitanome tekstu  – pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše različite kratke tekstove: izvješće  – provjerava pravopisnu točnost i slovopisnu čitkost u pisanju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SVAKO PITANJE TRAŽI ODGOVOR**  **Ishod aktivnosti**: razlikuje svakodnevne komunikacijske situacije; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici su podijeljeni u šest grupa, svaka grupa ima novine ili časopise iz kojih može izrezivati veća slova. Grupe imaju zadatak izrezati slova, složiti pitanja i zalijepiti ih na papir. Svaka grupa ima zadatak složiti jedno pitanje.  Zadatci grupa:  Izrežite 21., 25. i 26. slovo abecede i složite riječ (ŠTO?); 15., 21. i 26. slovo (TKO?); 9., 6., 14. i 11. slovo (GDJE?); 6., dva puta 1. i 15. slovo (KADA?); 1., 2 puta 15. slovo i 21. slovo (KAKO?); 1., 29., 25., 26. i 21. slovo (ZAŠTO?).  Nakon što učenici u grupama slože pitanja, stavljaju ih na ploču. Učiteljica/učitelj pita učenike: Podsjećaju li vas pitanja na neku vrstu teksta? U kakvom tekstu možete pronaći odgovor na ta pitanja? Učenici će se vjerojatno prisjetiti izvješća. Učenici odgovaraju na pitanje što je izvješće.  **2. NAŠI JUNACI SVJETSKI PRVACI**  **Ishod aktivnosti:** odgovara na pitanja o pročitanome tekstu; pronalazi važne podatke u tekstu.  **Opis aktivnosti:**  Učenici samostalno čitaju tekst u udžbeniku na 48. stranici i odgovaraju na pitanja o pročitanom izvješću.  Na kraju samostalnog rada zajednički se provjerava točnost odgovora.  **3. VOLIMO SPORT**  **Ishod aktivnosti:** služi se novim riječima u skladu s komunikacijskom situacijom i temom.  **Opis aktivnosti:**  Učenici rješavaju križaljku na 49. stranici. Nakon što je riješe i otkriju nazive različitih sportova, učenici iznose svoja znanja o tim sportovima (rekviziti koji se koriste, pravila, broj igrača, gdje se igra…).  Za domaću zadaću učenici rješavaju 1. zadatak na 49. stranici (istražuju i pišu izvješće o najboljem sportašu ili sportašici u Hrvatskoj u protekloj godini).  **NA PLOČI JE:**    TKO? ŠTO? GDJE? KADA? KAKO? ZAŠTO?  I Z V J E Š Ć E | | | |  | **ZDR** B. 2. 3. A. Opisuje zdrave životne navike.  **OSR** B. 2. 4. Suradnički uči i radi u timu; C. 2. 4. Razvija kulturni i nacionalni identitet zajedništvom i pripadnošću skupini.  **OŠ TZK** D. 3. 2. Izvodi raznovrsne vježbe u svrhu poboljšanja sustava za kretanje. |