**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 100. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Redoslijed događaja u priči – Saša Veronek Germadnik: Rijeka Bistra i jezero Drijemak** | | | | |
| ISHODI: | **OŠ HJ A. 3. 2. Učenik sluša tekst i prepričava sadržaj poslušanoga teksta.**  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – prepričava poslušani tekst  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje redoslijed događaja  – opisuje likove prema izgledu, ponašanju i govoru  – povezuje likove s mjestom i vremenom radnje  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  – prepoznaje etičke vrijednosti teksta  **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  - služi se novim riječima u skladu s komunikacijskom situacijom i temom  – pripovijeda događaje nižući ih kronološki  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – stvara različite individualne uratke: crta strip | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. JE LI ČAŠA NAPOLA PUNA ILI PRAZNA?**  **Ishod aktivnosti:** razlikuje svakodnevne komunikacijske situacije; služi se novim riječima u skladu s komunikacijskom situacijom i temom.  **Opis aktivnosti:**  Komunikacijska situacija: učiteljica/učitelj pokazuje učenicima napola napunjenu čašu s vodom. Pita ih je li čaša napola puna ili prazna. Učenici će vjerojatno odgovoriti različito te se razgovara o tome da neki uvijek vide sve dobro oko sebe, a neki u svemu vide nešto loše i nezadovoljni su sa svime. Učenici pričaju u koju skupinu oni spadaju i bi li se htjeli promijeniti. Mogu ispričati i poznaju li nekoga tko je uvijek nezadovoljan pa prigovara i u najboljim situacijama. Učiteljica/učitelj pita učenike jesu li kad čuli tko su optimisti, a tko pesimisti te objašnjava riječi prethodnim primjerima.  **2. BISTRA I DRIJEMAK**  **Ishod aktivnosti:** sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; izdvaja nepoznate riječi, pretpostavlja značenje riječi na temelju sadržaja teksta i upotrebljava ih; izražava mišljenje o poslušanome tekstu; opisuje likove prema izgledu, ponašanju i govoru; povezuje likove s mjestom i vremenom radnje; prepoznaje temu književnoga teksta.  **Opis aktivnosti:**  Učiteljica/učitelj prije čitanja priče zadaje učenicima da prate jesu li likovi priči pesimisti ili optimisti.  Učenici iznose svoj doživljaj teksta te kako su doživjeli likove u priči. Slijedi razgovor o tekstu potaknut pitanjima: Tko je postajao sve nezadovoljniji svojim životom? Zašto? Je li Bistra bila zadovoljna? Na kakve je teškoće ona nailazila? Kakvo je bilo ljeto? Što se dogodilo s Drijemkom, a što s Bistrom? Kako se ponašala Bistra i u teškoj situaciji? Što je Drijemka vratilo u život? Je li i dalje bio nezadovoljan svojim životom? Ispričaj kakvu je promjenu doživio. Što misliš zašto se tako promijenio? Koje osobine ima Bistra, a koje Drijemak? Jesu li njihova imena povezana s njihovim osobinama? (Drijemak – nezadovoljno, usporeno, uspavano, tužno, zadovoljno; Bistra – živahna, nemirna, optimistična) Koja je tema priče? (Život jezera Drijemka i rijeke Bistre.) Osobine i tema se zapisuju na ploču.  **3. MIJENJAM SE JA, MIJENJAŠ SE TI, MIJENJAMO SE SVI**  **Ishod aktivnosti:** povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učiteljica/učitelj pita učenike je li se njima nekad u životu dogodilo nešto što ih je promijenilo te je li lakše promijeniti sebe ili druge. Učenici iznose svoja iskustva. Što može dogoditi ako pokušavamo promijeniti druge?  **4. SVE SE DOGAĐA NEKIM REDOM**  **Ishod aktivnosti:** prepoznaje redoslijed događaja, prepričava poslušani tekst.  **Opis aktivnosti:**  Učiteljica/učitelj zadaje učenicima da još jednom pročitaju tekst i pokušaju zapamtiti kojim redom se što događalo u priči. Nakon čitanja zajednički se stvara redoslijed događaja i zapisuje u udžbenik na 47. stranici.  Redoslijed događaja:  1. Jezero Drijemak i rijeka Bistra žive jedno pored drugoga  2. Jezero je nezadovoljno svojim dosadnim životom  3. Život rijeke Bistre ponekad nije lagan  4. Sušno ljeto smanjuje jezero i rijeku i život polako nestaje  5. Krupne kapi kiše vraćaju život u jezero  6. Drijemak se promijenio i postao zadovoljan svojim životom  Učenici mogu usmeno prepričati tekst prema redoslijedu događaja.  **5. CRTAMO STRIP**  **Ishod aktivnosti:** stvara različite individualne uratke: crta strip.  **Opis aktivnosti:**  Učenici crtaju strip prema određenom redoslijedu događaja.  **NA PLOČI JE:**  **Rijeka Bistra i jezero Drijemak**  **Saša Veronek Germadnik**  Tema priče: Život rijeke Bistre i jezera Drijemka prije i poslije suše.  Likovi: jezero Drijemak - nezadovoljno, usporeno, uspavano, tužno, zadovoljno  rijeka Bistra - živahna, nemirna, optimistična  Neki događaji nas mogu promijeniti. Lakše je promijeniti sebe nego mijenjati druge. | | | | **[Zvučna čitanka - Rijeka Bistra i jezero Drijemak](https://hr.izzi.digital/DOS/4218/20040.html" \l "block-366810)**  Mogu se provesti aktivnosti s preostalim objektima iz nastavne jedinice  [**Redoslijed događaja**](https://hr.izzi.digital/DOS/4218/13517.html) | **PID OŠ** A. 3. 1.  Učenik zaključuje o organiziranosti prirode.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost; B. 2. 1. Objašnjava da djelovanje ima posljedice i rezultate.  **POD** B. 2. 2. Planira i upravlja aktivnostima  **ZDR** B. 2. 1. A. Razlikuje vrste komunikacije; B. 2. 1. B. Prepoznaje i procjenjuje vršnjačke odnose; B. 2. 2. B. Objašnjava pravo na izbor; B. 2. 2. C. Uspoređuje i podržava različitosti.  **OSR** C. 2. 2. Promiče solidarnost u školi; B. 2. 4. Suradnički uči i radi u timu.  **UKU** C. 2. 1. Vrijednost učenja: Učenik može objasniti vrijednost učenja za svoj život; C. 2. 2. Slika o sebi kao učeniku; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |