**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 101. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Tko se boji kukaca? (Rečenice, pridjevi – vježbanje i ponavljanje)** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – služi se novim riječima u skladu s komunikacijskom situacijom i temom  **OŠ HJ A. 3. 3. Učenik čita tekst i pronalazi važne podatke u tekstu.**  – uočava grafičku strukturu teksta: naslov, tijelo teksta, ilustracije i/ili fotografije, rubrike  – postavlja pitanja o pročitanome tekstu  – pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – prepoznaje glagole i pridjeve na oglednim primjerima  – razlikuje jesnu i niječnu rečenicu | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TKO SE BOJI KUKACA?**  **Ishod aktivnosti:** razlikuje svakodnevne komunikacijske situacije; služi se novim riječima u skladu s komunikacijskom situacijom i temom.  **Opis aktivnosti:**  Učiteljica/učitelj postavlja pitanje: Tko se boji kukaca? Učenici pričaju o svojim strahovima i iskustvima s kukcima. Učiteljica/učitelj govori učenicima da se bojimo obično onoga što ne poznajemo, a da bismo bolje upoznali kukce pogledat ćemo neke fotografije te pokušati prepoznati kukce i saznati nešto o njima.  <https://www.youtube.com/watch?v=kK-bKzh5u9o>  **2. KUKCE ZNAM, REČENICE ISPRAVLJAM**  **Ishod aktivnosti:** uočava grafičku strukturu teksta: naslov, tijelo teksta, ilustracije i/ili fotografije, rubrike; pronalazi važne podatke u tekstu; razlikuje jesnu i niječnu rečenicu.  **Opis aktivnosti:**  Rad s udžbenikom: Učenici promatraju fotografije i prepoznaju kukce na njima te rješavaju 1. zadatak na 52. stranici.  Zajednički se provjerava točnost napisanih niječnih rečenica s naglaskom na pisanje niječnica ne i ni.  Učenici zatim čitaju rečenice kako bi trebale glasiti da podaci o kukcima budu točni (1. zadatak na 52. str.).  **3. JESNA, NIJEČNA, KOJA JE TOČNA?**  **Ishod aktivnosti:** prepoznaje glagole i pridjeve na oglednim primjerima; razlikuje jesnu i niječnu rečenicu.  **Opis aktivnosti:**  Učiteljica/učitelj pita učenike: Kakve su to jesne rečenice? Kakve su niječne rečenice? Po kojim riječima prepoznajemo niječne rečenice? Kako se pišu? Primjeri se zapisuju na ploču. Naglasiti da i jesne i niječne rečenice mogu biti točne i netočne.  Igra rečenicama: Učenik kaže jesnu ili niječnu rečenicu o životinjama, ostali učenici dogovorenim znakovima (mogu se koristiti zeleni i crveni krug, ustajanje i sjedanje …) trebaju pokazati je li rečenica točna ili nije. Tko pogriješi, ispada iz igre. (Primjer: Kitovi su najveće životinje na Zemlji. Puževi nisu spori. Dražesne koale žive u moru. U Africi nema tigrova.) Bitno je da rečenice budu jesne i niječne, točne i netočne.  Nakon igre učenici rješavaju 2., 3. i 4. zadatak u udžbeniku na 53. str.  **4. MOJ KUKAC**  **Ishod aktivnosti:** piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Učenici imenuju i pišu opis zamišljenog kukca kojem daju osobine različitih kukaca koje poznaju (udžbenik, 53. str., 5. zadatak)  **NA PLOČI JE:**  **jesne**  (Bubamara je vrlo korisna u vrtu.)  REČENICE  **niječne** (Pauci nisu opasni za ljude.)  Niječnica NE piše se ODVOJENO od glagola (ne leti, ne puže…).  Niječnica NI **ne piše** se odvojeno od riječi (nije, nisu, nismo…). | | | | Modul: Hrvatski jezik i komunikacija  [**Jedinica: Jesne i niječne rečenice**](https://hr.izzi.digital/DOS/4218/20305.html) | **PID OŠ** A. 3. 1. Učenik zaključuje o organiziranosti prirode.  **IKT** C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju; C. 2. 3. Učenik uz učiteljevu pomoć ili samostalno uspoređuje i odabire potrebne informacije među pronađenima.  **ODR** C. 2. 1. Solidaran je i empatičan u odnosu prema ljudima i drugim živim bićima;  A. 2. 2. Uočava da u prirodi postoji međudjelovanje i međuovisnost.  **ZDR** B. 2. 2. C. Uspoređuje i podržava različitosti.  **OSR** A. 2. 2. Upravlja emocijama i ponašanjem; A. 2. 3. Razvija osobne potencijale; A. 2. 4. Razvija radne navike; B. 2. 1. Opisuje i uvažava potrebe i osjećaje drugih. |