**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 102. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Veliko početno slovo – Ne dolaze cjepidlake iz Cjepidlaka; vježba i ponavljanje** | | | | |
| ISHODI: | **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – provjerava pravopisnu točnost i slovopisnu čitkost u pisanju  – piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina  – primjenjuje pravilo pisanja čestih višerječnih imena  **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije – govori kraći tekst prema jednostavnoj strukturi: uvod, središnji dio, završetak  – služi se novim riječima u skladu s komunikacijskom situacijom i temom  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NE DOLAZE CJEPIDLAKE IZ CJEPIDLAKA**  **Ishod aktivnosti:** razlikuje svakodnevne komunikacijske situacije; govori kraći tekst prema jednostavnoj strukturi: uvod, središnji dio, završetak; služi se novim riječima u skladu s komunikacijskom situacijom i temom.  **Opis aktivnosti:**  Učiteljica/učitelj pita učenike što znači naslov *Ne dolaze cjepidlake iz Cjepidlaka* i zapisuje ga na ploču. Učenici objašnjavaju značenje riječi *cjepidlaka* i Cjepidlaka (ako znaju). Jeste li čuli za neka neobična imena naselja u Republici Hrvatskoj? Učenici čitaju imena naselja iz udžbenika sa 54. stranice. Kako pišemo imena naseljenih mjesta? Kako pišemo imena rijeka, jezera, planina? Što se još piše velikim početnim slovom? Za sve se navode primjeri koji se mogu zapisati na ploču.  **2. POGODI ILI SMISLI IME NASELJA**  **Ishod aktivnosti:** provjerava pravopisnu točnost i slovopisnu čitkost u pisanju; piše veliko početno slovo: imena ulica, trgova, naseljenih mjesta, voda i gora, ustanova u užem okružju, imena knjiga i novina; primjenjuje pravilo pisanja čestih višerječnih imena.  **Opis aktivnosti:**  Učenici su podijeljeni u grupe (4 – 6 učenika). Učiteljica/učitelj priprema kartice na kojima su napisane riječi – dijelovi neobičnih imena naseljenih mjesta, svaka riječ nalazi se na jednoj kartici. (Primjer: VELIKA PISANICA, GORNJI DRAGONOŽEC, CRNO KAMANJE, ČAĐAVIČKI LUG, DJEDINA RIJEKA, DESNO ŽELJEZNO, DONJI KUKURUZARI, DEBELO BRDO, BANOVA JARUGA, DOBRA VODA, DONJA BANDA, KAMENA GORICA, HUDI BITEK, KLEPEĆE SELO, MALA KOSA, SAMOBORSKI OTOK, SITNO DONJE, GENERALSKI STOL, VUKOVO SELO, CAREVO POLJE, BABINO POLJE…) Svaka grupa dobiva isti broj riječi i kombinacijom dvije riječi piše imena naselja pisanim slovima na papir.  Grupni radovi izlažu se na ploči, a učiteljica/učitelj čita kako se naselja stvarno zovu. Provjerava se točnost pisanja imena naselja i je li koja grupa napisala stvarno ime naselja.  **3. PIŠEMO VELIKO POČETNO SLOVO U IMENIMA RIJEKA, JEZERA I GORA**  **Ishod aktivnosti:** provjerava pravopisnu točnost i slovopisnu čitkost u pisanju; piše veliko početno slovo: imena ulica, trgova, naseljenih mjesta, voda i gora, ustanova u užem okružju, imena knjiga i novina; primjenjuje pravilo pisanja čestih višerječnih imena.  **Opis aktivnosti:**  Rad s udžbenikom: Učenici rješavaju zadatke na 54. i 55. str. udžbenika uz pomoć geografske karte. Točnost rješenja se provjerava u parovima zamjenom udžbenika.  Na kraju sata može se provesti i samovrednovanje poznavanja pravila pisanja velikog početnog slova:   |  |  |  |  | | --- | --- | --- | --- | |  | UVIJEK | PONEKAD | RIJETKO | | Točno pišem imena naseljenih mjesta. |  |  |  | | Točno pišem imena rijeka, jezera, planina. |  |  |  | | Točno pišem imena ustanova, knjiga, časopisa, ulica i trgova. |  |  |  |   Za domaću zadaću učenici rješavaju 3. zadatak na 55. stranici.  **NA PLOČI JE:**  **Veliko početno slovo**  **Sve riječi** pišemo velikim početnim slovom u imenima:  - naseljenih mjesta (osim na, u, pod): Slavonski Brod, Severin na Kupi  - imenima i prezimenima ljudi : Zvonimir Balog  **Prvu riječ** pišemo velikim početnim slovom u imenima:  - ulica i trgova: Vukovarska ulica, Trg kralja Tomislava  - ustanova: Osnovna škola Mate Lovraka, Muzej za umjetnost i obrt  - novina, časopisa, knjiga: Jutarnji list, Prvi izbor, Vlak u snijegu  - rijeka, jezera, mora, planina: Sava, Jarunsko jezero, Jadransko more, Moslavačka gora | | | | Mogu se provesti aktivnosti s preostalim objektima iz nastavne jedinice  [**Veliko početno slovo u imenima voda, otoka i gora**](https://hr.izzi.digital/DOS/4218/13506.html) | **PID OŠ** B. 3. 4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi.  **UKU** D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** B. 2. 2. Razvija komunikacijske kompetencije;  B. 2. 3. Razvija strategije rješavanja sukoba; B. 2. 4. Suradnički uči i radi u timu;  C. 2. 4. Razvija kulturni i nacionalni identitet zajedništvom i pripadnošću skupini. |