**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 104. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Leo Lionni: Topolino i mehanički miš – prepričavanje** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije – govori kraći tekst prema jednostavnoj strukturi: uvod, središnji dio, završetak  – služi se novim riječima u skladu s komunikacijskom situacijom i temom  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – odgovara na pitanja o poslušanome tekstu  – prepričava poslušani tekst  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  – razumije ulogu i korisnost slušanja  **OŠ HJ A. 3. 3. Učenik čita tekst i pronalazi važne podatke u tekstu.**  – odgovara na pitanja o pročitanome tekstu  – pronalazi važne podatke u tekstu  – pojašnjava i popravlja razumijevanje pročitanoga teksta čitajući ponovo tekst  – sažima (traži glavne misli) i prepričava tekst  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – uočava glagolsku radnju, stanje ili zbivanje na oglednim primjerima  – piše pridjeve uz imenice da bi stvorio življu i potpuniju sliku  **OŠ HJ A. 3. 6. Učenik razlikuje uporabu zavičajnoga govora i hrvatskoga standardnog jezika s obzirom na komunikacijsku situaciju.**  – uočava uvjetovanost uporabe zavičajnoga idioma ili hrvatskoga standardnog jezika komunikacijskom situacijom  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  – prepoznaje etičke vrijednosti teksta  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  – povezuje likove s mjestom i vremenom radnje  – opisuje likove prema izgledu, ponašanju i govoru | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRA SE NASTAVLJA…**  **Ishod aktivnosti:** razlikuje svakodnevne komunikacijske situacije; govori kraći tekst prema jednostavnoj strukturi: uvod, središnji dio, završetak; služi se novim riječima u skladu s komunikacijskom situacijom i temom; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj priprema igru asocijacija.   |  |  |  |  | | --- | --- | --- | --- | |  | A | B | C | | 1. | MEKANO | RUŽIČASTA | PISTA | | 2. | SPAVANJE | PLAVOKOSA | GARAŽA | | 3. | ŽIVOTINJE | KEN | VOŽNJA | |  | **PLIŠANCI** | **BARBI** | **AUTIĆ** | | ***I G R A Č K E*** | | | |   Učiteljica/učitelj pitanjima usmjerava razgovor o igračkama: Kojim igračkama se najradije igrate? Kupujete li igračke ili ih sami ponekad izrađujete? Što napravite s igračkama koje više ne želite? Znate li da ih možete nekome donirati? Učiteljica/učitelj potiče učenike da istraže kome i gdje u svojem zavičaju mogu donirati igračke.  **2. SLUŠAMO PRIČU**  **Ishod aktivnosti:** izdvaja nepoznate riječi; pretpostavlja značenje riječi na temelju sadržaja teksta i upotrebljava ih; izražava mišljenje o poslušanome tekstu; razumije ulogu i korisnost slušanja; iskazuje misli i osjećaje nakon čitanja književnoga teksta.  **Opis aktivnosti:**  Učiteljica/učitelj čita priču (ili učenici slušaju zapis u zvučnoj čitanci). Nakon slušanja učenici iznose svoj doživljaj priče – kako su se osjećali za vrijeme slušanja (što ih je razveselilo, a što rastužilo u priči). Učiteljica/učitelj pita učenike jesu li sve riječi razumjeli. Ako ima nepoznatih riječi (*mehanički*), objašnjava se značenje.  **3. RAZGOVARAMO O PRIČI**  **Ishod aktivnosti:** prepoznaje i izdvaja temu književnoga teksta; prepoznaje redoslijed događaj; povezuje likove s mjestom i vremenom radnje; opisuje likove prema izgledu, ponašanju i govoru; odgovara na pitanja o pročitanome tekstu; pronalazi važne podatke u tekstu; prepoznaje etičke vrijednosti teksta; prepoznaje i izdvaja temu književnoga teksta; povezuje likove s mjestom i vremenom radnje; opisuje likove prema izgledu, ponašanju i govoru.  **Opis aktivnosti:**  Učiteljica/učitelj pitanjima uvodi učenike u analizu teksta: Koga upoznajemo na početku priče? Tko je on? Koga Topolino upoznaje i gdje? Odnose li se članovi obitelji jednako prema obojici? Pronađi rečenice koje to potvrđuju.  O čemu je Topolino razmišljao? Tko je neobični stanar vrta? Pročitaj rečenicu u kojoj gušterica postavlja uvjet ispunjenja želje. Što se slavilo u obitelji? Kako su ukućani napravili mjesta za darove? Kako se Topolino tada osjećao? Što je Topolino ugledao pred vratima? Što je zaželio? Pročitaj dio priče koji govori o tome je li mu se želja ostvarila.  Koja je tema ove priče? (Prijateljstvo običnog i mehaničkog miša.) Koje osobine imaju glavni likovi? (Topolino - plašljiv, znatiželjan, tužan, uporan, suosjećajan, dobar prijatelj; Pipo – zadovoljan, tužan) Koja je poruka priče? Znate li poslovicu kojom biste mogli izreći poruku? (Prijatelj se poznaje u nevolji.) Tema, likovi, poruka zapisuju se na ploču.  **4. KAKAV SAM PRIJATELJ, POSLUŠAJ**  **Ishod aktivnosti:** povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika; prepoznaje etičke vrijednosti teksta; uočava glagolsku radnju, stanje ili zbivanje na oglednim primjerima; piše pridjeve uz imenice da bi stvorio življu i potpuniju sliku.  **Opis aktivnosti:**  Učiteljica/učitelj potiče učenike da zamisle i ispričaju kako bi priča završila da Topolino nije promijenio želju. Učenici pričaju o tome kako se ponašaju kao prijatelji.  Rad s udžbenikom: Učenici rješavaju zadatke u udžbeniku na 57. stranici.  **5. KAJ TREBAM PRIPOVEDATI? / ČA TRIBAN PRIČATI? / ŠTO TREBAM KAZATI?**  **Ishod aktivnosti:** pojašnjava i popravlja razumijevanje pročitanoga teksta čitajući ponovo tekst; sažima (traži glavne misli) i prepričava tekst; uočava uvjetovanost uporabe zavičajnoga idioma ili hrvatskoga standardnog jezika komunikacijskom situacijom.  **Opis aktivnosti:**  Učenici čitaju tekst u sebi. Nakon čitanja zajednički se izdvajaju glavni događaji i zapisuju na ploču:  1. Topolino upoznaje Pipa  2. Topolino želi postati mehanički miš  3. Pipo u smeću  4. Gušterica ispunjava Topolinovu želju  5. Susret dvaju prijatelja  Učenici prema redoslijedu događaja prepričavaju tekst na svojem mjesnom govoru.  Za zadaću učenici rješavaju zadatak na 58. str. udžbenika.  **NA PLOČI JE:**  **Topolino i mehanički miš**  **Leo Lionni**  Tema priče: prijateljstvo običnog i mehaničkog miša  Likovi: Topolino - plašljiv, znatiželjan, tužan, uporan, suosjećajan, dobar prijatelj  Pipo – zadovoljan, tužan  Poruka: Prijatelj se poznaje u nevolji.  Redoslijed događaja:  1. Topolino upoznaje Pipa  2. Topolino želi postati mehanički miš  3. Pipo u smeću  4. Gušterica ispunjava Topolinovu želju  5. Susret dvaju prijatelja | | | | [**Zvučna čitanka – Topolino i mehanički miš**](https://hr.izzi.digital/DOS/4218/20040.html#block-366822) | **PID OŠ** B. 3. 1. Učenik raspravlja o važnosti odgovornoga odnosa prema sebi, drugima i prirodi;  C. 3. 1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3. Razvija osobne potencijale; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **GOO** C. 2. 2. Promiče solidarnost u školi.  **OR** B. 2. 2. Prepoznaje primjere održivoga razvoja i njihovo djelovanje na lokalnu zajednicu.  B. 2. 3. Opisuje kako pojedinac djeluje na zaštitu prirodnih resursa; C. 2. 1. Solidaran je i empatičan u odnosu prema ljudima i drugim živim bićima.  **P** B. 2. 2. Planira i upravlja aktivnostima |