**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 105. | | |
| PREDMETNO PODRUČJE: | HRVATSKI JEZIK | | | | |
| DOMENA: | KULTURA I MEDIJI | | | | |
| NASTAVNI SADRŽAJ: | **Znanje je moć – enciklopedija** | | | | |
| ISHODI: | **OŠ HJ C. 3. 1. Učenik pronalazi podatke koristeći se različitim izvorima primjerenima dobi učenika.**  – prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama  – pronalazi i kombinira podatke iz različitih izvora primjerenih dobi  – izdvaja važne podatke iz teksta i razvrstava ih prema uputi, te prenosi tekst u druge oblike ili medije  **OŠ HJ A. 3. 3. Učenik čita tekst i pronalazi važne podatke u tekstu.**  – odgovara na pitanja o pročitanome tekstu  – postavlja pitanja o pročitanome tekstu  – pronalazi važne podatke u tekstu  – pronalazi i objašnjava podatke u grafičkim prikazima  – pojašnjava i popravlja razumijevanje pročitanoga teksta čitajući ponovo tekst  – prepoznaje nepoznate riječi i pronalazi njezino značenje na temelju sadržaja teksta i u rječniku  **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – služi se novim riječima u skladu s komunikacijskom situacijom i temom  – pažljivo i uljudno sluša sugovornika ne prekidajući ga u govorenju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **PITAM TE, PITAŠ SE**  **Ishod aktivnosti:** prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama; razlikuje svakodnevne komunikacijske situacije.  **Opis aktivnosti:**  Učiteljica/učitelj započinje sat pitanjima na koja učenici vjerojatno ne znaju odgovoriti. (Npr. Zašto pada kiša? Kako nastaje duga? Koja je najotrovnija životinja na Zemlji? Čime se hrane kornjače?) Učenici pokušavaju odgovoriti na pitanja. Učiteljica/učitelj potiče učenike da kažu pitanja na koja ne znaju odgovor, a zanima ih. Pitanja učenika se mogu zapisati na ploču.  Učiteljica/učitelj pita učenike gdje sve mogu pronaći odgovore na svoja pitanja (enciklopedije, internet, časopisi…).  **2. ZNANJE JE MOĆ**  **Ishod aktivnosti:** prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama; razlikuje svakodnevne komunikacijske situacije; služi se novim riječima u skladu s komunikacijskom situacijom i temom; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj može na sat donijeti neke enciklopedije.  Učiteljica/učitelj postavlja pitanje: Zašto kažemo da je znanje moć? Kako ljudi dolaze do različitih spoznaja, kako stječu znanje? Kako ti učiš? Iz čega najčešće učiš? Iz čega se sve može učiti? Kako podatci dolaze u različite izvore znanja?  Zaključujemo da znanstvenici istražuju i tako dolaze do raznih spoznaja. Informacije i spoznaje do kojih su ljudi došli, skupljaju se i zapisuju. Tako su nastale enciklopedije. Što su enciklopedije? Kako se zovu dijelovi enciklopedije? (tomovi) Zašto su neke enciklopedije pisane u više tomova? Koje enciklopedije ste vidjeli? Koje imate kod kuće? Koje imamo u učionici? Kako su poredane informacije u enciklopediji? Učenici listaju enciklopedije i pronalaze podatke koji ih posebno zanimaju i čitaju prijatelju. Bitno da učenici zaključe da su podaci pisani abecednim redom te da se znaju služiti enciklopedijom. Treba naglasiti da danas postoje enciklopedije na internetu u digitalnom obliku. Treba objasniti učenicima što je Wikipedija i da to nije prava enciklopedija.  Na ploču se zapisuju važni podaci o enciklopediji.  **3. RIJEKE I MORA**  **Ishod aktivnosti:** postavlja pitanja o pročitanome tekstu; pronalazi važne podatke u tekstu; pojašnjava i popravlja razumijevanje pročitanoga teksta čitajući ponovo tekst.  **Opis aktivnosti:**  Rad s udžbenikom: Učenici u paru čitaju tekstove iz enciklopedija i rješavaju 2. zadatak. Nakon što završe zadatak, dio učenika čita pitanja koja su postavili, a dio učenika odgovara na njih bez gledanja u tekst da procijene koliko su podataka zapamtili u tekstu koji su pročitali. Ako na neko pitanje učenik nije znao odgovor, ponovo čita tekst i pronalazi odgovor.  **4. TKO ČITA, NE SKITA**  **Ishod aktivnosti:** pronalazi i objašnjava podatke u grafičkim prikazima; pojašnjava i popravlja razumijevanje pročitanoga teksta čitajući ponovo tekst; prepoznaje nepoznate riječi i pronalazi njezino značenje na temelju sadržaja teksta i u rječniku.  **Opis aktivnosti:**  Rad s udžbenikom: Učenici rješavaju 2. zadatak na 60. stranici udžbenika. Zajednička provjera točnosti riješenih zadataka.  Učenici zatim rješavaju 1. i 2. zadatak na 61. stranici, ali točnost svojih odgovora traže u enciklopediji.  Za zadaću učenici rješavaju 3. zadatak na 61. stranici udžbenika.  **NA PLOČI JE:**  Enciklopedija  (Pitanja koja su postavili učenici. )  **Enciklopedija** je knjiga u tiskanom ili digitalnom obliku (e-enciklopedija) koja sadrži informacije koje su ljudima poznate iz raznih područja života, znanosti. Informacije su poredane **abecednim redom**. Dijelovi enciklopedije zovu se **tomovi**.  **Vrste enciklopedije**: Velika dječja enciklopedija, Moja prva enciklopedija svijeta, Medicinska enciklopedija, Sportska enciklopedija… | | | |  | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš.  **PID OŠ** B. 3. 2.Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša. |