**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 107. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Priča – Silvija Šesto: Naporno ponavljanje** | | | | |
| ISHODI: | **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  – prepoznaje redoslijed događaja  – povezuje likove s mjestom i vremenom radnje  – opisuje likove prema izgledu, ponašanju i govoru  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – odgovara na pitanja o poslušanome tekstu  – izražava mišljenje o poslušanome tekstu  – razumije ulogu i korisnost slušanja  **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. BEDAK PAMTI, PAMETAN PIŠE**  **Ishod aktivnosti:** razlikuje svakodnevne komunikacijske situacije; piše jednostavne tekstove prema zadanoj ili slobodno odabranoj temi.  **Opis aktivnosti:**  Učiteljica/učitelj potiče učenike da na papirić zapišu što najčešće zaboravljaju. Papirići se lijepe na ploču, čitaju pa se može napraviti grafički prikaz zaboravljivosti učenika. Na tu aktivnost se može vratiti i na kraju sata i povezati sa stvaralačkim zadatkom.  **2. SLUŠAMO I RAZGOVARAMO DOK NE ZABORAVIMO**  **Ishod aktivnosti:** odgovara na pitanja o poslušanome tekstu; izražava mišljenje o poslušanome tekstu; razumije ulogu i korisnost slušanja; prepoznaje i izdvaja temu književnoga teksta; prepoznaje redoslijed događaja; povezuje likove s mjestom i vremenom radnje; opisuje likove prema izgledu, ponašanju i govoru; iskazuje misli i osjećaje nakon čitanja književnoga teksta; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učiteljica/učitelj čita priču *Naporno ponavljanje.* Nakon čitanja učenici odgovaraju na pitanja: Što vam je bilo najsmješnije u priči? Je li ih glavni lik po nečemu podsjetio na njih ili nekoga koga poznaju?  Razgovor o priči: Kako se zove glavni lik? Koja je bila njegova posebna vještina? Kome je najviše koristila? Što je sve Tomica ostavio u školi? Zašto mama nije primijetila da je Tomica došao bez jakni? Kako se snašla prije polaska u školu? Što se dogodilo na prvom satu? Zašto je taj dan Tomica bio nepažljiv na nastavi?  Koja je tema ove priče? (Tomičin problem zaboravljanja stvari u školi.)  Jesu li Tomica i mama po nečemu slični? (Pomalo su nemarni neodgovorni.)  Što biste poručili Tomici? (Učenici zapisuju svoju poruku u pisanku.)  Što misliš je li Tomica donio zaboravljene stvari taj dan kući? Zašto tako misliš? Učenici iznose svoje mišljenje, a ako se mišljenja učenika razlikuju, može se organizirati kraća rasprava.  **3. SVATKO JE POSEBAN**  **Ishod aktivnosti:** povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva.  **Opis aktivnosti:**  Komunikacijska situacija: Učiteljica/učitelj pita učenike imaju li oni neku posebnu vještinu po kojoj su drugačiji od drugih te kada im odlutaju misli na nastavi. Sada se mogu pročitati rečenice o zaboravnosti s početka sata pa usporediti s Tomičinim zaboravljanjem stvari i zaključiti po čemu su učenici slični, a po čemu se razlikuju.  Rad s udžbenikom: Učenici rješavaju zadatke na 63. str. Nakon rješavanja učenici čitaju i uspoređuju svoje odgovore.  **4. DOBAR IZGOVOR ZLATA VRIJEDI**  **Ishod aktivnosti:** piše jednostavne tekstove prema zadanoj ili slobodno odabranoj temi.  **Opis aktivnosti:**  Učiteljica/učitelj zadaje učenicimanapišunekoliko originalnih šaljivih izgovora za ono što često zaboravljaju (pisanje zadaće, neizvršavanje nekih obaveza u domu, zaboravljanje stvari i sl.). Biraju se najoriginalniji (najšaljiviji) izgovori i mogu se zapisati na plakat DA SE NE ZABORAVI.  Za zadaću učenici mogu riješiti zadnji zadatak na 63. str. udžbenika.  **NA PLOČI JE:**  **Naporno ponavljanje**  **Silvija Šesto**  Tema priče: Tomičin problem zaboravljanja stvari u školi  Likovi: Tomica i mama – zaboravljivi, nemarni i pomalo neodgovorni  Tomici poručujem da …  Moji šaljivi izgovori: | | | | [**Zvučna čitanka – Naporno ponavljanje**](https://hr.izzi.digital/DOS/4218/20040.html#block-366441) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; B. 2. 3. Prilagodba učenja: Uz podršku učitelja, ali i samostalno, prema potrebi učenik mijenja plan ili pristup učenju; C. 2. 2. Slika o sebi kao učeniku  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3. Razvija osobne potencijale; A. 2. 4. Razvija radne navike.  **POD** B. 2. 2. Planira i upravlja aktivnostima.  **ZDR** B. 2. 2. C. Uspoređuje i podržava različitosti. |