**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 11. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Traži se prijatelj – Potraga za prijateljem** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  - sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  - izdvaja nepoznate riječi, pretpostavlja značenje riječi na temelju sadržaja teksta i upotrebljava ih  - izražava mišljenje o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  - pojašnjava i popravlja razumijevanje pročitanoga teksta čitajući ponovo tekst  - pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  - piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  - iskazuje misli i osjećaje nakon čitanja književnoga teksta  - prepoznaje temu književnoga teksta  - uspoređuje misli i osjećaje nakon čitanja teksta sa zapažanjima ostalih učenika  - povezuje temu književnoga teksta s vlastitim iskustvom  - navodi sličnosti i razlike između sadržaja i teme književnoga teksta i vlastitoga životnog iskustva  **OŠ HJ B. 3. 2. Učenik čita književni tekst i pronalazi važne podatke u tekstu.**  - opisuje likove prema izgledu, ponašanju i govoru  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **PRIJATELJ**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Oluja ideja: Učenici trebaju na papiriće napisati riječ koja im prva padne na pamet kada čuju riječ PRIJATELJ. Čitaju riječi koje su napisali i kazuju zašto im je baš ta riječ prva pala na pamet.  Što znači riječ prijatelj? Zašto nekoga zoveš svojim prijateljem? Objasni.  **2. SLUŠAM I RAZGOVARAM**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje priču Željke Lukende *Potraga za prijateljem*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Tko je pomogao dječaku da nađe prijatelje?  **3. RAZUMIJEM ŠTO SLUŠAM**  **Ishod aktivnosti:** učenik odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta; opisuje likove prema izgledu, ponašanju i govoru; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (Dječaku je stariji brat pomogao da nađe prijatelje.)  Otvaraju udžbenik i još jednom čitaju. Izdvajaju nepoznate riječi i pokušavaju ih objasniti. Ukoliko nitko ne zna objasniti značenje riječi, učiniti će to učiteljica/učitelj.  Učiteljica/učitelj pitanjima uvodi učenike u sadržajnu analizu: Kako se zove dječak iz priče? Kako se osjećao dječak? Zašto je bio nesretan? Gdje su njegovi prijatelji? Zašto je tražio prijatelje? Tko je dječaku pomogao u potrazi za prijateljem? Kako? Pročitaj što je pisalo u poruci. Ispričaj što se dogodilo nakon stavljanja poruke na vrata. Kako se dječak osjećao na kraju priče? Objasni. Jesi li bio u situaciji da si trebao pronaći nove prijatelje? Ispričaj.  Učiteljica/učitelj može na ploču zapisati naslov, pisca i nekoliko podataka o tekstu. Učenici pišu u svoje bilježnice.  **4. PRIJATELJSTVO ZLATA VRIJEDI**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Rad s udžbenikom.  Učenici rješavaju zadatke u udžbeniku:  - čitaju poruke o prijateljstvu, odabiru jednu i objašnjavaju njezino značenje  - među ponuđenim riječima odabiru osobine dječaka iz priče  - opisuju dječaka  - pišu svoj oglas u kojem traže prijatelja.  **5. OKO TEKSTA TEKST**  **Ishod aktivnosti**: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju, pronalazi važne podatke u tekstu.  **Opis aktivnosti :**  Učenici čitaju tekst o prijateljstvu psa i čovjeka. Učenici trebaju na papir napisati četiri pitanja o pročitanom tekstu. Papire zamjenjuju sa susjedom u klupi i zatim odgovaraju na pitanja koja su dobili. Čitaju nekoliko pitanja i odgovora.  **NA PLOČI JE:**  **Potraga za prijateljem**  **Željka Lukenda**  - priča  TEMA: dječak se doselio u novo naselje i pokušava pronaći prijatelje  GLAVNI LIK: dječak Bobo  OSOBINE GLAVNOG LIKA: Bobo – usamljen, sjetan, tužan, nesretan, poslušan, nestrpljiv, sretan, zahvalan  SPOREDNI LIKOVI: mama, brat, Ivana i Marko  Prijateljstvo mora biti obostrano.  Prijatelji su najveće bogatstvo. | | | | [**Zvučna čitanka**](https://hr.izzi.digital/DOS/4218/20040.html) **– Potraga za prijateljem** | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3. Razvija osobne potencijale.  **ODR** A. 2. 2. Uočava da u prirodi postoji međudjelovanje i međuovisnost.  **GOO** A. 2. 1. Ponaša se u skladu s ljudskim pravima u svakodnevnom životu. |