**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 108. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Molba, obrasci** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – služi se novim riječima u skladu s komunikacijskom situacijom i temom  **OŠ HJ A. 3. 3. Učenik čita tekst i pronalazi važne podatke u tekstu.**  – uočava grafičku strukturu teksta: naslov, tijelo teksta, ilustracije i/ili fotografije, rubrike  – odgovara na pitanja o pročitanome tekstu  – pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše različite kratke tekstove: čestitka, kratka e-poruka, pisani sastavak  – provjerava pravopisnu točnost i slovopisnu čitkost u pisanju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POGODI SLOVO, NAĐI ČAROBNU RIJEČ**  **Ishod aktivnosti:** razlikuje svakodnevne komunikacijske situacije; služi se novim riječima u skladu s komunikacijskom situacijom i temom.  **Opis aktivnosti:**  Učiteljica/učitelj najavljuje igru pogađanja slova i traženja čarobne riječi. Uz pogođena slova crta se 😊 ili crtež po želji.  \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ !  (LIJEPO VAS MOLIM BUDITE DANAS PAŽLJIVI NA SATU!)  Nakon što učenici pogode sva slova i pročitaju rečenicu te nađu čarobnu riječ, učiteljica/učitelj ih pita kakvu poruku šalje ta rečenica, što je to? (Učenici bi trebali prepoznati da je to molba.) Učiteljica/učitelj pita učenike u kojim svakodnevnim situacijama koriste riječ *molim*. Učenici navode primjere u kojima izgovaraju riječ *molim*.  **2. MOLIM TE, PROČITAJ MOLBU**  **Ishod aktivnosti:** uočava grafičku strukturu teksta: naslov, tijelo teksta, ilustracije i/ili fotografije, rubrike; odgovara na pitanja o pročitanome tekstu; pronalazi važne podatke u tekstu.  **Opis aktivnosti:**  Rad s udžbenikom: Učiteljica/učitelj moli učenike da pažljivo pročitaju molbe na 64. str. Nakon čitanja slijedi razgovor o pročitanim molbama: Tko je sve napisao molbe? Za koje potrebe? U čemu se razlikuju, a u čemu su slične? Kome su upućene? Jesu li sadržaji razumljivi onome tko ih treba pročitati? Koje molbe su službene? Što sadrže? (Čitanje i pronalaženje podataka koje sadrže molbe – kome je upućena, što se moli, ime, prezime i adresa onoga tko šalje molbu, priloge te datum i mjesto u kojem je molba napisana.)  Što mislite za što se sve može ili treba pisati službena molba? Kome biste vi mogli pisati molbu i što biste mogli moliti?  Zapisati na ploču što je molba i što sadržava.  **3. MOLIM TE, NAPIŠI MOLBU**  **Ishod aktivnosti:** piše različite kratke tekstove: čestitka, kratka e-poruka, pisani sastavak; provjerava pravopisnu točnost i slovopisnu čitkost u pisanju.  **Opis aktivnosti:**  Učiteljica/učitelj upućuje učenike da, prema pravilima pisanja molbe, napišu molbu ravnateljici/ravnatelju o tome koje bi promjene trebalo uvesti u školu. Prije pisanja treba ponoviti koje sve podatke (dijelove) molba mora imati. Nakon pisanja, učenici čitaju molbu koju su napisali te se razgovara o svakoj pročitanoj molbi. Učenici zajednički mogu odabrati najzanimljiviju molbu pa je uputiti ravnatelju/ravnateljici kao razred.  **4. ŠTO TE MOLE ŽIVOTINJE?**  **Ishod aktivnosti:** piše različite kratke tekstove: čestitka, kratka e-poruka, pisani sastavak; provjerava pravopisnu točnost i slovopisnu čitkost u pisanju; uočava grafičku strukturu teksta: naslov, tijelo teksta, ilustracije i/ili fotografije, rubrike.  **Opis aktivnosti:**  Rad s udžbenikom: Učiteljica/učitelj upućuje učenike da pročitaju molbu mrava u rubrici *Oko teksta tekst.*  Učiteljica/učitelj pita učenike kakve bi molbe mogle uputiti neke druge životinje. Učenici iznose ideje, a zatim zapisuju molbe životinja koje mogu i ilustrirati.  **NA PLOČI JE:**  Molba može biti usmena i pisana. Upućujemo je nekome koga nešto molimo.  Pisana molba mora sadržavati: ime osobe ili naziv ustanove i adresu kojoj je upućena, naslov, kratki opis onoga što se moli, ime, prezime i adresu onoga koji piše molbu, priloge (ako ih ima), mjesto i datum.  (Učenici pišu molbu koju bi uputila neka životinja.) | | | | Modul: Hrvatski jezik i komunikacija  Jedinica: Pisana molba  [**Objekt: Molim…**](https://hr.izzi.digital/DOS/4218/19404.html#block-360047)  Modul: Hrvatski jezik i komunikacija  Jedinica: Pisana molba  [**Objekt: Ponovimo**](https://hr.izzi.digital/DOS/4218/19404.html#block-360050)  Modul: Hrvatski jezik i komunikacija  Jedinica: Pisana molba  [**Objekt: Memori za kraj**](https://hr.izzi.digital/DOS/4218/19404.html#block-363263) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; C. 2. 2. Slika o sebi kao učeniku; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **ODR** C. 2. 1. Solidaran je i empatičan u odnosu prema ljudima i drugim živim bićima. |