**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 109. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Igrokaz, čitanje po ulogama – S. Kireta-Bebić: Iz poljskog svijeta** | | | | |
| ISHODI: | **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  – povezuje likove s mjestom i vremenom radnje  – opisuje likove prema izgledu, ponašanju i govoru  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  **OŠ HJ A. 3. 3. Učenik čita tekst i pronalazi važne podatke u tekstu.**  – uočava grafičku strukturu teksta: naslov, tijelo teksta, ilustracije i/ili fotografije, rubrike  – odgovara na pitanja o pročitanome tekstu  – pronalazi važne podatke u tekstu  – pronalazi i objašnjava podatke u grafičkim prikazima  – pojašnjava i popravlja razumijevanje pročitanoga teksta čitajući ponovo tekst  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – istražuje, eksperimentira i slobodno radi na temi koja mu je bliska  – stvara različite individualne uratke: stvara na dijalektu/mjesnom govoru, piše i crta slikovnicu, glumi u igrokazu, stvara novinsku stranicu, piše pismo podrške, crta naslovnicu knjige, crta plakat, crta strip  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ENERGIJA NAS POKREĆE**  **Ishod aktivnosti:** piše jednostavne tekstove prema zadanoj ili slobodno odabranoj temi; pronalazi i objašnjava podatke u grafičkim prikazima.  **Opis aktivnosti:**  Učiteljica/učitelj priprema listić za učenike sa zadatkom da riješe anagrame te dobivena rješenja smjeste u tablicu.  Učenici zadatke mogu rješavati u paru u ograničenom vremenu, pobijedio je par koji prvi točno riješi zadatak.  Otkrij nazive biljaka od kojih dobivamo ulje, šećer ili brašno i smjesti ih u tablicu.  SIMLAAN \_\_\_\_\_\_\_\_\_ ĆEENRŠA SKRTA \_\_\_\_\_\_\_\_\_\_\_ ZUKKRUU \_\_\_\_\_\_\_\_\_\_\_\_ AŽR \_\_\_\_\_\_\_\_\_\_\_\_  LJNAUA CIRPEA \_\_\_\_\_\_\_\_\_\_\_\_ ČEAJM \_\_\_\_\_\_\_\_\_\_\_ UOCSNRKTE\_\_\_\_\_\_\_\_\_\_\_\_\_\_\_ OJAS \_\_\_\_\_\_\_\_\_\_  ĆEENRŠA AEPR \_\_\_\_\_\_\_\_\_\_\_\_\_\_\_\_ ČBUA \_\_\_\_\_\_\_\_\_\_\_\_ ŠEINPAC \_\_\_\_\_\_\_\_\_\_\_\_ IRP \_\_\_\_\_\_\_\_\_\_\_   |  |  |  | | --- | --- | --- | | ULJE | ŠEĆER | BRAŠNO | |  |  |  | |  |  |  | |  |  |  | |  |  |  | |  |  |  |   Nakon rješavanja i provjere zadatka, razgovara se o namirnicama u kojima se nalaze ulje, šećer i brašno. Učiteljica/učitelj pita učenike: Zašto moramo jesti namirnice koje sadrže ulje, šećer i brašno? Zašto su te namirnice korisne našem tijelu? U kojim količinama ih treba jesti? Koja su ulja zdravija? Koja su brašna zdravija? Koliko se šećera može konzumirati? Što sadrži puno šećera pa treba izbjegavati?  **2. ČITAMO I RAZGOVARAMO O IGROKAZU**  **Ishod aktivnosti:** uočava grafičku strukturu teksta: naslov, tijelo teksta, ilustracije i/ili fotografije, rubrike; odgovara na pitanja o pročitanome tekstu; pronalazi važne podatke u tekstu; iskazuje misli i osjećaje nakon čitanja književnoga teksta; prepoznaje temu književnoga teksta, uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učenici čitaju tekst po ulogama, a jedan učenik čita tekst u zagradi (didaskalije). Nakon čitanja slijedi razgovor o tekstu: Kako se zove ovakva vrsta teksta? Po čemu to zaključujete? Tko su likovi u igrokazu? Na koji su način istaknuti likovi u igrokazu? Što znače rečenice u zagradama? Što objašnjavaju i kome služe? Zašto se ljuti šećerna repa? Kako bi suncokret nazvao repu? Čime se šećerna repa hvali? Kako se pomiče suncokret? Što se od njega dobiva? Pročitaj dio teksta u kojem to saznaješ. Gdje će se ponovo zajedno naći suncokret i šećerna repa? Objasni. Zašto se igrokaz zove *Iz poljskog svijeta?* Kako se zovu ljudi koji uzgajaju suncokret i šećernu repu? Što je tema igrokaza? (Susret šećerne repe i suncokreta u istom polju.) Zapisuje se na ploču.  **3. SLIČNI, A RAZLIČITI**  **Ishod aktivnosti:** pronalazi važne podatke u tekstu; pojašnjava i popravlja razumijevanje pročitanoga teksta čitajući ponovo tekst; opisuje likove prema izgledu, ponašanju i govoru; povezuje likove s mjestom i vremenom radnje.  **Opis aktivnosti:**  Komunikacijska situacija: Koje osobine ima šećerna repa u igrokazu? (ljuta, hvalisava, znatiželjna) Kakav je suncokret? (pomirljiv, smiren, pametan)  Što ste naučili o šećernoj repi? Što ste naučili o suncokretu? Učenici pronalaze podatke u tekstu i zapisuju ih u pisanku.  Rad s udžbenikom: Učenici rješavaju 1., 2., i 3. zadatak na 67. str. Učenici čitaju i uspoređuju odgovore na pitanja.  **4. JA SAM…**  **Ishod aktivnosti:** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; istražuje, eksperimentira i slobodno radi na temi koja mu je bliska; stvara različite individualne uratke: stvara na dijalektu/mjesnom govoru; piše i crta slikovnicu; glumi u igrokazu; stvara novinsku stranicu; piše pismo podrške; crta naslovnicu knjige; crta plakat; crta strip.  **Opis aktivnosti**:  Učenici rješavaju 5. zadatak u udžbeniku na 67. str., a nakon pisanja čitaju monologe koje su zapisali. Provodi se vršnjačko vrednovanje i odabiru najbolji monolozi.  Za zadaću učenici mogu izraditi lutke suncokreta ili šećerne repe i naučiti izražajno čitati igrokaz po ulogama.  **NA PLOČI JE:**  **Iz poljskog svijeta**  Sanja Kireta – Bebić  Tema igrokaza: susret šećerne repe i suncokreta u istom polju  Likovi: šećerna repa - ljuta, hvalisava, znatiželjna  suncokret - pomirljiv, smiren, pametan.)  O šećernoj repi sam naučio/la:  O suncokretu sam naučio/la: | | | | [**Zvučna čitanka – Iz poljskog svijeta**](https://hr.izzi.digital/DOS/4218/20040.html#block-366419) | **PID OŠ** B. 3. 2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost.  **POD** C. 2. 1. Istražuje procese proizvodnje dobara, pružanja usluga i gospodarske djelatnosti u zajednici.  **ZDR** B. 2. 3. A. Opisuje zdrave životne navike.  **OSR** B. 2. 2. Razvija komunikacijske kompetencije.  **OŠ LK** B. 3. 1. Učenik povezuje likovno i vizualno umjetničko djelo s osobnim doživljajem, likovnim jezikom i tematskim sadržajem djela. |