**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 110. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Da mi je biti zlatna ribica – Pika Vončina: Klotilda (opis lika)** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – prepričava poslušani tekst  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  – razumije ulogu i korisnost slušanja  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – prepoznaje glagole i pridjeve na oglednim primjerima  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – prepoznaje etičke vrijednosti teksta | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. DA JE MENI ZLATNA RIBICA**  **Ishod aktivnosti:** razlikuje svakodnevne komunikacijske situacije; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj može pripremiti slagalicu (puzzle) većeg formata koju će učenici slagati na ploči i složiti zlatnu ribicu. Nakon složene slagalice, učenici na papir zapisuju riječi koje im padnu na pamet kad čuju za zlatnu ribicu. Riječi se lijepe oko slagalice. Razgovara se o riječima koje su zapisali. Učenici mogu riješiti 5. zadatak u udžbeniku na 69. str. i zapisati svoje tri želje. Želje se mogu pročitati na kraju sata.  **2. SLUŠAM I RAZGOVARAM O PRIČI**  **Ishod aktivnosti:** sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; izdvaja nepoznate riječi; pretpostavlja značenje riječi na temelju sadržaja teksta i upotrebljava ih; izražava mišljenje o poslušanome tekstu; razumije ulogu i korisnost slušanja; iskazuje misli i osjećaje nakon čitanja književnoga teksta; prepoznaje temu književnoga teksta; prepoznaje etičke vrijednosti teksta.  **Opis aktivnosti:**  Učiteljica/učitelj čita tekst dok učenici pažljivo slušaju. Nakon slušanja odgovaraju na pitanja: Tko je Klotilda? Kako vam se svidjela? Što mislite o njoj?  Razgovara se o tekstu: Koja se priča svidjela Klotildi? Kakva je bila Klotilda, a kakva je željela postati? Zašto? Što je učinila? Kako je pomogla Mirici? Kako je pomogla Rozi? Tko je pronašao Klotildu? Koju je želju imala Otilija? Pročitaj rečenicu. Tko se još zabrinuo za Klotildu? Kako ju je mama nazvala? Jesi li ti nekad mamino zlato? Zašto je Klotilda zaspala s osmijehom?  Je li Klotilda ipak bila čarobna? Objasni.  Koja je tema priče? (Klotildina želja da postane čarobna.) Što možemo naučiti iz priče? (Kad nekome pomognemo ili mu ispunimo želju za njega smo čarobni i jako važni.)  Učenici rješavaju 4. zadatak na 69. str. udžbenika i čitaju svoja objašnjenja izreke koju su objašnjavali.  **3. IMENICE, PRIDJEVI I GLAGOLI U PRIČI SU VAŽNI**  **Ishod aktivnosti:** prepoznaje glagole i pridjeve na oglednim primjerima; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Učiteljica/učitelj pita učenike što izričemo glagolima, koje glagole bi povezali s Klotildom. Učenici nabrajaju glagole (pliva, čeka, želi…). Učiteljica/učitelj pita učenike kako se zovu riječi koje stoje uz imenice i odgovaraju na pitanje čije je što i kakvo je što. (pridjevi). Učenici rješavaju 1., 2., i 3. zadatak u udžbeniku na 69. str.  **4. BITI DRUKČIJI**  **Ishod aktivnosti:** piše jednostavne tekstove prema zadanoj ili slobodno odabranoj temi; povezuje temu književnoga teksta s vlastitim iskustvom.  **Opis aktivnosti:**  Učiteljica/učitelj potiče razgovor o tome što znači biti drukčiji od drugih, jesu li oni kad poželjeli biti drukčiji ili se ponekad tako osjećaju. Učenici pričaju o svojim iskustvima i osjećajima kada su se osjećali drukčije od drugih.  Nakon razgovora rješavaju 6. zadatak u udžbeniku na 69. stranici.  Može se provesti kraća rasprava o tome je li dobro ili ne biti drukčiji od drugih.  **NA PLOČI JE:**  Klotilda  Pika Vončina  Tema: Ribica Klotilda želi postati čarobna.  Poruka priče: Kad nekome pomognemo ili mu ispunimo želju za njega smo čarobni i jako važni.  Klotilda je željela biti zlatna i čarobna. Pomogla je drugima i bila je zadovoljna i sretna jer je ispunila svoju želju pomažući drugima. | | | | [**Zvučna čitanka - Klotilda**](https://hr.izzi.digital/DOS/4218/20040.html#block-366424) | **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3. Razvija osobne potencijale; A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **ZDR** B. 2. 2. B. Objašnjava pravo na izbor.  B. 2. 2. C. Uspoređuje i podržava različitosti.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja. |