**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 113. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Ponovimo vrste riječi (imenice, glagoli i pridjevi)** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 3. Učenik čita tekst i pronalazi važne podatke u tekstu.**  – pronalazi važne podatke u tekstu  – pronalazi i objašnjava podatke u grafičkim prikazima  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – uočava glagolsku radnju, stanje ili zbivanje na oglednim primjerima  – piše pridjeve uz imenice da bi stvorio življu i potpuniju sliku  – prepoznaje glagole i pridjeve na oglednim primjerima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. BRZO IZVUCI I TOČNO I RECI**  **Ishod aktivnosti:** razlikuje svakodnevne komunikacijske situacije; služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj priprema kartice sa slovima I, G, P ( kartica ima koliko i učenika; I – imenica, G - glagol, P - pridjev). Učenici sjede u krugu i izvlače karticu. Ako učenik izvuče karticu sa slovom I, mora brzo reći imenicu, ako izvuče karticu sa slovom G, mora reći glagol te ako izvuče karticu sa slovom P, mora reći pridjev. Vrijeme za izvlačenje kartice i izgovaranje riječi je ograničeno (10 s). Ako učenik u zadanom vremenu ne kaže riječ koja se traži, ispada iz igre. Može se odigrati nekoliko krugova igre, riječi se ne smiju ponavljati.  **2. PRONAĐI ULJEZA**  **Ishod aktivnosti:** prepoznaje glagole i pridjeve na oglednim primjerima.  **Opis aktivnosti:**  Učenici i dalje sjede u krugu, učiteljica/učitelj ili učenik brzo izgovara imenice, glagole ili pridjeve. Unutar svake vrste riječi izgovori uljeza (neku drugu vrstu riječi), a učenici, kad je čuju, moraju ustati. Tko ostane sjediti, ispada iz igre.  Učenici rješavaju 1. zadatak na 70. str. udžbenika.  **3. GLAGOLE, PRIDJEVE I IMENICE SLAŽEM U REČENICE**  **Ishod aktivnosti:** pronalazi važne podatke u tekstu; pronalazi i objašnjava podatke u grafičkim prikazima; uočava glagolsku radnju, stanje ili zbivanje na oglednim primjerima; piše pridjeve uz imenice da bi stvorio življu i potpuniju sliku; prepoznaje glagole i pridjeve na oglednim primjerima.  **Opis aktivnosti:**  Učenici pažljivo čitajući uputu rješavaju 2. zadatak u udžbeniku, 70. stranica.  Nakon što završe zadatak, čitaju se i analiziraju rečenice koje su učenici napisali. Učenicima treba skrenuti pažnju da prate jesu li rečenice pisali točno prema uputama.  **4. IMENICA BOLJE ZVUČI KAD JOJ SE PRIDJEV ILI GLAGOL PRIKLJUČI**  **Ishod aktivnosti:** uočava glagolsku radnju, stanje ili zbivanje na oglednim primjerima; piše pridjeve uz imenice da bi stvorio življu i potpuniju sliku.  **Opis aktivnosti:**  Jedan učenik izgovara imenicu, drugi dodaje pridjev, a treći glagol uz zadanu imenicu. Igra se dok se svi učenici ne izredaju, a nakon toga rješavaju 1. zadatak na 71. str. udžbenika.  **5. I RIJEČI SE MOGU MASKIRATI**  **Ishod aktivnosti:** uočava glagolsku radnju, stanje ili zbivanje na oglednim primjerima; piše pridjeve uz imenice da bi stvorio življu i potpuniju sliku; prepoznaje glagole i pridjeve na oglednim primjerima.  **Opis aktivnosti:**  Učiteljica/učitelj izgovara npr. imenicu, glagol ili pridjev, a učenici je pretvaraju u neku drugu vrstu riječi (mogu se izvlačiti kartice s početka sata s početnim slovima vrsta riječi). Npr. plivanje - plivati, plivački; jelo - jesti, jestivo; zeleno - zelenilo, zelenjeti se; list - lisnato, listati; knjiga - književno, knjižiti; svijetliti - svjetlo, svijetao i sl. Mora se paziti da se od zadane riječi mogu načiniti ostale dvije vrste riječi. Učenik koji ne načini riječ, ispada iz igre.  Učenici nakon igre rješavaju 2., 3., i 4. zadatak na 71. str. udžbenika. Nakon provjere zadatka, učenici mogu odabrati kralja/kraljicu riječi (učenika/učenicu koji/koja nije ispao ni iz jedne igre i riješio je točno sve zadatke u udžbeniku). | | | | Modul: Hrvatski jezik i komunikacija  Jedinica: Vrste riječi – ponavljanje  [**Objekt: Imenujemo, radimo, opisujemo...**](https://hr.izzi.digital/DOS/4218/13512.html#block-208869)  Modul: Hrvatski jezik i komunikacija  Jedinica: Vrste riječi – ponavljanje  [**Objekt: Ponovimo što znamo o imenicama**](https://hr.izzi.digital/DOS/4218/13512.html#block-208873)  Modul: Hrvatski jezik i komunikacija  Jedinica: Vrste riječi – ponavljanje  [**Objekt: Ponovimo što znamo o glagolima**](https://hr.izzi.digital/DOS/4218/13512.html#block-208871)  Modul: Hrvatski jezik i komunikacija  Jedinica: Vrste riječi – ponavljanje  [**Objekt: Ponovimo što znamo o pridjevima**](https://hr.izzi.digital/DOS/4218/13512.html#block-208872)  Modul: Hrvatski jezik i komunikacija  Jedinica: Vrste riječi – ponavljanje  [**Objekt: Provjerimo**](https://hr.izzi.digital/DOS/4218/13512.html#block-208870) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 2. Praćenje: Na poticaj učitelja učenik prati svoje učenje i napredovanje tijekom učenja;  C. 2. 1. Vrijednost učenja: Učenik može objasniti vrijednost učenja za svoj život; C. 2. 2. Slika o sebi kao učeniku; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3. Razvija osobne potencijale;  A. 2. 4. Razvija radne navike;  B. 2. 2. Razvija komunikacijske kompetencije; B. 2. 4. Suradnički uči i radi u timu.  **GOO** A. 2. 1. Ponaša se u skladu s ljudskim pravima u svakodnevnom životu. |