**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 115. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Opis lika – Hirovita Mara i brbljava Ara** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – govori kraći tekst prema jednostavnoj strukturi: uvod, središnji dio, završetak  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – odgovara na pitanja o poslušanome tekstu  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  – razumije ulogu i korisnost slušanja  **OŠ HJ A. 3. 3. Učenik čita tekst i pronalazi važne podatke u tekstu.**  – odgovara na pitanja o pročitanome tekstu  – postavlja pitanja o pročitanome tekstu  – pronalazi važne podatke u tekstu  – prepoznaje nepoznate riječi i pronalazi njezino značenje na temelju sadržaja teksta i u rječniku  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – piše vođenim pisanjem pisani sastavak prepoznatljive trodijelne strukture (uvod, glavni dio, završetak).  – piše različite kratke tekstove: čestitka, kratka e-poruka, pisani sastavak  – provjerava pravopisnu točnost i slovopisnu čitkost u pisanju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POGODI TKO SAM**  **Ishod aktivnosti:** razlikuje svakodnevne komunikacijske situacije; govori kraći tekst prema jednostavnoj strukturi: uvod, središnji dio, završetak; služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici na papirić pišu svoje osobine i ne potpisuju se. Papirići se izmiješaju, učenici ih izvlače i na temelju osobina pokušavaju pogoditi tko je opisan.  **2. SLUŠAMO, PAMTIMO , RAZGOVARAMO**  **Ishod aktivnosti:** odgovara na pitanja o poslušanome tekstu; izdvaja nepoznate riječi; pretpostavlja značenje riječi na temelju sadržaja teksta i upotrebljava ih; izražava mišljenje o poslušanome tekstu; razumije ulogu i korisnost slušanja.  **Opis aktivnosti:**  Prije čitanja teksta učenici, ako znaju, objašnjavaju što znači riječ *hirovita*, a ako niti jedan učenik ne zna značenje riječi, traže ga u rječniku na stranici <http://rjecnik.hr/>. Učiteljica/učitelj čita tekst. Nakon slušanja teksta slijedi razgovor: Tko je glavni lik u tekstu? Što ste saznali vanjskom izgledu papige? Koje je osobine imala papiga? Za što je bila nadarena? S kim je ara živjela? Kakav je bio njihov odnos? Pokušajte zamisliti zašto je Mara bila hirovita?  **3. ČITAMO I STVARAMO PLAN OPISA**  **Ishod aktivnosti:** pronalazi važne podatke u tekstu; odgovara na pitanja o pročitanome tekstu; postavlja pitanja o pročitanome tekstu.  **Opis aktivnosti:**  Učiteljica/učitelj zadaje učenicima zadatak da pročitaju tekst, podcrtaju važne pojedinosti i iznad ili pokraj dijela teksta napišu što su saznali o papigi (izgled, ponašanje, osobine, posebnost). Uočava se da se u pojedinom dijelu teksta govori o izgledu, osobinama, da postoji neki red. Učiteljica/učitelj pita učenike u kojoj se vrsti teksta opisuje nečiji izgled, osobine, ponašanje. Zaključuje se da je to opis. Stvara se plan opisa lika i zapisuje na ploču.  **4. OPISUJEMO HIROVITU DJEVOJČICU**  **Ishod aktivnosti:** piše jednostavne tekstove prema zadanoj ili slobodno odabranoj temi; piše prema predlošcima za uvježbavanje pisanja (neposrednim promatranjem, zamišljanjem, predočavanjem); piše vođenim pisanjem pisani sastavak prepoznatljive trodijelne strukture (uvod, glavni dio, završetak); piše različite kratke tekstove: čestitka, kratka e-poruka, pisani sastavak; provjerava pravopisnu točnost i slovopisnu čitkost u pisanju.  **Opis aktivnosti:**  Učiteljica/potiče učenike da razmisle kako bi se ponašao netko tko je hirovit. Učenici iznose svoje razmišljanje, a nakon toga promatraju fotografije djevojčica na 76. str. Udžbenika. Prema planu opisa opisuju jednu djevojčicu s fotografije za koju smatraju da je hirovita.  Za zadaću učenici mogu riješiti 2. zadatak na 76. stranici udžbenika.  **NA PLOČI JE:**  Opis je vrsta teksta u kojem se opisuje nečiji izgled, osobine, ponašanje, posebnost…  Plan opisa:  1. koga opisujemo (UVOD)  2. opisujemo izgled (GLAVNI DIO)  3. opisujemo ponašanje i osobine (GLAVNI DIO)  4. opisujemo posebne vještine, nadarenost, hobije… (ZAVRŠETAK). | | | | [**Zvučna čitanka - Hirovita Mara i brbljava Ara**](https://hr.izzi.digital/DOS/4218/20040.html#block-366415) | **UKU** C. 2. 1. Vrijednost učenja: Učenik može objasniti vrijednost učenja za svoj život; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 2. 3. Razvija osobne potencijale  A. 2. 4. Razvija radne navike.  B. 2. 1. Opisuje i uvažava potrebe i osjećaje drugih.  **GOO** C. 2. 2. Promiče solidarnost u školi.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka. |