**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 117. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Bajka - Hans Christian Andersen: Zujak obični** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – pripovijeda događaje nižući ih kronološki  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – postavlja pitanja o poslušanome tekstu  – prepričava poslušani tekst  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  – razumije ulogu i korisnost slušanja  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  – prepoznaje etičke vrijednosti teksta  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  – prepoznaje redoslijed događaja  – povezuje likove s mjestom i vremenom radnje  – opisuje likove prema izgledu, ponašanju i govoru | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PREPOZNAJ PISCA (IGRA ASOCIJACIJA)**  **Ishod aktivnosti:** razlikuje svakodnevne komunikacijske situacije; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj priprema igru asocijacije u kojoj će se učenici prisjetiti najvažnijih bajki H. C. Andersena.   |  | | --- | | A B C | | 1. DVORIŠTE BOŽIĆNA NOĆ GLAS | | 2. PATKA HLADNOĆA MORE | | 3. RUGANJE BOGATI STOL RIBA | | 4. LABUD ŠIBICE DJEVOJKA | | RUŽNO PAČE DJEVOJČICA SA ŠIBICAMA MALA SIRENA | | A N D E R S E N |     Nakon rješavanja asocijacije može se kratko porazgovarati o Andersenovom stvaralaštvu i ponoviti obilježja bajke kao književne vrste te po čemu se Andersenove bajke razlikuju od nekih drugih (likovi životinje, ponekad nesretan kraj…).  **2. TKO JE NAJVAŽNIJI?**  **Ishod aktivnosti:** sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; izdvaja nepoznate riječi; pretpostavlja značenje riječi na temelju sadržaja teksta i upotrebljava ih; izražava mišljenje o poslušanome tekstu; iskazuje misli i osjećaje nakon čitanja književnoga teksta; uspoređuje misli i osjećaje nakon čitanja teksta sa zapažanjima ostalih učenika; razumije ulogu i korisnost slušanja.  **Opis aktivnosti:**  Prije čitanja učiteljica/učitelj pita učenike tko je kome najvažniji na svijetu? Postoji li netko tko je svima najvažniji na svijetu?  Učiteljica/učitelj prije čitanja zadaje učenicima zadatak da, slušajući tekst, pogode tko je zujak i pokušaju zapamtiti kako ga još nazivaju.  Nakon slušanja teksta učenici odgovaraju na postavljeno pitanje te, potaknuti pitanjima učiteljice/učitelja, iznose svoj doživljaj teksta. Kako ste se osjećali za vrijeme slušanja bajke? Što mislite o zujku? Kako vam se svidjela bajka? Je li to bajka kakve ste obično navikli čitati? Zbog čega?  **3. RAZGOVARAMO O TEKSTU**  **Ishod aktivnosti:** odgovara na pitanja o poslušanome tekstu; postavlja pitanja o poslušanome tekstu; prepoznaje i izdvaja temu književnoga teksta; prepoznaje redoslijed događaja; povezuje likove s mjestom i vremenom radnje; opisuje likove prema izgledu, ponašanju i govoru; prepoznaje etičke vrijednosti teksta.  **Opis aktivnosti:**  Učiteljica/učitelj pitanjima uvodi učenike u analizu pročitane bajke: Gdje je živio zujak? Zašto je tražio da ga zovu skarabej? Kakvo je mišljenje imao o sebi? Zašto je otišao u svijet? Koje je sve životinje sreo? Kako se prema njima ponašao? Pronađi i pročitaj rečenice. Kako se ponašao u društvu ostalih zujaka? Zašto je i od njih otišao? Kako su se njime poigrali dječaci? Tko ga je spasio? Gdje se vratio? Kako se osjećao na konju? Je li nešto naučio? Objasni. Koje osobine ima zujak? Što bismo mogli naučiti iz ponašanja običnog zujka? Što je on mogao naučiti od životinja koje je susreo? Koja je tema priče? (Književna vrsta, tema, poruka, likovi i osobine glavnog lika zapisuju se na ploču.)  **4. PREPRIČAVAMO TEKST**  **Ishod aktivnosti:** pripovijeda događaje nižući ih kronološki; prepoznaje redoslijed događaja u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici čitaju tekst i određuju redoslijed događaja koji se zajednički zapisuje na ploču:  1. U kraljevskoj staji  2. Kod kraljevskog kovača  3. Odlazak u svijet  4. Susret sa životinjama  5. Dječaci se igraju  6. Povratak u staju  Učenici usmeno prepričavaju tekst prema redoslijedu događaja. Dok jedan učenik prepričava, ostali slušaju i vrednuju njegovo prepričavanje. (Je li prepričavao prema redoslijedu događaja? Jesu li rečenice jasne? Je li govorio dovoljno glasno i razumljivo?)  **5. NE ŽELIM BITI KAO ZUJAK**  **Ishod aktivnosti:** služi se novim riječima u skladu s komunikacijskom situacijom i temom; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Komunikacijska situacija: Učiteljica/učitelj potiče učenike na razmišljanje koje zujkove osobine ne žele imati i zašto. Razgovara se o tome kako se ponaša uobražena osoba i poznaju li nekog takvog. Koja je razlika između samopouzdanja i uobraženosti? Što biste savjetovali zujku?  Učenici rješavaju 2. zadatak na 78. stranici udžbenika.  Za zadaću učenici mogu istražiti na internetu o običnom zujku.  **NA PLOČI JE:**  **Zujak obični**  **Hans Christian Andersen**  Tema bajke: Život uobraženog zujka običnog.  Poruka: Treba uživati u malim stvarima i biti skroman. Svi su jednako važni, svatko ima svoju ulogu u živom svijetu.  Glavni lik je kukac zujak obični (skarabej, balegar). On je uobražen, ohol, glup, pravi se važan, nametljiv, prezire druge, ponosan na sebe bez razloga.  Redoslijed događaja:  1. U kraljevskoj staji  2. Kod kraljevskog kovača  3. Odlazak u svijet  4. Susret sa životinjama  5. Dječaci se igraju  6. Povratak u staju | | | | [**Zvučna čitanka – Zujak obični**](https://hr.izzi.digital/DOS/4218/20040.html#block-366838) | **PID OŠ** B. 3. 1. Učenik raspravlja o važnosti odgovornoga odnosa prema sebi, drugima i prirodi.  **UKU** A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; B. 2. 1. Opisuje i uvažava potrebe i osjećaje drugih  **IKT** C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju. |