**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 12. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Što je to pravda? – Zadaća o pravdi** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  **OŠ HJ B. 3. 2. Učenik čita književni tekst i uočava pojedinosti književnoga jezika.**  - uočava ritam, rimu i usporedbe u poeziji za djecu  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **TRAŽIMO RIJEČI**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici su podijeljeni u grupe po četvero. Zadatak je svake grupe u tri minute zapisati što više riječi koje u sebi sadrže riječ PRAV.  Čitaju svoje gotove uratke. Pobijedila je grupa koja je napisala najviše riječi.  **2. SLUŠAM PJESMU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učiteljica/učitelj najavljuje pjesmu *Zadaća o pravdi*. Prije čitanja (ili slušanja) pjesme učiteljica/učitelj postavlja pitanje. Učenici pažljivo slušaju kako bi na njega nakon čitanja mogli odgovoriti: Kada je dječakova pravda najglasnija?  **3. RAZUMIJEM ŠTO SLUŠAM**  **Ishod aktivnosti:** učenik izražava mišljenje o poslušanome tekstu; iskazuje misli i osjećaje nakon čitanja književnoga teksta; prepoznaje temu književnog teksta; uočava ritam, rimu i usporedbe u poeziji za djecu; odgovara na pitanja o poslušanome tekstu; pojašnjava i popravlja razumijevanje pročitanoga teksta čitajući ponovo tekst.  **Opis aktivnosti:**  Učenici iznose svoje osjećaje nakon slušanja teksta. Odgovaraju na pitanje postavljeno prije čitanja. (Dječakova pravda je najglasnija kada s njim u kutu plače.)  Otvaraju udžbenik i još jednom čitaju pjesmu.  Učiteljica/učitelj pitanjima uvode učenike u sadržajnu analizu: Tko piše zadaću o pravdi? Nabroji sve pravde u dječakovoj kući. Kakva je mamina i tatina pravda? Objasni. Pročitaj kakva je bratova pravda. Zašto ju dječak tako doživljava? Kakva je dječakova pravda? Zašto? Kako pjesnik završava zadaću o pravdi? Pročitaj stihove kojima završava zadaća.  Koliko pjesma ima strofa? Imaju li sve strofe jednak broj stihova? Koja strofa ima najviše, a koja najmanje stihova? Koja je tema pjesme?  Učiteljica/učitelj može zapisati na ploču, a učenici u bilježnice nekoliko podataka o pjesmi.  **4. PRAVDA OKO NAS**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Rad s udžbenikom: učenici samostalno rješavaju zadatke u udžbeniku. Nakon svakoga zadatka nekoliko učenika čita svoje gotove uratke.  Učenici trebaju napisati koja je pravda najblaža, koja je najokrutnija, najpravednija te koja je najslabija-  Komunikacijska situacija: Što je za tebe pravda? Koja je riječ suprotna od pravde? Što znači biti nepravedan? Navedi primjer.  Jesi li doživio nepravdu? Ako jesi, ispričaj što se dogodilo. Što misliš može li se nepravda ispraviti? Objasni svoj odgovor.  Učenici trebaju napisati koje sve pravde imaju u svojoj kući i čija je pravda najveća, čija najslabija, najmanja i najbrža.  Opisuju kakva bi trebala biti njihova pravda.  **5. I JA SAM PJESNIK**  **Ishod aktivnosti**: učenik piše prema predlošcima za uvježbavanje pisanja (neposrednim promatranjem, zamišljanjem, predočavanjem); razvija vlastiti potencijal za stvaralaštvo.  **Opis aktivnosti :**  Učenici trebaju napisati pjesmu. Prva slova stihova trebaju, čitana okomito, dati riječ pravda. Neki stihovi trebaju se rimovati. Nekoliko učenika čita svoje gotove uratke.  **NA PLOČI JE:**  **Zadaća o pravdi**  **Stjepan Jakševac**  **-** pjesma  TEMA: dječak opisuje različite pravde u svojoj obitelji  KOMPOZICIJA: pjesma ima sedam strofa, trideset i šest stihova  RIMA: (Ispisuju parove riječi koje se rimuju.)  U mojoj kući najveća je … pravda.  Moja pravda je… | | | | [**Zvučna čitanka – Zadaća o pravdi**](https://hr.izzi.digital/DOS/4218/20040.html#block-366837) | **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema: A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem; A. 2. 3. Razvija osobne potencijale; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **ODR** A. 2. 2 Uočava da u prirodi postoji međudjelovanje i međuovisnost.  **GOO** A. 2. 1. Ponaša se u skladu s ljudskim pravima u svakodnevnom životu. |