**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 118. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Basna – A. De Mello: Orao, kralj ptica** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 3. Učenik čita tekst i pronalazi važne podatke u tekstu.**  – uočava grafičku strukturu teksta: naslov, tijelo teksta, ilustracije i/ili fotografije, rubrike  – postavlja pitanja o pročitanome tekstu  – pronalazi važne podatke u tekstu  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – odgovara na pitanja o poslušanome tekstu  - izdvaja nepoznate riječi, pretpostavlja značenje riječi na temelju sadržaja teksta i upotrebljava ih  - izražava mišljenje o poslušanome tekstu  - razumije ulogu i korisnost slušanja  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – uočava glagolsku radnju, stanje ili zbivanje na oglednim primjerima  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  – prepoznaje etičke vrijednosti teksta  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  – prepoznaje redoslijed događaja  – povezuje likove s mjestom i vremenom radnje  – opisuje likove prema izgledu, ponašanju i govoru | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POGODI TKO SAM**  **Ishod aktivnosti:** razlikuje svakodnevne komunikacijske situacije; služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; uočava grafičku strukturu teksta: naslov, tijelo teksta, ilustracije i/ili fotografije, rubrike; postavlja pitanja o pročitanome tekstu; pronalazi važne podatke u tekstu.  **Opis aktivnosti:**  Učenici igraju igru *Pogodi tko sam* – sjede u krugu, a jedan učenik (može ga se odabrati brojalicom ili nekim drugim načinom slučajnog odabira) ima na glavi krunu na kojoj je napisana riječ ORAO. Učenik postavlja pitanja ostalim učenicima redom, a oni mu mogu odgovarati samo sa DA ili NE (npr. Jesam li čovjek? Životinja? Mogu li plivati? Letjeti? i sl.) Učenik mora pogoditi tko je on, odnosno što mu piše na kruni. Nakon što je učenik pogodio tko je, razgovara se o orlovima. Učenici samostalno čitaju tekst u rubrici *Oko teksta tekst*. Nakon čitanja učenici rade u paru - jedan učenik postavlja pitanja o tekstu, a drugi odgovara.  Nakon rada u paru učiteljica/učitelj potiče učenike da zamisle kakav bi osjećaj bio letjeti kao orao, a učenici iznose svoja razmišljanja.  **2. SLUŠAMO BASNU, RAZMIŠLJAMO O BASNI**  **Ishod aktivnosti:** odgovara na pitanja o poslušanome tekstu; izdvaja nepoznate riječi; pretpostavlja značenje riječi na temelju sadržaja teksta i upotrebljava ih; izražava mišljenje o poslušanome tekstu; razumije ulogu i korisnost slušanja; iskazuje misli i osjećaje nakon čitanja književnoga teksta; prepoznaje temu književnoga teksta; povezuje likove s mjestom i vremenom radnje; opisuje likove prema izgledu, ponašanju i govoru; razumije ulogu i korisnost slušanja.  **Opis aktivnosti:**  Učiteljica/učitelj čita tekst, a nakon slušanja učenici iskazuju svoje dojmove o tekstu (kako im se svidio tekst, kako su se osjećali za vrijeme slušanja teksta).  Komunikacijska situacija: Učiteljica/učitelj učenicima postavlja pitanja o tekstu: Što je napravio čovjek? Zašto? U čijem je društvu rastao orlić? Čime se hranio? Kako se ponašao? Tko ga je zadivio jednog dana? Pročitaj rečenicu u kojoj piše gdje pripadaju orlovi. Misliš li da je orao bio sretan? Objasni. Koja je tema basne? Koja je pouka basne? Po čemu je ova priča basna?  (Tema, pouka i književna vrsta zapisuju se na ploču).  Rad s udžbenikom: Učenici rješavaju 1. zadatak na 80. stranici.  **3. „AKO MISLIŠ DA SI KOKOŠ, BIT ĆEŠ KOKOŠ“**  **Ishod aktivnosti:** povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika; prepoznaje etičke vrijednosti teksta.  **Opis aktivnosti:**  Učenici usmeno prepričavaju basnu prema redoslijedu događaja.  Učiteljica/učitelj potiče komunikacijsku situaciju i postavlja pitanje: Što bi bilo da je čovjek drugačije postupio? Kakav bi bio život orla? Bi li on mislio da je kokoš da nije odrastao među kokošima?  Zašto je orao bio zadivljen? Što tebe može zadiviti?  Učenici rješavaju 2. zadatak na 80. stranici udžbenika.  Nakon rješavanja zadatka, nekoliko učenika čita što su napisali, a učiteljica/učitelj postavlja pitanja na koja učenici usmeno odgovaraju: Možeš li zadiviti sam sebe? Kako? Što je važno postići u životu? Što je orao mogao napraviti kad je bio zadivljen pticom koju je vidio? Je li važnije slušati što ti drugi kažu ili slušati sebe i pokušati se mijenjati? Navedite neki primjer kad ste vjerovali u sebe i postigli neki uspjeh. Zaključuje se da je važno imati samopouzdanja, vjerovati u sebe i težiti uvijek ostvarivanju viših ciljeva u životu. (Zaključci se mogu zapisati u pisanku.)  **4. GLAGOLE ZNAM, ALI PONAVLJAM**  **Ishod aktivnosti**: uočava glagolsku radnju, stanje ili zbivanje na oglednim primjerima.  **Opis aktivnosti:**  Rad s udžbenikom: Učenici rješavaju 3. zadatak na 80. str. udžbenika (može se riješiti i za domaću zadaću).  **NA PLOČI JE:**  **Orao, kralj ptica**  **A. De Mallo**  Tema basne: Život orla među kokošima.  Orao je živio među kokošima i mislio je da je i on kokoš. Zadivilo ga je kad je vidio orla kako leti, ali on nije pokušao letjeti.  Pouka: Treba vjerovati u sebe, a ne slušati što ti drugi govore da jesi.  Važno je imati samopouzdanje, vjerovati u sebe i željeti uvijek postići nešto više u životu. Ako nešto želiš, trudiš se i vjeruješ u sebe, možeš to i postići. | | | | **[Zvučna čitanka – Orao, kralj ptica](https://hr.izzi.digital/DOS/4218/20040.html" \l "block-366459)**  Modul: Književnost i stvaralaštvo  [**Jedinica: Basna**](https://hr.izzi.digital/DOS/4218/20309.html) | **UKU** A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 1. Vrijednost učenja: Učenik može objasniti vrijednost učenja za svoj život.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem; A. 2. 3. Razvija osobne potencijale; A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **ZDR** B. 2. 2. B. Objašnjava pravo na izbor; B. 2. 2. C. Uspoređuje i podržava različitosti.  **OŠ GK** B. 3. 2. Učenik pjeva/izvodi pjesme i brojalice.  **PID OŠ** A. 3. 1. Učenik zaključuje o organiziranosti prirode. |