**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 120. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Pjesma - Josip Balaško: Mačka na internetu (internet)** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  **OŠ HJ B. 3. 2. Učenik čita književni tekst i uočava pojedinosti književnoga jezika.**  – uočava pjesničke slike  – uočava emocionalnost i slikovitost teksta  – uočava posebnost poetskog izraza: slikovitost, zvučnost i ritmičnost  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – istražuje, eksperimentira i slobodno radi na temi koja mu je bliska  **OŠ HJ C. 3. 1. Učenik pronalazi podatke koristeći se različitim izvorima primjerenima dobi učenika.**  – prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama  – pronalazi i kombinira podatke iz različitih izvora primjerenih dobi | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLOGOVE POSLOŽI, ZNAČENJE RIJEČI ISTRAŽI**  **Ishod aktivnosti:** prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama; pronalazi i kombinira podatke iz različitih izvora primjerenih dobi; služi se novim riječima u skladu s komunikacijskom situacijom i temom; razlikuje svakodnevne komunikacijske situacije.  **Opis aktivnosti:**  Učiteljica/učitelj priprema kartice sa slogovima od kojih učenici mogu složiti riječi: INTERNET, TEHNOLOGIJA, APLIKACIJA. Učenici u paru slažu riječi, zapisuju ih u pisanku te ih objašnjavaju. Ako ne znaju značenje riječi, učenici će uz pomoć, učitelja potražiti značenje na internetu ili u tiskanom rječniku. Razgovara se o značenju riječi, učenici iznose svoja iskustva (koje tehnologije koriste, aplikacije, kako se koriste internetom i sl.).  **2. ŠTO RADI MAČKA NA INTERNETU?**  **Ishod aktivnosti:** iskazuje misli i osjećaje nakon čitanja književnoga teksta; prepoznaje temu književnoga teksta; uočava pjesničke slike; uočava emocionalnost i slikovitost teksta; uočava posebnost poetskog izraza: slikovitost, zvučnost i ritmičnost.  **Opis aktivnosti:**  Učiteljica/učitelj čita pjesmu, a nakon slušanja učenici odgovaraju na pitanje: Što radi mačka na internetu?te iskazuju svoje mišljenje o pjesmi (je li im zabavna, šaljiva, dosadna…).  Učenici još jednom čitaju pjesmu te odgovaraju na pitanja učitelja/učiteljice: Što znače prva dva stiha prve kitice? Kako se mačka odnosi prema mišu? Što mačka istražuje na internetu? Tko joj u tome pomaže? Zašto mačka ne može bez miša? O kakvom je mišu riječ u pjesmi? Objasni što znače posljednja dva stiha pjesme. Koje još dijelove računala, osim miša, poznaješ? Koja je tema pjesme? (Zapisuje se na ploču.)  **3. ŠTO JA RADIM NA INTERNETU?**  **Ishod aktivnosti:** razlikuje svakodnevne komunikacijske situacije; služi se novim riječima u skladu s komunikacijskom situacijom i temom; prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama; pronalazi i kombinira podatke iz različitih izvora primjerenih dobi.  **Opis aktivnosti:**  U komunikacijskoj situaciji učiteljica/učitelj potiče učenike na razgovor o korištenju interneta: Koristite li se internetom? Za što se najviše njime koristite? Koje sadržaje najviše istražujete na internetu? Krije li internet neke opasnosti? Koja su pravila ponašanja na internetu?  Učiteljica/učitelj na računalu otvara aplikaciju Google karte (<https://www.google.hr/maps)> te se promatra plan mjesta u kojem učenici žive i razgovara se o koristi te aplikacije. Učenici se prisjećaju značenja topografskih znakova i rješavaju zadatke na 83. stranici udžbenika te 1., 2. i 3. zadatak na 84. stranici udžbenika. (Naziv aplikacije zapisuje se u pisanku).  **4. OSMIŠLJAVAMO APLIKACIJU**  **Ishod aktivnosti:** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; istražuje, eksperimentira i slobodno radi na temi koja mu je bliska.  **Opis aktivnosti:**  Ponavlja se što je aplikacija (primjenjivi računalni program izrađen da bi korisnicima pomogao u izvršavanju nekih zadataka).  Kakve bi aplikacije trebale biti? (jasne, zanimljive, jednostavne za korištenje, zabavne)  Rad s udžbenikom: Učenici u paru rješavaju posljednji zadatak na 84. stranici udžbenika. Nakon izrade aplikacije, svaki par predstavlja svoju aplikaciju.  **NA PLOČI JE:**  Internet - računalna mreža koja povezuje velik broj korisnika u svijetu.  Tehnologija - sustav primjene znanstvenih spoznaja i metoda i tehničkih dostignuća u industrijskoj proizvodnji.  Aplikacija - primjenjivi računalni program izrađen kako bi korisnicima pomogao u izvršavanju nekih zadataka.    Mačka na internetu  Josip Balaško  - pjesma je šaljiva  Tema: Mačka se koristi računalnim mišem za pretraživanje interneta.  Aplikacija Google karte skup je digitalnih mrežnih karata koje nam pomažu u snalaženju u nekom mjestu, planiranje putovanja i sl.  Aplikacije kojima se služim: (učenici navode aplikacije kojima se služe) | | | | [**Zvučna čitanka – Mačka na internetu**](https://hr.izzi.digital/DOS/4218/20040.html#block-366430) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima;  D. 2. 1. Učenik se izražava kreativno i planira svoje djelovanje jednostavnim metodama za poticanje kreativnosti u IKT okružju.  **PID OŠ** A. 3. 3. Učenik zaključuje o organiziranosti lokalne zajednice, uspoređuje prikaze različitih prostora; B. 3. 4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi.  **OŠ LK** C. 3. 1. Učenik opisuje i u likovnom i vizualnom radu interpretira kako je oblikovanje vizualne okoline povezano s aktivnostima i namjenama koje se u njoj odvijaju. |