**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 121. | | |
| PREDMETNO PODRUČJE: | HRVATSKI JEZIK | | | | |
| DOMENA: | KULTURA I MEDIJI | | | | |
| NASTAVNI SADRŽAJ: | **Posjet izložbi, muzeju…** | | | | |
| ISHODI: | **OŠ HJ C. 3. 1. Učenik pronalazi podatke koristeći se različitim izvorima primjerenima dobi učenika.**  – prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama  – pronalazi i kombinira podatke iz različitih izvora primjerenih dobi  **OŠ HJ C. 3. 3. Učenik razlikuje kulturne događaje koje posjećuje i iskazuje svoje mišljenje o njima.**  – posjećuje kulturne događaje i sudjeluje u njima  – iskazuje svoje mišljenje o kulturnome događaju (atmosferi, raspoloženju)  – razgovara s ostalim učenicima nakon kulturnoga događaja  – izdvaja što mu se sviđa ili ne sviđa u vezi s kulturnim događajem  – izražava svoj doživljaj kulturnoga događaja crtežom, slikom, govorom ili kratkim tekstom  **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – služi se novim riječima u skladu s komunikacijskom situacijom i temom  - pažljivo i uljudno sluša sugovornika ne prekidajući ga u govorenju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ISTRAŽUJEM, SAZNAJEM**  **Ishod aktivnosti:** prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama; pronalazi i kombinira podatke iz različitih izvora primjerenih dobi; razlikuje svakodnevne komunikacijske situacije; služi se novim riječima u skladu s komunikacijskom situacijom i temom.  **Opis aktivnosti:**  Učenici su dobili zadatak istražiti i saznati što više podataka o kulturnoj ustanovi koju će posjetiti. (Kada je počela s radom? Kada je izgrađena zgrada u kojoj se nalazi? Je li zaštićeni kulturni spomenik? Koje su zanimljivosti vezane uz ustanovu?) Učenici iznose podatke i zanimljivosti koje su saznali. Prije odlaska ponavljaju se pravila ponašanja u kulturnim ustanovama. Učiteljica/učitelj upućuje učenike na što da obrate pažnju pri posjetu kulturnoj ustanovi te zadaje neki zadatak vezan uz neki muzejski eksponat ili likovno djelo koje će vidjeti.  **2. POSJET IZLOŽBI ILI MUZEJU**  **Ishod aktivnosti:** posjećuje kulturne događaje i sudjeluje u njima.  **Opis aktivnosti:**  Učenici uz pratnju učitelja/učiteljice i uz stručno vodstvo posjećuju planiranu izložbu ili muzej u zavičaju. | | | |  | **PID OŠ** A. 3. 2. Učenik prikazuje vremenski slijed događaja i procjenjuje njihovu važnost.  **OŠ LK** B. 3. 1. Učenik povezuje likovno i vizualno umjetničko djelo s osobnim doživljajem, likovnim jezikom i tematskim sadržajem djela. |