**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 122. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **Izvješće o posjetu izložbi, muzeju…** | | | | |
| ISHODI: | **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše različite kratke tekstove: čestitka, kratka e-poruka, pisani sastavak  – provjerava pravopisnu točnost i slovopisnu čitkost u pisanju  **OŠ HJ C. 3. 3. Učenik razlikuje kulturne događaje koje posjećuje i iskazuje svoje mišljenje o njima.**  – posjećuje kulturne događaje i sudjeluje u njima  – iskazuje svoje mišljenje o kulturnome događaju (atmosferi, raspoloženju)  – razgovara s ostalim učenicima nakon kulturnoga događaja  – izdvaja što mu se sviđa ili ne sviđa u vezi s kulturnim događajem  – izražava svoj doživljaj kulturnoga događaja crtežom, slikom, govorom ili kratkim tekstom  **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – služi se novim riječima u skladu s komunikacijskom situacijom i temom  - pažljivo i uljudno sluša sugovornika ne prekidajući ga u govorenju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. BILI SMO, VIDJELI I DOŽIVJELI**  **Ishod aktivnosti:** iskazuje svoje mišljenje o kulturnome događaju (atmosferi, raspoloženju); razgovara s ostalim učenicima nakon kulturnoga događaja; izdvaja što mu se sviđa ili ne sviđa u vezi s kulturnim događajem.  **Opis aktivnosti:**  U komunikacijskoj situaciji učiteljica/učitelj potiče razgovor o izložbi koju su posjetili: Kako vam se svidjela izložba (muzej)? Što vam se najviše svidjelo? Što vam se možda nije svidjelo? Kako ste se osjećali pri razgledavanju? Učenici uspoređuju svoje doživljaje, podsjećaju jedni druge na najzanimljivije dijelove izložbe (muzeja) i sl.  **2. PIŠEMO IZVJEŠĆE**  **Ishod aktivnosti:** piše jednostavne tekstove prema zadanoj ili slobodno odabranoj temi; piše različite kratke tekstove: čestitka, kratka e-poruka, pisani sastavak; provjerava pravopisnu točnost i slovopisnu čitkost u pisanju; razlikuje svakodnevne komunikacijske situacije.  **Opis aktivnosti:**  Učiteljica/učitelj pita učenike kako bi mogli ostale učenike u školi upoznati sa svojim jučerašnjim posjetom. Učenici će se vjerojatno sjetiti da bi mogli napisati izvješće. Učiteljica/učitelj pita učenike što je izvješće te na koja pitanja mora dati odgovor.  Na ploču se zapisuju podatci kao podsjetnik za pisanje izvješća (datum, 3. r. OŠ …, naziv kulturne ustanove, što smo vidjeli, zašto smo tamo išli).  Učenici samostalno pišu izvješće o posjetu izložbi ili muzeju.  **3. IZRADA PLAKATA**  **Ishod aktivnosti:** izražava svoj doživljaj kulturnoga događaja crtežom, slikom, govorom ili kratkim tekstom; provjerava pravopisnu točnost i slovopisnu čitkost u pisanju.  **Opis aktivnosti:**  Učenici naglas čitaju svoja izvješća te nakon čitanja svih izvješća učenici odabiru nekoliko najboljih koje će staviti na plakat o posjetu kulturnoj ustanovi koji će zajednički izraditi. Učenici u grupama imaju zadatak pokušati zamisliti da su oni zaduženi za predstavljanje izložbe ili muzejskog postava te da moraju privući što veći broj posjetitelja. Učenici zajednički dogovaraju koja će grupa što napraviti da bi zajednički izradili promidžbeni plakat.  **NA PLOČI JE:**  **Pišemo izvješće**  Kada? (datum); Tko? (3. r.); Kako? Gdje? (naziv kulturne ustanove); Zašto? (što smo vidjeli, naučili, zanimljivosti) | | | |  | **UKU** A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** B. 2. 2. Razvija komunikacijske kompetencije;  B. 2. 4. Suradnički uči i radi u timu.  **GOO** C. 2. 4. Promiče razvoj školske kulture i demokratizaciju škole.  **POD** B. 2. 2. Planira i upravlja aktivnostima.  **OŠ LK** B. 3. 1. Učenik povezuje likovno i vizualno umjetničko djelo s osobnim doživljajem, likovnim jezikom i tematskim sadržajem djela. |