**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 123. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Upoznajmo Paulinu; P. S. Polak: Na početku sve novo** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – pripovijeda događaje nižući ih kronološki  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – prepričava poslušani tekst  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – provjerava pravopisnu točnost i slovopisnu čitkost u pisanju  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  – povezuje likove s mjestom i vremenom radnje  – opisuje likove prema izgledu, ponašanju i govoru  – razumije ulogu i korisnost slušanja  **OŠ HJ A. 3. 3. Učenik čita tekst i pronalazi važne podatke u tekstu.**  – pronalazi važne podatke u tekstu | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. BILO ME SRAM**  **Ishod aktivnosti:** razlikuje svakodnevne komunikacijske situacije; pripovijeda događaje nižući ih kronološki; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Komunikacijska situacija: Učiteljica/učitelj potiče učenike da se prisjete i ispričaju neku situaciju kada su se osramotili pred drugima.  **2. UPOZNAJEMO PAULINU P**.  **Ishod aktivnosti**: sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; iskazuje misli i osjećaje nakon čitanja književnoga teksta; prepoznaje temu književnoga teksta; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti**:  Učiteljica/učitelj pita učenike jesu li čuli za Paulinu P. Ako jesu, učenici je kratko opisuju, a ako nisu, iznose svoje pretpostavke tko bi ona mogla biti.  Učiteljica/učitelj čita tekst. Nakon slušanja učenici odgovaraju na pitanja: Kako ste se osjećali za vrijeme slušanja? Što vam se svidjelo u tekstu? Tko je glavni lik?  U komunikacijskoj situaciji učiteljica/učitelj potiče razgovor o tekstu: Kako se Paulina osjećala na početku nastave? Osjećate li se i vi tako? Zašto Paulina nije htjela priznati kako se osjeća? Razmišljate li i vi kao Paulinini prijatelji? Zašto? Što je Paulinu najviše oduševilo na početku školske godine? Zašto? Kako su se ponašali svi klinci iz Paulinina razreda za vrijeme odmora? Što je Paulinu najviše oduševilo kod novog učitelja? Koje su nastavne predmete imali prvi dan? Gdje je ljetovala Dora? Zašto je željela nacrtati hobotnicu? Kako se Paulina osjećala na satu likovnog? Što joj je bilo najgore? Zašto? Što ste sve saznali o Paulini? Koje njene osobine ste upoznali? (Učenici rješavaju 3. zadatak na 86. str.) Koja je tema ovoga teksta?  **3. KAKO SPASITI PAULINU OD SRAMOTE?**  **Ishod aktivnosti:** piše jednostavne tekstove prema zadanoj ili slobodno odabranoj temi; piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju.  **Opis aktivnosti:**  Rad s udžbenikom: Učenici rješavaju 4. zadatak u udžbeniku na 86. stranici. Objašnjavaju svoj izbor promijenjenog Paulinina rasporeda.  Učiteljica/učitelj potiče učenike na razmišljanje što je još moglo spasiti Paulinu od sramote. Učenici u pisanke pišu drugačiji završetak, odnosno što bi se dogodilo da se Paulina nije okrenula tijekom crtanja (udžbenik, 86. str., 6. zadatak).  **4. TKO JE PAULINA P.?**  **Ishod aktivnosti**: pronalazi važne podatke u tekstu.  **Opis aktivnosti**:  Učiteljica/učitelj na ploču zapisuje pitanja na koja učenici traže odgovore čitajući tekst u rubrici *Oko teksta tekst* (str. 86.): Tko je Paulinina mama? Je li Paulina stvarni ili izmišljeni lik? Zašto je časopis *Prvi izbor* bio važan za Paulinu P.? Što su to dnevnički zapisi?  Učenici istražuju i zapisuju naslove svih šest dnevnika Pauline P. Učiteljica/učitelj zadaje učenicima da odaberu jedan dnevnik Pauline P. i samostalno ga pročitaju za lektiru.  **NA PLOČI JE:**  **Na početku sve novo**  **Sanja Polak**  Tema teksta: Paulinin prvi dan nastave nakon ljetnih praznika.  Glavni lik je Paulina P. Ona je: vesela, nestrpljiva, sretna, pomalo ljubomorna, bijesna na sebe i tužna.  (Promijenjeni završetak priče koji učenici pišu).  Dnevnički zapis je:  Dnevnici Pauline P. su: | | | | [**Zvučna čitanka – Na početku sve novo**](https://hr.izzi.digital/DOS/4218/20040.html#block-366442) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem.  **IKT** A. 2. 2. Učenik se samostalno koristi njemu poznatim uređajima i programima. |