**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 126. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **PRAVOPIS OKO NAS, PONAVLJAM PISANJE REČENICA** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 3. Učenik čita tekst i pronalazi važne podatke u tekstu.**  – pronalazi važne podatke u tekstu  – pronalazi i objašnjava podatke u grafičkim prikazima  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina  – primjenjuje pravilo pisanja čestih višerječnih imena | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IMENA I VELIKO SLOVO**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:** Učiteljica/učitelj ima u kutiji pripremljene kartice s jednim dijelom iz višečlanih naziva naseljenih mjesta, ulica i trgova, voda i sl. Nazivi su napisani velikim tiskanim slovima. Učenik izvlači karticu i traži svoj par u učionici. Učenici traže na ploči naziv svoje skupine (NASELJA; ULICE I TRGOVI; VODE) i pišu pisanim slovima pravilno ime pazeći na pravopisna pravila.  Prijedlog riječi: BROD, NA, KUPI; NOVI, MAROF; VELIKA, GORICA; SAVSKA, CESTA; ULICA, GRADA, VUKOVARA; TRG, HRVATSKIH, VELIKANA; LOKVARSKO, JEZERO; VRANSKO, JEZERO; CRNO, MORE…  Zajednička analiza napisanih višečlanih naziva.  Komunikacijska situacija: Kako zovemo sve napisane riječi? Kako pišemo sva imena? Koje još nazive i imena pišemo velikim početnim slovom?  **2. REČENICA**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:** Učenici se dijele u skupine tako da svaku skupinu čine učenici iz različitih skupina naziva s ploče (npr. tri učenika - Brod na Kupi; dva učenika – Savska cesta; dva učenika – Lokvarsko jezero…). Svaka skupina dobiva papir na koji treba zapisati što više rečenica s pomoću tih naziva i to barem po jednu upitnu, jednu uskličnu i jednu izjavnu rečenicu. Učenici čitaju napisane rečenice pazeći na intonaciju i ton.  Komunikacijska situacija: Kakve ste rečenice napisali? Koji znak pišemo na kraju upitne, koji na kraju usklične, a koji na kraju izjavne rečenice? Kako još možemo prepoznati te rečenice? Pazite na intonaciju glasa kada ih čitate.  **3. VJEŽBOM DO ZNANJA**  **Ishodi aktivnosti:** pronalazi važne podatke u tekstu; pronalazi i objašnjava podatke u grafičkim prikazima; piše prema predlošcima za uvježbavanje pisanja (neposrednim promatranjem, zamišljanjem, predočavanjem);piše veliko početno slovo: imena ulica, trgova, naseljenih mjesta, voda i gora, ustanova u užem okružju, imena knjiga i novina; primjenjuje pravilo pisanja čestih višerječnih imena.  **Opis aktivnosti:** Rad s udžbenikom: Učenici rješavaju zadatke u udžbeniku na 89. stranici. Učiteljica/učitelj može pročitati i objasniti svaki zadatak, a učenici zatim samostalno rješavaju. Nakon što je većina učenika riješila zadatke, frontalno provjeravaju točnost uratka.  Nakon analize, učiteljica/učitelj daje upute učenicima za rješavanje 1. zadatka na 90. stranici. Učenici se trebaju prisjetiti svojega puta od kuće do škole i skicirati taj put. Nakon toga pisanim slovima trebaju napisati na predviđene crte imena ulica, ustanova i trgovina kraj kojih prolaze.  **4. PRAVILNO PIŠEM**  **Ishodi aktivnosti:** piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina, primjenjuje pravilo pisanja čestih višerječnih imena.  **Opis aktivnosti:**  Učiteljica/učitelj pitanjima potiče učenike na razmišljanje o pravilima pisanja pisma ili razglednice: Kako započinjemo pisati razglednicu? Kako znamo tko šalje razglednicu? Kako možemo završiti pisanje razglednice? Znaš li ti napisati razglednicu? Zna li tvoj prijatelj/prijateljica iz klupe napisati razglednicu?  Provjerit ćemo svoje znanje, rješavanjem zadatka u udžbeniku.  Učenici čitaju tekst razglednice koji je Ivan napisao baki. Učenici uočavaju da je pritom napravio neke pogreške te tekst prepisuju pravilno. Nakon što su gotovi, zamjenjuju udžbenike i međusobno provjeravaju napisano te ocjenjuju u tablici procjene. | | | | Modul: Hrvatski jezik i komunikacija  [**Jedinica: Rečenica - ponavljanje**](https://hr.izzi.digital/DOS/4218/13513.html) | **PID OŠ** A. 3. 3. Učenik zaključuje o organiziranosti lokalne zajednice, uspoređuje prikaze različitih prostora; B. 3. 4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi.  **GOO** A. 1. 1. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi.  **OSR** A. 2. 1. Razvija sliku o sebi.  A. 2. 3. Razvija osobne potencijale.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja;  A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema. |
|  |