**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 13. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Lagati ili ne – strip** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 3. Učenik čita tekst i pronalazi važne podatke u tekstu.**  - odgovara na pitanja o poslušanome tekstu  – pojašnjava i popravlja razumijevanje pročitanoga teksta čitajući ponovo tekst  - pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  - piše jednostavne tekstove prema zadanoj ili slobodno odabranoj temi  OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.  - povezuje temu književnoga teksta s vlastitim iskustvom  - navodi sličnosti i razlike između sadržaja i teme književnoga teksta i vlastitoga životnog iskustva | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. LAGATI ILI NE**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj na ploču može zapisati dvije tvrdnje *Ponekad se smije malo lagati* i *Lagati se ne smije nikada.*  Učenici trebaju papirić sa svojim imenom staviti ispod tvrdnje s kojom se slažu.  Razgovaraju o dobivenim rezultatima i nekoliko učenika objašnjava zašto su odabrali određenu tvrdnju.  **2. STRIP**  **Ishod aktivnosti:** učenik odgovara na pitanja o poslušanome tekstu; pojašnjava i popravlja razumijevanje pročitanoga teksta čitajući ponovo tekst; pronalazi važne podatke u tekstu; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva.  **Opis aktivnosti:**  Čitaju tekst stripa (po ulogama). Učiteljica/učitelj pitanjima uvodi učenike u kratku sadržajnu analizu: Što se dogodilo dječaku? Zašto dječak ne želi reći roditeljima za jedinicu? Što mu savjetuje djevojčica?  Što misliš tko je od njih u pravu? Objasni svoje mišljenje. Prisjeti se tvrdnje prije čitanja stripa. Misliš li još uvijek isto? Objasni svoj odgovor.  **3. TKO JE JAČI, TAJ KVAČI**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Učiteljica/učitelj usmjerava razmišljanje učenika čitanjem tvrdnje: *Uvijek treba popustiti jačemu.*  Komunikacijska situacija: Što misliš o ovoj tvrdnji? Razmisli i napiši svoja razmišljanja. U stupac DA napiši zašto misliš da treba popustiti jačemu od sebe, a u stupac NE zašto ne treba. Učenici samostalno zapisuju u tablicu.  Svoja razmišljanja usporedi s razmišljanjima ostalih učenika u razredu.  **4. MOJE MIŠLJENJE**  **Ishod aktivnosti:** učenik piše jednostavne tekstove prema zadanoj ili slobodno odabranoj temi.  **Opis aktivnosti:**  Učenici trebaju u nekoliko rečenica napisati o čemu najviše raspravljaju sa svojim roditeljima te svoja razmišljanja o uporabi mobitela (navesti svoja mišljenja i tome zašto je mobitel koristan, a zašto nije).  Nekoliko učenika čita svoje gotove uratke. | | | |  | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale.  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **ODR** A. 2. 2. Uočava da u prirodi postoji međudjelovanje i međuovisnost. |