**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |
| --- | --- | --- |
| IME I PREZIME: | RAZRED: 3. | REDNI BROJ SATA: 128. |
| PREDMETNO PODRUČJE: | HRVATSKI JEZIK | |
| DOMENA: | KNJIŽEVNOST I STVARALAŠTVO | |
| NASTAVNI SADRŽAJ: | **GDJE POČINJU MOJE TAJNE – ISPOD MOJE NOĆNE KAPICE, Sonja Zubović** | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – razgovara izražavajući potrebe, misli i osjećaje;  – u komunikacijskim situacijama otvara i potiče dijalog  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  – razumije ulogu i korisnost slušanja  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  – uočava ponavljanja u stihu, strofi ili pjesmi  – uočava emocionalnost i slikovitost teksta  – uočava posebnost poetskog izraza: slikovitost, zvučnost i ritmičnost  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ČAROBNA NOĆNA KAPICA**  **Ishod aktivnosti**: služi se novim riječima u skladu s komunikacijskom situacijom i temom; razgovara izražavajući potrebe, misli i osjećaje; u komunikacijskim situacijama otvara i potiče dijalog.  **Opis aktivnosti:**  Učiteljica/učitelj postavlja pitanje: Što sve može biti čarobno? Učenici iznose svoja razmišljanja. Može li kapica biti čarobna? Gdje se nalazi takva kapica? Kada je stavljaš na glavu? Učiteljica/učitelj navodi učenike na zaključak da im je najljepše utonuti u svoj svijet mašte u krevetu.  Učiteljica/učitelj pitanjima potiče učenike na razmišljanje: Pospremaš li redovito svoj krevet? Što ti pruža sigurnost kada ideš na počinak, imaš li omiljeni jastuk ili prekrivač? Opiši svoju najdražu pidžamu ili posteljinu.  **2. SLUŠAM PJESMU**  **Ishod aktivnosti**: sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; izdvaja nepoznate riječi; pretpostavlja značenje riječi na temelju sadržaja teksta i upotrebljava ih; izražava mišljenje o poslušanome tekstu; iskazuje misli i osjećaje nakon slušanja književnog teksta; razumije ulogu i korisnost slušanja.  **Opis aktivnosti:**  Učiteljica/učitelj postavlja pitanje prije čitanja pjesme: Što sve živi ispod dječakove noćne kapice?  Učiteljica/učitelj čita pjesmu uz tihu glazbu Johannes Brahmsa, *Uspavanka*.  Nakon slušanja pjesme učenici odgovaraju na postavljeno pitanje i iznose svoj doživljaj pjesme.  **3. RAZGOVARAM O PJESMI**  **Ishod aktivnosti**: prepoznaje i izdvaja temu književnoga teksta; uočava ponavljanja u stihu, strofi ili pjesmi; uočava emocionalnost i slikovitost teksta; uočava posebnost poetskog izraza: slikovitost, zvučnost i ritmičnost.  **Opis aktivnosti:** Jedan učenik čita pjesmu još jednom, a nakon toga učiteljica/učitelj potiče učenike na razgovor pitanjima: Što sve traže od dječaka? Iz kojih riječi to saznaješ? Pročitaj te riječi i odredi koja je to vrsta riječi. Koliko traje dječakova igra? Što slijedi nakon igre? Kojem se dijelu dana dječak naročito veseli? Objasni zašto je to za dječaka najljepši i najsretniji dio dana. Ima li dječak doista čarobnu noćnu kapicu? Koje mu se sve želje ostvaruju ispod noćne kapice? Pročitaj posljednju kiticu. Objasni te stihove. Učenici svojim riječima objašnjavaju doživljaj stihova. Koje su to ljepote i pobjede koje žive ispod dječakove noćne kapice?  **4. SNALAZIM SE U STIHOVIMA I STROFAMA**  **Ishodi aktivnosti**: uočava ponavljanja u stihu, strofi ili pjesmi; uočava emocionalnost i slikovitost teksta.  **Opis aktivnosti:**  Učiteljica/učitelj potiče učenike da prebroje koliko pjesma ima strofa. Imaju li sve strofe jednak broj stihova? Koja po redu strofa ima najviše, a koja najmanje stihova? Što mislite zašto pjesnikinja ponavlja stihove *Ispod moje noćne kapice / žive sve moguće ljepote*? Učenici iznose svoja razmišljanja.  Koje sve riječi u pjesmi na početku imaju *naj*? Što se tim riječima ističe? Učiteljica/učitelj potiče učenike da se sjete što više riječi kojima mogu iskazati da su naj u nečemu. Učenici iznose svoje ideje.  **5. MOJE TAJNE, MOJI SNOVI**  **Ishodi aktivnosti:** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj s pomoću pitanja navodi učenike da se usporede s dječakom iz pjesme: Imaš li ti slične obveze kao dječak u prvoj strofi? Imaš li ti neku želju koja se može ostvariti samo u snovima? Što je za tebe ljepota?  Prisjeti se svih riječi iz pjesme koje na početku imaju naj. Razmisli u čemu si ti sve naj? Opiši kako se tada osjećaš?  **NA PLOČI JE:**  **Ispod moje noćne kapice**  **Sonja Zubović**  Tema pjesme: Ispod noćne kapice žive sve ljepote i pobjede.  Pjesma ima devet strofa s nejednakim brojem stihova.  Najviše stihova ima četvrta strofa, a najmanje peta strofa.  Riječi iz pjesme koju počinju s naj su: najljepši, najsretniji, najveći, najbolji, najjači.  Ispod moje noćne kapice žive… | [**Zvučna čitanka – Ispod moje noćne kapice**](https://hr.izzi.digital/DOS/4218/20040.html#block-366417) | **OŠ GK** A. 3. 1. Učenik sudjeluje u zajedničkoj izvedbi glazbe.  **GOO** A. 2. 1. Ponaša se u skladu s ljudskim pravima u svakodnevnom životu.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem.  **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema. |