**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: 3. | REDNI BROJ SATA: 129. |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA | | |
| NASTAVNI SADRŽAJ: | **POŽURI I KRAĆE NAPIŠI** | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 3. Učenik čita tekst i pronalazi važne podatke u tekstu.**  – uočava grafičku strukturu teksta: naslov, tijelo teksta, ilustracije i/ili fotografije, rubrike  – odgovara na pitanja o pročitanome tekstu  – pronalazi važne podatke u tekstu  – pronalazi i objašnjava podatke u grafičkim prikazima  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – provjerava pravopisnu točnost i slovopisnu čitkost u pisanju  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PIŠEMO PORUKE NA MOBITELU**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj priprema papire na kojima je nacrtan prazan ekran mobitela. Učenici su u parovima.  Jedan učenik iz para dobiva papir i piše poruku prijatelju, dogovaraju izlazak van, ali tako da ostane mjesta da prijatelj može odgovoriti. Trebaju napisati vrijeme i mjesto susreta. Drugi učenik iz para čita poruku i odgovara.  Nekoliko učenika čita svoje poruke, svoj dogovor točno kako su ih napisali. Učiteljica/učitelj će zaustaviti čitanje kad netko od učenika pročita neke riječi koje su napisane skraćeno. Učiteljica/učitelj će se praviti da ne razumije sadržaj poruke, poticat će razgovor o značenju poruke, upitat će što bi se dogodilo kada prijatelj ne bi razumio sadržaj poruke (ne bi se sastali na pravome mjestu, mimoišli bi se, ne bi došli u isto vrijeme...).  Komunikacijska situacija: Zašto neke poruke nismo razumjeli? Zašto ste neke riječi napisali skraćeno? Zašto u pisanju ponekad skraćujemo neke riječi? Znate li još neke riječi koje pišemo skraćeno? Je li vam se kad dogodilo da skraćujete neke riječi kako biste stigli zapisati sve što trebate u određenome vremenu? Kada želimo izmjeriti vašu visinu ili težinu kako to zapisujemo? Što mislite mogu li se sve riječi skraćivati ili samo neke?  **2. U ZDRAVOM TIJELU ZDRAV DUH**  **Ishod aktivnosti:** uočava grafičku strukturu teksta: naslov, tijelo teksta, ilustracije i/ili fotografije, rubrike; odgovara na pitanja o pročitanome tekstu; pronalazi važne podatke u tekstu; služi se novim riječima u skladu s komunikacijskom situacijom i temom.  **Opis aktivnosti:**  Učiteljica/učitelj potiče učenike na razgovor o zdravlju: Što je važno za zdravlje? Gdje se možemo redovito kretati? Koje sportove poznajete?  Rad s udžbenikom: Učiteljica/učitelj može pročitati i objasniti prvi zadatak na 91. str., a učenici ga zatim samostalno rješavaju. Učenici trebaju osmisliti novu igru s pomoću ponuđenih podataka. Učenici usmeno u nekoliko rečenica predstavljaju igru prijatelju u klupi. Najzanimljivije igre se predstavljaju te učenici odabiru jednu koju će isprobati igrati na satu Tjelesne i zdravstvene kulture.  Učiteljica/učitelj objašnjava da se nakon Tjelesne i zdravstvene kulture treba okrijepiti zdravim sokom. Jedan učenik čita tekst *Zasladi se i ti!*. Učiteljica/učitelj pitanjima potiče sadržajnu analizu teksta: Što smo saznali iz ove priče? Što je Tonka donijela nakon sata Tjelesne i zdravstvene kulture? Koliko je udaljen voćnjak do kojeg je Tonka trčala? Na kojoj se visini nalazio tata na ljestvama? Koliko je jabuka ubrao tata? Pročitaj nakon koliko je minuta došla mama. Koliko je vode bilo potrebno za pranje voća? Koliko je šećera mama kupila u trgovini? Koji je iznos pisao na računu za šećer? Što im je pomoglo u izradi soka? Imate li vi sokovnike? Radite li sokove? Zašto su oni zdravi? Stavljate li šećer? Koristite li i vi u izradi 2 kg jabuka? Koliko vi koristite? Što su dekagrami i kilogrami? Čime mjerimo duljine? Mjerimo li vrijeme? Znate li još koje mjerne jedinice?  **3. KRATICE**  **Ishod aktivnosti:** pronalazi važne podatke u tekstu; pronalazi i objašnjava podatke u grafičkim prikazima; piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju.  **Opis aktivnosti:**  Učiteljica/učitelj potiče učenike da zaključe da se ne mogu sve riječi kratiti, ali možemo kratiti mjerne jedinice. Učiteljica/učitelj piše naslov na ploču, a učenici mogu u pisanke. Učenici objašnjavaju što bi bile kratice. U hrvatskome jeziku neke riječi pišemo skraćeno. Zovemo ih kratice. Upotrebljavamo ih samo pri pisanju i kratimo samo neke, točno određene riječi. Učiteljica/učitelj potiče učenike da ponovno pogledaju te kratice u tekstovima i zaključuju da se neke pišu bez točke, a da se neke pišu s točkom. Učenici promatraju uokvirene riječi na 95. i 96. stranici. Učenici čitaju pravila pisanja kratica. Učiteljica/učitelj piše neke primjere i pravila na ploču, a učenici u bilježnice.  **4. MAŠTAM, STVARAM**  **Ishod aktivnosti:** piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Rad s udžbenikom: Učenici rješavaju zadatke u udžbeniku na 96. stranici. Učiteljica/učitelj može pročitati i objasniti svaki zadatak, a učenici zatim samostalno rješavaju. Nakon što je većina učenika riješila zadatke, frontalno provjeravaju točnost uratka.  **5. PIŠEM KRATICE**  **Ishod aktivnosti:** provjerava pravopisnu točnost i slovopisnu čitkost u pisanju.  **Opis aktivnosti:**  Učiteljica/učitelj priprema listiće s kraćim tekstom zasićenim različitim kraticama. Učenici čitaju tekst pa crvenom, plavom i zelenom bojicom trebaju zaokružiti različite vrste kratica. Nakon što završe zadatak, učenici zamijene listiće i međusobno ispravljaju točnost uratka. Nakon analize učiteljica/učitelj zadaje zadatak da učenici prepišu u bilježnice tekst tako da sve riječi koje može skrate. Na kraju slijedi zajednička analiza uratka.  PRIJEDLOG DOMAĆE ZADAĆE: Saznaj od roditelja ili bake recept za tvoj omiljeni kolač. Prepiši popis namirnica potrebnih za izradu kolača. Kada napišeš popis plavom bojom podcrtaj mjerne jedinice za tekućinu, a crvenom mjerne jedinice za masu u svom popisu. Prije popisa napiši naziv kolača, a na kraju nacrtaj izgled svog omiljenog kolača.  **NA PLOČI JE:**  **KRATICE**  Kratice su skraćene riječi. Upotrebljavamo ih samo pri pisanju.  **OPĆE KRATICE: KRATICE MJERNIH JEDINICA:**  **r. – razred kg – kilogram**  **gosp. – gospodin cm – centimetar**  **prof. – profesor m – metar**  **šk. – škola l – litra**  **npr. – na primjer h – sat**  **PRIJEDLOG LISTIĆA**  Dragi Luka,  na stolu sam ti ostavila 50 kuna. Molim te, u trgovini kupi 1 litru mlijeka i 2 kilograma banana. Usput svrati do Hrvatske pošte i pošalji pismo baki. Nemoj zaboraviti da večeras idemo u Hrvatsko narodno kazalište. Predstava počinje u 18 sati i 30 minuta.  Voli te mama! | Modul: Hrvatski jezik i komunikacija  Jedinica: Kratice  [**Objekt: Putujemo, kratimo vrijeme i kilometre.**](https://hr.izzi.digital/DOS/4218/13514.html#block-208879)  Modul: Hrvatski jezik i komunikacija  Jedinica: Kratice  [**Objekt: Ponovimo**](https://hr.izzi.digital/DOS/4218/13514.html#block-208881)  Modul: Hrvatski jezik i komunikacija  Jedinica: Kratice  [**Objekt: Provjerimo**](https://hr.izzi.digital/DOS/4218/13514.html#block-208880) | **PID OŠ** B. 3. 1.  Učenik raspravlja o važnosti odgovornoga odnosa prema sebi, drugima i prirodi.  **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa  rješavanju problema.  **OSR** A. 2. 1. Razvija sliku o sebi;  B. 2. 4. Suradnički uči i radi u timu.  **GOO** C. 2. 2. Promiče solidarnost u školi.  **ZDR** A. 2. 2. B. Primjenjuje pravilnu tjelesnu aktivnost sukladno svojim sposobnostima, afinitetima i zdravstvenom stanju. |