**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 130. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **POSJETI IZLOŽBU, DOĐI U KAZALIŠTE** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 3. Učenik čita tekst i pronalazi važne podatke u tekstu.**  – odgovara na pitanja o pročitanome tekstu  – pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  - piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina  – primjenjuje pravilo pisanja čestih višerječnih imena  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – piše pridjeve uz imenice da bi stvorio življu i potpuniju sliku  – razlikuje jesnu i niječnu rečenicu  **OŠ HJ C. 3. 3. Učenik razlikuje kulturne događaje koje posjećuje i iskazuje svoje mišljenje o njima.**  – iskazuje svoje mišljenje o kulturnome događaju (atmosferi, raspoloženju)  – izražava svoj doživljaj kulturnoga događaja crtežom, slikom, govorom ili kratkim tekstom | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KVADRAT DO KVADRATA, KRIŽALJKA**  **Ishod aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj priprema slikovnu križaljku. Kada učenici popune sve prazne kvadrate, u zatamnjenim će poljima dobiti konačno rješenje križaljke *KULTURNE USTANOVE.*    Komunikacijska situacija: Koje kulturne ustanove poznaješ? Koje si posjetio? Kamo ćeš otići ako želiš posuditi knjigu? Kamo ćeš otići ako želiš gledati film? Gdje možeš gledati predstavu? Gdje možeš razgledavati umjetnička djela ili predmete iz prošlosti? Koje kulturne ustanove najčešće posjećuješ?  Učiteljica/učitelj potiče učenike da otvore udžbenik na 97. stranici i promotre fotografije. Učenici svojim riječima objašnjavaju razliku između predstave i izložbe. Gdje gledaš predstavu, a gdje gledaš izložbe? Koje su razlike između kazališta i galerije ili muzeja? Što je slično? Koga gledaju ili slušaju učenici u kazalištu, a koga u muzeju? Jeste li bili u muzeju? A u kazalištu? Što ti je zanimljivije?  **2. BONTON U KULTURNIM USTANOVAMA**  **Ishodi aktivnosti:** pažljivo i uljudno sluša sugovornika ne prekidajući ga u govorenju; odgovara na pitanja o pročitanome tekstu; pronalazi važne podatke u tekstu; iskazuje svoje mišljenje o kulturnome događaju (atmosferi, raspoloženju).  **Opis aktivnosti:**  Učiteljica/učitelj potiče učenike na promišljanjezašto kazalište i muzej nazivamo kulturnim ustanovama. Zajednički dolaze do spoznaje što znači kulturno se uzdizati i kulturno ponašati. Učiteljica/učitelj potiče učenike na zaključak kako nazivamo pravila pristojnog ponašanja. Učiteljica/učitelj upućuje učenike da pročitaju bonton za posjete kulturnim ustanovama koji se nalazi u udžbeniku na 97. stranici. Jedan učenik čita jedno pravilo ponašanja. Znate li možda još poneko pravilo koje ovdje nije spomenuto (mirno sjediš na sjedalu, ne jedeš bombone i ne šuškaš papirima, ne smiješ se naglas…)?  Komunikacijska situacija: Zašto trebamo isključiti zvono mobitela u kulturnim ustanovama? Kome smeta zvono? Zašto se na predstave mora dolaziti na vrijeme? Što još može ometati gledatelje u gledanju predstave? Gdje se ne smije, a gdje se smije piti? Kako trebaš izlaziti iz reda kako se trebaš okrenuti? Što misliš zašto? Što radimo u kazalištu? Postoje li posebna kazališta za djecu? Kakve sve predstave postoje? Koja ste sve kazališta u Zagrebu posjetili? Kako se odijevamo za kazalište? Kako se tamo ponašamo? Pristojnim odijevanjem i ponašanjem iskazujemo poštovanje prema djelatnicima kulturnih ustanova. Koje ste sve muzeje posjetili? Što ste tamo vidjeli? Što sve možemo vidjeti u muzejima? Razlikuju li se muzeji? Po čemu? Kako se moramo ponašati u muzeju? Ako želimo pogledati predstavu ili izložbu trebamo kupiti ulaznicu, kartu.  Učiteljica/ učitelj potiče učenike da razmisle na kojoj su predstavi ii izložbi nedavno bili. Učenici pišu svoje dojmove o predstavi ili izložbi koju su zadnju gledali. Pojašnjavaju što im se svidjelo, a što ne i što bi moglo biti drugačije. Učenici navode razlike i sličnosti između muzeja i galerije. Prisjećaju se da su u muzeju izloženi predmeti iz prošlosti, a tijekom obilaska, izlošcima nas poučava KUSTOS. U galerijama su izložena umjetnička djela.  **3. ZNAM LI DRUGAČIJE?**  **Ishodi aktivnosti:** izražava svoj doživljaj kulturnoga događaja crtežom, slikom, govorom ili kratkim tekstom; služi se novim riječima u skladu s komunikacijskom situacijom i temom.  **Opis aktivnosti:**  Učenici su podijeljeni u četiri do pet skupina. Skupine imaju zadatak odglumiti posjet određenoj kulturnoj ustanovi tako da na što bolji način prikažu što se tamo radi i kako se u njoj treba ponašati. Svaka skupina dobiva jednu kulturnu ustanovu: muzej, knjižnica, galerija, kino, kazalište. Posebnu pažnju treba posvetiti pravilima ponašanja. Ukoliko jedna skupina pogriješi ostale im trebaju palcem dolje prikazati da su negdje pogriješili. Skupina ispravlja pogrešku i glumi ponovno.  **4. MUZEJ, GALERIJA, IZLOŽBA**  **Ishodi aktivnosti:** piše pridjeve uz imenice da bi stvorio življu i potpuniju sliku; razlikuje jesnu i niječnu rečenicu; piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina - primjenjuje pravilo pisanja čestih višerječnih imena; oblikuje tekst služeći se imenicama, glagolima i pridjevima, uvažavajući gramatička i pravopisna.  **Opis aktivnosti:**  Rad s udžbenikom: Učiteljica/ učitelj može učenicima čitati pitanje po pitanje i objasniti teže zadatke ukoliko je potrebno. Učenici samostalno rješavaju prva dva zadatka na 98. str. u udžbeniku. Nakon što je većina učenika završila s radom, provjeravaju se uradci.  **5. NAJMANJE KAZALIŠTE NA SVIJETU**  **Ishod aktivnosti**: služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil.  **Opis aktivnosti:**  Učiteljica/učitelj potiče učenike da pročitaju tekst u rubrici *Oko teksta tekst*. Učenici su podijeljeni u skupine i trebaju po skupinama istražiti sve o Brseču. Mogu napraviti pitalicu za ostale učenike u razredu, izraditi plakat s još nekim novostima o Brseču, nacrtati kazalište… te zajednički izrađuju plakat pod nazivom NAJMANJE KAZALIŠTE NA SVIJETU.  Prijedlog domaće zadaće: Učenici mogu prošetati svojim naseljem i pogledati plakat. Trebaju napisati obavijest o tome što se oglašava na plakatima. Pri pisanju obavijesti trebaju paziti na pitanja na koja odgovaraju svi ponuđeni podatci.  **NA PLOČI JE:**  **KULTURNE USTANOVE**  **KULTURNE USTANOVE U ZAVIČAJU**  **KNJIŽNICA –** čitanje, učenje, posuđivanje knjiga  - Nacionalna i sveučilišna knjižnica, Gradska knjižnica  **MUZEJ** – razgledavanje zanimljivih i vrijednih predmeta  - Tehnički muzej, Muzej suvremene umjetnosti  **GALERIJA** – razgledavanje umjetničkih djela  - Moderna galerije, Galerija Klovićevi dvori  **KINO –** gledanje filmova  - Cinestar kina, Kino Europa  **KAZALIŠTE –** gledanje kazališnih predstava  - Kazalište Trešnja, Gradsko kazalište Žar ptica  **U kulturnim ustanovama trebamo se pristojno ponašati.** | | | |  | **PID OŠ** C. 3. 3. Učenik povezuje prirodno i društveno okružje s gospodarstvom zavičaja.  **OSR** B. 2. 4. Suradnički uči i radi u timu; C. 2. 3. Pridonosi razredu i školi.  **GOO** A. 2. 1. Ponaša se u skladu s ljudskim pravima u svakodnevnom životu. |