**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: 3. | REDNI BROJ SATA: 131. |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | |
| NASTAVNI SADRŽAJ: | **LEKTIRA - po izboru** | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – razgovara izražavajući potrebe, misli i osjećaje  – u komunikacijskim situacijama otvara i potiče dijalog  – pažljivo i uljudno sluša sugovornika ne prekidajući ga u govorenju  **OŠ HJ A. 3. 3. Učenik čita tekst i pronalazi važne podatke u tekstu.**  – odgovara na pitanja o pročitanome tekstu  – sažima (traži glavne misli) i prepričava tekst  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – navodi sličnosti i razlike između sadržaja i teme književnoga teksta i vlastitoga životnog iskustva  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  – prepoznaje redoslijed događaja  – povezuje likove s mjestom i vremenom radnje  – opisuje likove prema izgledu, ponašanju i govoru  **OŠ HJ B. 3. 3. Učenik čita prema vlastitome interesu te razlikuje vrste knjiga za djecu.**  – razlikuje slikovnicu, zbirku pjesama, zbirku priča, dječji roman, basnu, igrokaz  – preporučuje ostalim učenicima knjige koje je pročitao i koje su mu bile zanimljive  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  –stvara različite individualne uratke: stvara na dijalektu/mjesnom govoru, piše i crta slikovnicu, glumi u igrokazu, stvara novinsku stranicu, piše pismo podrške, crta naslovnicu knjige, crta plakat, crta strip | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. BACI KOCKU, OBJASNI TKO SI!**  **Ishodi aktivnosti**: služi se novim riječima u skladu s komunikacijskom situacijom i temom; razgovara izražavajući potrebe, misli i osjećaje; u komunikacijskim situacijama otvara i potiče dijalog; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj priprema didaktičku kocku tako da je na svakoj strani kocke jedan lik iz lektirnog djela. Učenici bacaju kocku te, kada se okrene određeni lik, predstavljaju lik tako da kažu nekoliko rečenica o njemu u 1. licu. Ako se okrene isti lik na kocki, opisuje se, ali se ne smije ponavljati već izrečeno. Mogu ispričati i neki događaj u kojem je lik u lektirnom djelu sudjelovao.  **2. RAZGOVOR O PROČITANOME DJELU**  **Ishodi aktivnosti**: odgovara na pitanja o pročitanome tekstu; sažima (traži glavne misli) i prepričava tekst; iskazuje misli i osjećaje nakon čitanja književnoga teksta; prepoznaje temu književnoga teksta; navodi sličnosti i razlike između sadržaja i teme književnoga teksta i vlastitoga životnog iskustva; razlikuje slikovnicu, zbirku pjesama, zbirku priča, dječji roman, basnu, igrokaz; preporučuje ostalim učenicima knjige koje je pročitao i koje su mu bile zanimljive.  **Opis aktivnosti**:  Učiteljica/učitelj navodi učenike da poredaju navedene događaje kronološkim redoslijedom. Učenici pažljivo slušaju i nastavljaju nizati događaje, svaki učenik izgovara po jednu rečenicu. Učiteljica/učitelj potiče učenike na donošenje zaključka da su svi događaji međusobno povezani Učiteljica/učitelj potiče učenike na razgovor o likovima i njihovim osobinama. Spominje jedan lik, a učenici izlažu sve što znaju o tom liku - izgled, njegovo ponašanje, osobine, najzanimljiviji događaj, što se s njim dogodilo... U razgovoru se, na taj način, mogu ispraviti moguće zablude, krivi navodi, otkriti nejasnoće, poduprijeti mišljenja i sl. Bitno je naglasiti i uočiti postupke pozitivnih i negativnih likova i promjene u njihovom ponašanju. Naglašava se i vrijeme u kojem se odvija radnja romana. Na kraju se određuje i tema romana.  **3. ZAPISUJEMO**  **Ishodi aktivnosti**: prepoznaje i izdvaja temu književnoga teksta; povezuje likove s mjestom i vremenom radnje; opisuje likove prema izgledu, ponašanju i govoru.  **Opis aktivnosti:** Učiteljica/učitelj zapisuje na ploču nekoliko podataka o lektirnome djelu, a učenici prepisuju u pisanke za lektiru. Zapisuju naziv djela, ime i prezime pisca, nabrajaju likove i njihove osobine te navode mjesto i vrijeme radnje i temu djela).  **4. SAMOSTALNO RJEŠAVAM ZADATKE**  **Ishodi aktivnosti**: razlikuje slikovnicu, zbirku pjesama, zbirku priča, dječji roman, basnu, igrokaz; preporučuje ostalim učenicima knjige koje je pročitao i koje su mu bile zanimljive; prepoznaje i izdvaja temu književnoga teksta; prepoznaje redoslijed događaja; navodi sličnosti i razlike između sadržaja i teme književnoga teksta i vlastitoga životnog iskustva.  **Opis aktivnosti:** Učenici samostalno, pismeno odgovaraju na pitanja na listiću koji učiteljica/učitelj može izraditi (npr. određuju vrstu djela, izdvajaju temu, određuju redoslijed događaja, a na kraju samostalno pišu preporuku prijateljima zašto bi trebali pročitati baš to djelo).  **5. LEKTIRA IZ VREĆICE**  **Ishodi aktivnosti:** služi se novim riječima u skladu s komunikacijskom situacijom i temom; razgovara izražavajući potrebe, misli i osjećaje; u komunikacijskim situacijama otvara i potiče dijalog; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici su prije čitanja lektirnoga djela dobili upute za izradu *lektire iz vrećice*. Trebali su naći veću jednobojnu papirnatu vrećicu i jednu stranu vrećice urediti kao naslovnicu knjige (naslov, pisac, ilustracija), a na drugu stranu vrećice napisati kratko svoj doživljaj djela i najvažniju poruku. U vrećicu su trebali staviti 5 do 10 predmeta koji imaju veze s pročitanim djelom. Sada svaki učenik predstavlja svoju vrećicu i predmete te objašnjava kako su povezani s djelom.  **NA PLOČI JE:**  **Naslov djela**  **Ime pisca**  TEMA:  GLAVNI LIKOVI:  SPOREDNI LIKOVI:  MJESTO RADNJE:  VRIJEME RADNJE:  PORUKA: |  | **OŠ LK** A. 3. 1. Učenik likovnim i vizualnim izražavanjem interpretira različite sadržaje.  **PID OŠ** B. 3. 3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju.  **OSR** C. 2. 2. Prihvaća i obrazlaže važnost društvenih normi i pravila; C. 2. 3. Pridonosi razredu i školi.  **GOO** A. 2. 1. Ponaša se u skladu s ljudskim pravima u svakodnevnom životu.  **UKU** C. 2. 1. Vrijednost učenja  Učenik može objasniti vrijednost učenja za svoj život. |