**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: 3. | REDNI BROJ SATA: 133. |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA | | |
| NASTAVNI SADRŽAJ: | **PIŠEM OBAVIJESTI I IZVJEŠĆA – vježba i ponavljanje** | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – govori kraći tekst prema jednostavnoj strukturi: uvod, središnji dio, završetak  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  – služi se novim riječima u skladu s komunikacijskom situacijom i temom  **OŠ HJ A. 3. 3. Učenik čita tekst i pronalazi važne podatke u tekstu.**  – odgovara na pitanja o pročitanome tekstu  – postavlja pitanja o pročitanome tekstu  – pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše različite kratke tekstove: izvješće  – provjerava pravopisnu točnost i slovopisnu čitkost u pisanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PITANJA TRAŽE ODGOVORE**  **Ishodi aktivnosti:** razlikuje svakodnevne komunikacijske situacije; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj na ploču postavlja kartice s napisanim rečenicama. PRIMJER REČENICA: Učenici 3. razreda slušat će radijsku emisiju u utorak 27. travnja u svojoj učionici. Pažljivo će slušati i naučit će što je radijska emisija.  Učenici pažljivo čitaju rečenice i za postavljaju određeno pitanje. Pitanja su: TKO?, ŠTO?, GDJE?, KADA?, KAKO?, ZAŠTO? Učiteljica/učitelj ima pripremljene kartice s pitanjima i učenik uz svako pitanje postavlja odgovor. Nakon što učenici na ploči poslože pitanja i odgovore, učiteljica/učitelj pita učenike podsjećaju li ih pitanja na neki tekst. U kojem tekstu mogu pronaći odgovor na ta pitanja? Učiteljica/učitelj potiče učenike na zaključivanje zašto na neka pitanja mogu biti dva odgovora. Učenici zaključuju da na ova pitanja odgovaraju i obavijest i izvješće. Učenici odgovaraju na pitanje što je obavijest, a što izvješće.  Učiteljica/učitelj potiče učenike da pomoću predloženih podataka pokušaju osmisliti jednu obavijest i jedno izvješće o radijskoj emisiji. Nekoliko učenika usmeno govori obavijest i izvješće, a ostali učenici pažljivo slušaju i ispravljaju eventualne pogreške.  **2. PRVO OBAVIJEST, ZATIM IZVJEŠĆE**  **Ishodi aktivnosti:** odgovara na pitanja o pročitanome tekstu; pronalazi važne podatke u tekstu.  **Opis aktivnosti:**  Učenici samostalno čitaju obavijest u udžbeniku na str. 99. i odgovaraju na pitanja o pročitanoj obavijesti.  Na kraju samostalnog rada, zajednički se provjerava točnost odgovora.  Nakon analize učenici u 1. zadatku na 100. stranici zamišljaju i pišu samostalno izvješće o predavanju koje se spominje u obavijesti.  Nekoliko učenika izlazi na autorski stolac i čita svoje izvješće.  **3. VOLIMO ČISTO**  **Ishodi aktivnosti:** služi se novim riječima u skladu s komunikacijskom situacijom i temom; piše jednostavne tekstove prema zadanoj ili slobodno odabranoj temi; piše različite kratke tekstove: izvješće, provjerava pravopisnu točnost i slovopisnu čitkost u pisanju.  **Opis aktivnosti:**  Učenici su u parovima.  Komunikacijska situacija: Što je ekologija? Tko brine o okolišu? Možete li vi kako pomoći u čišćenju okoliša? Zašto je važno da je okoliš čist? Učiteljica/učitelj čita učenicima zadatak iz udžbenika sa 100. stranice. Daje im kratke upute za pisanje obavijesti i izvješća o Udruzi za zaštitu okoliša koje organizira čišćenje smeća iz potoka. Učiteljica/učitelj upućuje učenike da u paru osmisle događaj i sve ostale podatke potrebne za obavijest i izvješće. Odgovore na pitanja TKO? ŠTO? GDJE? KADA? KAKO? ZAŠTO? zapisuju kao podsjetnik na papir. Jedan učenik iz para piše obavijest, a drugi učenik izvješće o istom događaju.  Nekoliko učenika čita svoje uratke.  Za domaću zadaću učenici mogu istraži i napisati izvješće o tome koje voće i povrće ima najviše vitamina i koji su to.  **NA PLOČI JE:**  **OBAVIJEST I IZVJEŠĆE - ponavljanje**  TKO? Učenici 3. razreda.  ŠTO? Slušat će radijsku emisiju.  KADA? U utorak 27. travnja.  GDJE? U svojoj učionici.  ŠTO? Pažljivo će slušati.  ZAŠTO? Naučit će što je radijska emisija. | Mogu se provesti aktivnosti s preostalim objektima iz nastavne jedinice  [**Izvješće**](https://hr.izzi.digital/DOS/4218/19403.html) | **PID OŠ** B. 3. 1. Učenik raspravlja o važnosti odgovornoga odnosa prema sebi, drugima i prirodi.  **OSR** A. 2. 1. Razvija sliku o sebi;  B. 2 .2. Razvija komunikacijske kompetencije.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; C. 2. 3. Prepoznaje važnost očuvanje okoliša za opću dobrobit. |