**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: 3. | REDNI BROJ SATA: 134. |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | |
| NASTAVNI SADRŽAJ: | **BOLESTI U ŠTRAJKU** | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – pripovijeda događaje nižući ih kronološki  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – postavlja pitanja o poslušanome tekstu  – prepričava poslušani tekst  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  – razumije ulogu i korisnost slušanja  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – uspoređuje misli i osjećaje nakon čitanja teksta sa zapažanjima ostalih učenika  – prepoznaje etičke vrijednosti teksta  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  – prepoznaje redoslijed događaja  – povezuje likove s mjestom i vremenom radnje  – opisuje likove prema izgledu, ponašanju i govoru  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – razvija vlastiti potencijal za stvaralaštvo | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRA PANTOMIME**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; razvija vlastiti potencijal za stvaralaštvo.  **Opis aktivnosti:**  Učiteljica/učiteljpriprema kartice s napisanim lošim stanjima čovjekova organizma. Prijedlog natpisa na karticama je: GLAVOBOLJA, TEMPERATURA, SLABOST, GROZNICA, GRLOBOLJA, KIHANJE, KOSTOBOLJA. Pojedini učenik izlazi pred razred, izvlači karticu i pokušava ostalim učenicima pantomimom prikazati određeno stanje. Kada se pojam pogodi, kartica se stavlja na ploču. Učenik, koji pogodi što se prikazuje, izvlači sljedeću karticu i ponovno pantomimom prikazuje. Igra traje dok se ne pogode svi pojmovi.  Komunikacijska situacija: Pročitaj riječi s ploče. Što nam prikazuju te riječi? Kakvo zovemo stanje organizma kada imamo neke od navedenih primjera? Poznaješ li koje bolesti? Jesi li ikada bolovao? Što i tko nam sve može pomoći u borbi protiv bolesti? Kako ti pomaže zdrava prehrana? Kako ti pomaže liječnik? Možeš li zaključiti tko je napisao „Th: Sirup protiv kašlja 3 x 1 žličica, kapi za nos po potrebi. Mirovanje i konzumiranje tople tekućine.“  **2. ČITANJE PRIČE**  **Ishodi aktivnosti**: sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; postavlja pitanja o poslušanome tekstu; izražava mišljenje o poslušanome tekstu; razumije ulogu i korisnost slušanja; iskazuje misli i osjećaje nakon čitanja književnoga teksta; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učiteljica/učitelj postavlja pitanje prije čitanja priče: Poslušaj pažljivo priču i saznaj zašto su se okupile bolesti.  Učiteljica/učitelj čita priču.  Nakon slušanja priče učenici odgovaraju na postavljeno pitanje i iznose svoj doživljaj priče.  **3. RAZGOVOR O PRIČI**  **Ishodi aktivnosti:** pripovijeda događaje nižući ih kronološki; služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; odgovara na pitanja o poslušanome tekstu; postavlja pitanja o poslušanome tekstu; izdvaja nepoznate riječi; pretpostavlja značenje riječi na temelju sadržaja teksta i upotrebljava ih; opisuje likove prema izgledu, ponašanju i govoru.  **Opis aktivnosti:**  Učiteljica/učitelj navodi učenike da otvore udžbenik na 101. stranici. Jedan učenik još jednom čita priču, a učiteljica/učitelj potiče učenike da uoče nepoznate riječi u tekstu. Učenici, nakon čitanja priče, ističu nepoznate riječi i pokušavaju otkriti njihovo značenje na temelju sadržaja priče ili čitaju objašnjenje manje poznatih riječi. Nakon toga učiteljica/učitelj potiče učenike na razgovor pitanjima: Gdje su se sastale bolesti na kongresu? Koje godišnje doba je bilo? Tko je sazvao kongres? Zašto Prehlada u to doba nije imala puno posla? Zašto je bilo teško okupiti bolesti? Objasni. Tko se prvi pobunio? Koji su problemi mučili bolesti? Pročitaj dio teksta u kojemu to saznaješ. Kako je izgledao Reumatizam? Na što se on požalio? Opiši Ospice. Što muči Ospice? Što Šuga smatra problemom? Zašto su ostale bolesti, kad su čule što Šuga govori, prasnule u smijeh? Kako je Prehlada smirila ostale sudionike na skupu? Koje rješenje je predložio Meningitis? Slažeš li se s njegovim prijedlogom? Objasni.  **4. SNALAZIM SU U PRIČI**  **Ishodi aktivnosti:** prepoznaje i izdvaja temu književnoga teksta; prepoznaje redoslijed događaja; povezuje likove s mjestom i vremenom radnje; opisuje likove prema izgledu, ponašanju i govoru.  **Opis aktivnosti**:  Učiteljica/učitelj pitanjima uvodi učenike u analizu priče: Koja je tema ove priče? Tko je glavni lik u priči? Koju je dužnost ljeti obavljala prehlada? Koje osobine prepoznaješ kod Prehlade? Koji se još likovi spominju u priči? Učiteljica/učitelj može zapisati na ploču, a učenici u pisanke naslov priče i ime pisca te likove. Gdje se odvija radnja priče? U koje godišnje doba? Kako je priča započela? Što se redom događalo dalje? Učiteljica/učitelj potiče učenike da osmisle redoslijed događaja. Učiteljica/učitelj zapisuje na ploču, a učenici u pisanke i vrijeme i mjesto radnje te redoslijed događaja.  **5. MOGU SAMA/SAM**  **Ishodi aktivnosti:** odgovara na pitanja o poslušanome tekstu; izražava mišljenje o poslušanome tekstu.  **Opis aktivnosti:**  Rad s udžbenikom. Učenici samostalno i pažljivo čitaju i rješavaju zadatke na 98. stranici. Kada je većina učenika gotova, slijedi zajednička analiza.  **6. PIŠEMO ZAPISNIK**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; razvija vlastiti potencijal za stvaralaštvo.  **Opis aktivnosti:** Učiteljica/učitelj potiče učenike na promišljanje što je to zapisnik i kada se piše (na sastancima se bilježi govor i rasprave sudionika). Učenici zaključuju što je dnevni red nekog sastanka i čitaju dnevni red kongresa bolesti. U paru popunjavaju zapisnik s kongresa bolesti podatcima koji nedostaju. Zapisnik pišu u bilježnicu.  **NA PLOČI JE:**  **Štrajk bolesti (ulomak)**  **Roberto Piumini**  Tema: kongres bolesti i dogovor o štrajku  Likovi: Prehlada, Šarlah, Reumatizam, Ospice, Šuga i Meningitis  Vrijeme radnje: ljeto  Mjesto radnje: obronci Pirinejskog gorja  REDOSLIJED DOGAĐAJA:   1. Kongres bolesti 2. Prehlada pozdravlja prisutne 3. Šarlahova pobuna 4. Bolesti negoduju 5. Meningitis predlaže štrajk | [**Zvučna čitanka – Štrajk bolesti**](https://hr.izzi.digital/DOS/4218/20040.html) | **PID OŠ** B. 3. 1. Učenik raspravlja o važnosti odgovornoga odnosa prema sebi, drugima i prirodi.  **OSR** B. 2. 1. Opisuje i uvažava potrebe i osjećaje drugih;  B. 2. 4. Suradnički uči i radi u timu.  **ZDR** A. 2. 3. Opisuje važnost održavanja pravilne osobne higijene za očuvanje zdravlja s naglaskom na pojačanu potrebu osobne higijene tijekom puberteta; B. 2. 3. A. Opisuje zdrave životne navike; C. 2. 2. A. Prepoznaje i opisuje razvojne promjene u sebi i drugima;  C. 2. 3. Procjenjuje kada je potrebno javiti se liječniku pri najčešćim akutnim zdravstvenim smetnjama u školskoj dobi.  **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |