**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 135., 136. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **DJEČJI IGRANI FILM - ŠEGRT HLAPIĆ** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije – govori kraći tekst prema jednostavnoj strukturi: uvod, središnji dio, završetak  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – uspoređuje misli i osjećaje nakon čitanja teksta sa zapažanjima ostalih učenika  **OŠ HJ C. 3. 1. Učenik pronalazi podatke koristeći se različitim izvorima primjerenima dobi učenika.**  – prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama  – pronalazi i kombinira podatke iz različitih izvora primjerenih dobi  – izdvaja važne podatke iz teksta i razvrstava ih prema uputi, te prenosi tekst u druge oblike ili medije | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ASOCIJACIJE**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:** Učiteljica/učiteljpriprema igru asocijacije u kojoj je konačno rješenje HLAPIĆ I GITA.  Komunikacijska situacija: Prisjeti se u kojem se dječjem romanu spominju ovi likovi? Kojih se njihovih pustolovina sjećaš? Kako bismo mogli prikazati te pustolovine? Kakve vrste filmova volite gledati? Koja je razlika između animiranog i igranog filma?   |  |  |  |  | | --- | --- | --- | --- | | zima | pomoćnik | trapez | ptica | | obuća | zabija | skakati kroz obruč | govori | | crvene | šiva | hodati po užetu | šarena | | tijesne | pomaže | šator | ara | | **ČIZMICE** | **ŠEGRT** | **CIRKUS** | **PAPIGA** | | **HLAPIĆ I GITA** | | | | | | | |  | **OŠ LK** A. 3. 1.  Učenik likovnim i vizualnim izražavanjem interpretira različite sadržaje  **OŠ GK** C. 3. 1. Učenik na osnovu slušanja glazbe i aktivnog muziciranja prepoznaje različite uloge glazbe.  **OSR** C. 2. 2. Prihvaća i obrazlaže važnost društvenih normi i pravila; C. 2. 3. Pridonosi razredu i školi.  **UKU** A. 2. 3. Kreativno mišljenje  Učenik se koristi kreativnošću za oblikovanje svojih ideja i pristupa rješavanju problema.  **GOO** A. 2. 1. Ponaša se u skladu s ljudskim pravima svakodnevnom životu. |
| **2. GLEDAM FILM**  **Ishodi aktivnosti:** u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; pronalazi i kombinira podatke iz različitih izvora primjerenih dobi.  **Opis aktivnosti:**  Učiteljica/učitelj govori učenicima da su mnogi filmovi snimljeni prema književnom djelu, najčešće prema romanu te najavljuje projekciju dječjeg igranog filma *Šegrt Hlapić* redatelja Silvija Petranovića. Učiteljica/učitelj može zapisati naslov filma i ime redatelja na ploču, a učenici prepisuju u svoje bilježnice.  Zadatak je učenika pozorno pratiti film i uočiti razlike između romana i filma. Učenici film gledaju mirno naslonjeni na naslon stolca i pozorno u tišini prate radnju. Film traje 100 minuta. | | | |
| **3. NAKON FILMA**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učiteljica/učiteljpotiče učenike na iznošenje dojmova nakon gledanja igranoga filma: Kakav je dojam na vas ostavio igrani film? Zašto? Zašto je to dječji igrani film? Što vam se svidjelo, a što nije? Sviđa li im se više roman ili film? Objasni svoje mišljenje. | | | |
| **4. ANALIZA FILMA**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju; uspoređuje misli i osjećaje nakon čitanja teksta sa zapažanjima ostalih učenika; prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama.  **Opis aktivnosti:**  Učiteljica/učitelj usmjerenim pitanjima potiče analizu sadržaja filma: Gdje i kada se zbiva radnja filma? Što je tema ovoga filma? Kako započinje film? Kojim se zanatom bavi Hlapić i što to znači biti šegrtom? Nabrojite zanate koje poznajete. Kakav je majstor Mrkonja? Kako se ponašao prema Hlapiću? Ima li njegovo ime nekakve veze s njegovim osobinama? Kako se majstorica odnosila prema Hlapiću? Koje biste ime dali majstorici? Zašto je Hlapić napustio majstora Mrkonju? Koju je osobinu Hlapić pokazao donijevši takvu odluku? Koju osobinu je Hlapić pokazao pomažući starom mljekaru tijekom prvoga dana svojega putovanja? Ima li danas takvih mljekara? Kako se osjećao Hlapić nakon što je upoznao Crnog čovjeka? Što se dogodilo dok je spavao? Tko je Gita? Nakon što se pridružila Hlapiću na putovanju, saznajemo da je siroče poput njega. Je li lako odrastati kao siroče? Komentirajte izjavu seljaka: „Tko ne radi, ne treba ni jesti.“ Na koji je način Gita zaradila svoju večeru? Opiši zgode na sajmu. Kako su Gita i Hlapić zaslužili večeru? Koju je bajku Hlapić ispričao Giti? Što su saznali Hlapić i Gita iz razgovora Crnog čovjeka i gospodara cirkusa? Što se Mrkonji dogodilo kada je krenuo na sajam? Kako je stradao Crni čovjek? Koja se Gitina tajna otkriva na kraju? Što se dogodilo s Hlapićem i Gitom kada su odrasli?  Što biste rekli, koja je pouka ovog filma? Koje se životne vrijednosti ističu u filmu? Je li važno biti hrabar, mudar, dobar prema drugima, pošten i vedar, kako bi bili sretni u životu? Prikazuje li film realne situacije? Objasnite. Koji vam je prizor bio najnapetiji? Postoje li u filmu neki smiješni elementi? Ako da, koji? Što mislite, nedostaje li filmu zabave i humora? Kako ocjenjujete tužne trenutke u filmu? U koje se vrijeme događa radnja filma? Po čemu možete prepoznati razdoblje prve polovice XX. stoljeća? Kakvi su kostimi? Što nam oni otkrivaju? Kakvim jezikom govore likovi? Usporedite svijet iz filma s današnjim. Usporedite odjeću, namještaj, tehnologiju, jezik… Kakva je glazba i ima li neku ulogu u ovome filmu? Postoji li povezanost glazbe i pokreta kamere? Navedi barem jednu scenu u kojoj misliš da je glazba bitna za doživljaj filma. Kakva je gluma u filmu? Djeluju li vam glumci prirodno? Kako biste ocijenili njihovu glumu? | | | |
| **5. PIŠEMO O FILMU**  **Ishodi aktivnosti:** piše prema predlošcima za uvježbavanje pisanja (neposrednim promatranjem, zamišljanjem, predočavanjem); izdvaja važne podatke iz teksta i razvrstava ih prema uputi te prenosi tekst u druge oblike ili medije; pronalazi i kombinira podatke iz različitih izvora primjerenih dobi.  **Opis aktivnosti:**  Učenici trebaju objasniti je li ovo uspješna ekranizacija knjige. Učiteljica/učitelj upućuje učenike da napišu kojom bi ocjenom od 1 do 5 ocijenili ovaj film. U nekoliko rečenica trebaju obrazložiti svoju ocjenu. Nakon toga učenici pišu kritiku odgledanoga filma (koji je žanr, kako im se svidio film, što im se posebno svidjelo, a što nije, koji je najbolji dio filma). Učiteljica/učitelj, zatim, zadaje učenicima da usporede roman i film te napišu razlike između romana i filma koje su zamijetili. Učenicima se može dati plan pisanja u obliku pitanja: Koji je glavni događaj u romanu i filmu? Što je najvažnije u romanu i filmu? Kojim događajem počinje roman, a kojim film? U čemu se sve razlikuju roman i film? Što misliš zašto se roman i film razlikuju? Što ti se više svidjelo, roman ili film? Obrazloži svoj odgovor. | | | |
| **6. MOGU I VIŠE**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; izdvaja važne podatke iz teksta i razvrstava ih prema uputi te prenosi tekst u druge oblike ili medije.  **Opis aktivnosti:**  Učiteljica/učitelj dijeli učenike u nekoliko skupina. Pojašnjava učenicima pojam adaptacije. Učenici trebaju odabrati ulomak iz knjige i pokušati ga preoblikovati u scenarij - kako bi tu scenu prikazali s pomoću filmskih izražajnih sredstava. Učenici mogu i nacrtati određene kadrove. Učenici mogu u svojem radu i prikazu nešto i promijeniti. Na kraju učenici u skupinama svoju adaptaciju prikazuju glumom. | | | |