**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 137. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **ZNAM PISATI KRATICE** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 3. Učenik čita tekst i pronalazi važne podatke u tekstu.**  – uočava grafičku strukturu teksta: naslov, tijelo teksta, ilustracije i/ili fotografije, rubrike  – odgovara na pitanja o pročitanome tekstu  – postavlja pitanja o pročitanome tekstu  – pronalazi važne podatke u tekstu  – pronalazi i objašnjava podatke u grafičkim prikazima  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  –provjerava pravopisnu točnost i slovopisnu čitkost u pisanju  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PONOVIMO**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici dobivaju križaljke u koje trebaju upisati pune nazive zadanih kratica: dag, r., g, min, l, str. i m. Konačno rješenje križaljke je KRATICE. Učiteljica/učitelj pitanjima podsjeća učenike da su do sada naučili da postoje opće kratice i kratice mjernih jedinica.  **dag r. g min l str. m**   |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | |  | | | | | | | D | | | E | | K | | A | G | R | | A | | M |  | |  | | | | | | | | | | | | R | | A | Z | R | | E | | D | |  | | | | | | | | G | | R | | A | | M |  | | | | | | | |  | | | M | | I | | | N | | U | | T | | A | |  | | | | | | | | | | L | | I | | T | R | | A | |  | | | |  | S | T | | R | | A | | | N | | I | | C | A |  | | | | |  | | | | | | | | | | M | | E | | T | A | | R | |     Komunikacijska situacija: Što su kratice? Zašto se koristimo kraticama? Zašto su neke kratice napisane s točkom, a neke bez točke? Učiteljica/učitelj potiče učenike da navedu neke kratice koje znaju i razvrstaju ih u dva stupca.  Opće kratice: str., npr., uč.  Kratice mjernih jedinica: kg, g, cm, l, min  Učiteljica/učitelj potiče učenike na razmišljanje gdje se još često susreću sa skraćenim riječima. Učenici promišljaju i objašnjavaju što su to inicijali. U udžbenik zapisuju inicijale. | | | | Mogu se provesti aktivnosti s preostalim objektima iz nastavne jedinice  [**Kratice**](https://hr.izzi.digital/DOS/4218/13514.html) | **MAT OŠ** D. 3. 1. Procjenjuje, mjeri i crta dužine zadane duljine;  D. 3. 2. Procjenjuje i mjeri masu tijela; D. 3. 4. Procjenjuje i mjeri volumen tekućine.  **OSR** A. 2. 1. Razvija sliku o sebi;  B. 2. 4. Razvija radne navike;  C. 2. 3. Pridonosi razredu i školi.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak.  **POD** B. 2. 2. Planira i upravlja aktivnostima |
| **2. TOPLA ČOKOLADA**  **Ishodi aktivnosti:** uočava grafičku strukturu teksta: naslov, tijelo teksta, ilustracije i/ili fotografije, rubrike; odgovara na pitanja o pročitanome tekstu; postavlja pitanja o pročitanome tekstu; pronalazi važne podatke u tekstu; pronalazi i objašnjava podatke u grafičkim prikazima.  **Opis aktivnosti:**  Učiteljica/učitelj čita tekst iz udžbenika o posjetu OŠ Augusta Šenoe. Potiče razgovor o tekstu pitanjima: Koji razred je posjetio učenik iz priče? Koji razredni odjel je posjetio? Kako to zna? Koliko učenika ima 3. a razred? Gdje se nalazi škola? O kojoj su temi razgovarali? Gdje su sve nalazili podatke o čokoladi? Što su napravili? Gdje su pronašli recept? Što im je trebalo za izradu tople čokolade?  Učiteljica/učitelj upućuje učenike da pogledaju tekst u udžbeniku i objasne kako su zapisane neke riječi. Učenici dobivaju upute da ispišu kratice iz teksta u tablicu u udžbeniku.  Učenici nakon rješavanja zadatka, zamjenjuju udžbenike i jedan drugome ispravljaju pogreške.  Komunikacijska situacija: Volite li vi čokoladu? Jeste li kada pili toplu čokoladu? Što mislite može li biti neki drugačiji recept za toplu čokoladu ili neki sličan čokoladni napitak?  Učiteljica/učitelj raspoređuje učenike u parove i daje im papir na koji učenici trebaju osmisliti novi recept za svoju toplu čokoladu. Pri pisanju recepta učenici se trebaju koristiti kraticama. Recept treba sadržavati sastojke i upute za izradu. Ideje mogu potražiti i s pomoću računala. Učenici izrađuju zajednički plakat TOPLA ČOKOLADA 3. \_\_\_ RAZREDA. (Ukoliko imaju neku izvannastavnu aktivnost na kojoj je moguće, učenici će isprobati najzanimljivije recepte). | | | |
| **3. ZNAM SVE O KRATICAMA**  **Ishodi aktivnosti:** piše jednostavne tekstove prema zadanoj ili slobodno odabranoj temi; piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju.  **Opis aktivnosti:**  Rad s udžbenikom: Učenici samostalno pišu što znače zadane kratice, odnosno kratice za zadane riječi. Pišu u bilježnicu poruku sestri u kojoj riječi koje se mogu skratiti trebaju napisati kraticom. Provjeravaju točnost čitanjem svojih uradaka. | | | |
| **4. SAVRŠEN DAN**  **Ishodi aktivnosti:** piše jednostavne tekstove prema zadanoj ili slobodno odabranoj temi;koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učiteljica/učitelj dijeli učenike u skupine po 4 – 5 učenika.Učenici u skupinama osmišljavaju recept za uspješan početak dana. Komunikacijska situacija: Kad trebaš ustati da bi bio aktivan cijeli dan? Što trebaš pojesti ujutro? Što bi trebalo popiti i u kojoj količini? Što bi trebalo raditi da bi se dobro osjećao/osjećala cijeli dan? Što je još jako bitno da bi dan bio uspješan (osmijeh, vedri duh, smijeh, radost)?  Učenici u skupini pišu recepte te sve riječi, koje mogu skratiti, pišu kraticama. Ukoliko ne znaju napisati pojedinu kraticu pronalaze je u Hrvatskom pravopisu (IHJJ, 2013). Svaka skupina predstavlja svoj recept ostalim skupinama. Na kraju zajednički odabiru najbolji recept i lijepe ga na vrata učionice kao podsjetnik za uspješne dane. | | | |
| **NA PLOČI JE:**  **KRATICE**  Opće kratice: str., npr., uč.  Kratice mjernih jedinica: kg, g, cm, l, min | | | |