**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 14. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Kako su nekad jeli naši stari… - Kada je Jelica pravila jelo** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  **OŠ HJ B. 3. 2. Učenik čita književni tekst i uočava pojedinosti književnoga jezika.**  - uočava ritam, rimu i usporedbe u poeziji za djecu  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **TRAŽIMO RIJEČI**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici su podijeljeni u pet grupa.  Komunikacijska situacija: Koje je tvoje omiljeno jelo? Znaš li što sve treba da bi se to jelo pripremilo?  Zadatak grupe je smisliti što više imenica koje u sebi sadrže riječ jelo. Predstavnik grupe čita riječi koje su napisali. Pobijedila je grupa koja je smislila najviše imenica.  **2. SLUŠAM PJESMU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učiteljica/učitelj najavljuje pjesmu *Kada je Jelica pravila jelo*. Prije čitanja (ili slušanja) pjesme učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Što se dogodilo kada je vlak naglo stao?  **3. RAZUMIJEM ŠTO SLUŠAM**  **Ishod aktivnosti:** učenik izražava mišljenje o poslušanome tekstu; iskazuje misli i osjećaje nakon čitanja književnoga teksta; prepoznaje temu književnog teksta; uočava ritam, rimu i usporedbe u poeziji za djecu; odgovara na pitanja o poslušanome tekstu; pojašnjava i popravlja razumijevanje pročitanoga teksta čitajući ponovo tekst.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (Kada je vlak naglo stao Jelici je lonac iz ruke pao.)  Otvaraju udžbenik i još jednom čitaju pjesmu.  Učiteljica/učitelj pitanjima uvode učenike u sadržajnu analizu pjesme: Tko je pravio jelo? Po što je išla u Dugo Selo? Gdje je otišla po zdjelu? Pročitaj stihove koji kazuju gdje je išla po jaja, zelje i špinat. Zbog čega je išla u Dugu resu? Gdje je trebala jeo skuhati? Što se dogodilo? Je li uspjela napraviti jelo? Objasni svoj odgovor. Kamo je na kraju odlučila otići? Zašto?  Koliko pjesma ima kitica? Koliko ima stihova? Ima li u pjesmi rime? Pročitaj stihove koji se rimuju. Koja je tema pjesme? Kako zovemo pjesme koje na smiješan način opisuju likove , događaje?  Učiteljica/učitelj može zapisati na ploču, a učenici u bilježnice nekoliko podataka o pjesmi.  **4. ŠETNJA PO SVIJETU**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Učenici su podijeljeni u pet grupa. Svaka je grupa dobila ime jednoga grada iz pjesme koji nije u Hrvatskoj (Trst, Celje, Velenje, Beč, Džakarta). Koristeći se tabletom, laptopom, računalom ili mobitelom, trebaju pronaći u kojoj se državi grad nalazi i jednu zanimljivost o njemu.  Predstavnik grupe čita zanimljivost o gradu svoje grupe.  **NA PLOČI JE:**  **Kada je Jelica pravila jelo**  **Zvonimir Balog**  **-** šaljivapjesma  TEMA: Jelica prikuplja namirnice za jelo u različitim mjestima  KOMPOZICIJA: pjesma ima jednu kiticu od šesnaest stihova  RIMA: Duga Resa – mesa  Beč – peć  stao – pao  kartu – Džakartu | | | | [**Zvučna čitanka – Kada je Jelica pravila jelo**](https://hr.izzi.digital/DOS/4218/20040.html#block-366425) | **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem; A. 2. 3.Razvija osobne potencijale; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **ODR** A. 2. 2. Uočava da u prirodi postoji međudjelovanje i međuovisnost.  **GOO** A. 2. 1. Ponaša se u skladu s ljudskim pravima u svakodnevnom životu.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima. |