**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3, | REDNI BROJ SATA: 138. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **ZUBIĆ KOJI SE BOJAO ČETKICE** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije – govori kraći tekst prema jednostavnoj strukturi: uvod, središnji dio, završetak  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – prepričava poslušani tekst  – izražava mišljenje o poslušanome tekstu  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ALIAS**  **Ishodi aktivnosti:** u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj priprema kartice sa zadanim pojmovima. Učenicima objašnjava pravila igre Alias. Učenik izvlači karticu sa zadanim pojmom i objašnjava pojam s kartice drugim riječima. Pri objašnjavanju ne smije upotrijebiti korijen riječi koju objašnjava niti spominjati riječi kojima bi naveo druge da pogode traženi pojam odmah. Na primjer: pojam je pećnica – učenik ne smije reći da je to predmet gdje pečemo. Prihvatljivo je objašnjenje, recimo, da upotrebljavamo taj uređaj koji radi na struju za pripremanje hrane i sl.  Primjer pojmova na karticama: SLON, ČOVJEK, KONJ, ZUBAR, ČETKICA, PASTA.  Nakon što učenici pogode sve pojmove učiteljica/učitelj navode učenike na razmišljanje u kakvoj su vezi svi ti pojmovi. Učenici olujom ideja navode svoje ideje.  Komunikacijska situacija: Što povezuje čovjeka, slona i konja? Imaju li svi jednak broj zubi? Koliko zubi ima čovjek? (32) Koliko slon? (48) Konj ima 24 zuba. Što mislite, moraju li životinje isto paziti na zube? | | | | [**Zvučna čitanka – Zubić koji se bojao četkice**](https://hr.izzi.digital/DOS/4218/20040.html#block-366836) | **PID OŠ** A. 3. 1.  Učenik zaključuje o organiziranosti prirode; B. 3. 1.  Učenik raspravlja o važnosti odgovornoga odnosa prema sebi, drugima i prirodi.  **OSR** A. 2. 1. Razvija sliku o sebi; B. 2. 2. Razvija komunikacijske kompetencije.  **ZDR** A. 2. 3. Opisuje važnost održavanja pravilne osobne higijene za očuvanje zdravlja s naglaskom na pojačanu potrebu osobne higijene tijekom puberteta. |
| **2. ČITAMO PRIČU**  **Ishod aktivnosti**: sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta.  **Opis aktivnosti:**  Učiteljica/učitelj postavlja pitanje prije čitanja priče: Poslušaj pozorno priču i saznaj što se dogodilo Borni.  Učiteljica/učitelj čita priču.  Nakon slušanja priče učenici odgovaraju na postavljeno pitanje i iznose svoj doživljaj priče. | | | |
| **3. RAZGOVARAMO O PRIČI**  **Ishod aktivnosti:** odgovara na pitanja o poslušanome tekstu; iskazuje misli i osjećaje nakon čitanja književnoga teksta; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učenici odgovaraju na pitanje postavljeno prije slušanja. (Bornu je bolio zub.)  Učiteljica/učitelj pitanjima uvodi učenike u sadržajnu analizu priče: Tko je svakog dana posjećivao školarca Bornu? Tko je školarac? Zašto je četkica svakodnevno posjećivala Bornu? Tko se bojao Flore? Kako se branio od njezinih posjeta? Što se dogodilo jednog dana Rinu? Kako se osjećao? Pronađi u tekstu rečenicu u kojoj je Rino shvatio da ima mrlju. Što je crna mrlja na zubiću? Pročitaj rečenice kojima Rino opisuje kako se osjeća. Što je objasnila četkica Flora Rinu, što mu se dogodilo? Pročitaj rečenicu u kojoj Rino moli četkicu za pomoć. Kome je Flora odvela Rina? Što je učinio zubar Zdravko? Kako se od tada zubić ponašao prema četkici? Kako je izgledao Rino na kraju? Kako se zbog toga osjećao Borna?  Učiteljica/učitelj može zapisati na ploču, a učenici u pisanke naslov priče i ime pisca. | | | |
| **4. ZNAM I OVO**  **Ishod aktivnosti:** prepoznaje temu književnoga teksta; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva.  **Opis aktivnosti:**  Učenici čitaju tekst tako da svaki učenik čita jednu rečenicu. Prilikom čitanja trebaju paziti na točno intoniranje riječi kao i uočavanje rečeničnih znakova.  Komunikacijska situacija: Koja je tema ove priče? Koji se likovi spominju u priči? Jesu li svi likovi stvarni? Što ste naučili iz priče?  Rad s udžbenikom: Učenici rješavaju zadatke ispod priče. Učiteljica/učitelj može pročitati i pojasniti svaki zadatak, a učenici ih zatim samostalno rješavaju. Učenici usmeno odgovaraju na pitanja i uspoređuju svoje odgovore. Što misliš kakav je osjećaj kada te boli zub? Ako si imala/imao zubobolju, ispričaj svoje iskustvo. Što radiš da te zubi ne zabole? Učiteljica/učitelj upućuje učenike da napišu tri razloga zašto je dobro posjećivati zubara.  Nakon što je većina učenika riješila zadatak, provjeravaju točnost.  Učenici samostalno čitaju O*ko teksta tekst* i saznaju još zanimljivosti o zubima. Kraj zanimljivosti koju znaju stavljaju +, a one koju ne znaju - . Uspoređuju rezultate. | | | |
| **5. GLUMIM I MIJENJAM KRAJ**  **Ishod aktivnosti:** prepričava poslušani tekst; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učiteljica/učitelj dijeli učenike u skupine po pet učenika. Učenici dobivaju zadatak da odglume priču i uvedu novi lik te promijene završetak priče. Mogu zamisliti da Flora nije željela pomoći Rinu, da se Borna nije usudio posjetiti zubara i sl. Nakon kraćeg dogovora učenici dolaze pred razred i glume priču, a ostali učenici jačinom pljeska odabiru najbolju skupinu. | | | |
| **NA PLOČI JE:**  **Zubić koji se bojao četkice**  **Anka Balent**  Tema priče: Zubić Rino boji se četkice  Likovi: Borna, Rino i Flora  Trebamo redovito prati zube i posjećivati zubara. Tada se osjećamo … | | | |