**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 139. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **PROVJERAVAM ŠTO ZNAM – KRATICE** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 3. Učenik čita tekst i pronalazi važne podatke u tekstu.**  – uočava grafičku strukturu teksta: naslov, tijelo teksta, ilustracije i/ili fotografije, rubrike  – odgovara na pitanja o pročitanome tekstu  – pronalazi važne podatke u tekstu  – pronalazi i objašnjava podatke u grafičkim prikazima  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše dvotočku i zarez u nabrajanju  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – prepoznaje glagole i pridjeve na oglednim primjerima  – prepoznaje ogledne i česte umanjenice i uvećanice  – provjerava pravopisnu točnost i slovopisnu čitkost u pisanju  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KRATIMO MJERE**  **Ishodi aktivnosti:** u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj priča učenicima priču o djevojčici Dori i njezinoj nezgodi. Upućuje učenike na pozorno slušanje priče i uočavanje što je u priči neobično.  DORA JE UČENICA 3. RAZREDA. VOLI ČITATI KNJIGE O NEOBIČNIM ŽIVOTINJAMA, NPR. O DINOSAURIMA VISOKIM 15 METARA I TEŠKIMA 200 TONA. JEDNOGA JU JE DANA MAMA POSLALA U TRGOVINU. DORA JE OZNAČILA STRANICU BROJ 50 U SVOJOJ KNJIZI. KAD JE DOŠLA U TRGOVINU PROČITALA JE POPIS PRODAVAČICI. PRODAVAČICA JE GLEDALA U POPIS DVIJE MINUTE I TRIDESET SEKUNDI. TADA JE REKLA: MISLIM DA NEMA KUNA I LIPA KOJIMA BI MOGLA KUPITI OVO ŠTO TRAŽIŠ, DORA: 5 METARA KOBASICE, 2 KILOGRAMA MLIJEKA, 2 LITRE KRUHA I TAKO DALJE.  Komunikacijska situacija: Što je neobično u ovoj priči? Zašto Dora nije mogla kupiti 5 m kobasice, 2 kg mlijeka i 2 l kruha? Kako je trebalo ispravno pisati? Što su metri, kilogrami i litre? Što smo naučili, možemo li kraće napisati te mjerne jedinice? Kako? Što još možemo kratiti? Kako pišemo opće kratice? Učiteljica/učitelj na ploču crta tablicu s dvama stupcima- u jednom su kratice mjernih jedinica, a u drugome opće kratice. Učenici izvlače iz čarobne vreće već pripremljene kartice na kojima pišu različite kratice. Učenici dolaze s karticom pred ploču i pravilno raspoređuju kratice u odgovarajuće stupce.  Prijedlog kratica: Opće kratice: str., npr., uč., br., r.  Kratice mjernih jedinica: kg, g, cm, l, min, dl, mm, h | | | | **Mogu se koristiti objekti iz nastavne jedinice** [**Kratice**](https://hr.izzi.digital/DOS/4218/13514.html) | **MAT OŠ** D. 3. 1. Procjenjuje, mjeri i crta dužine zadane duljine;  D. 3. 2. Procjenjuje i mjeri masu tijela; D. 3. 4. Procjenjuje i mjeri volumen tekućine.  **OSR** A. 2. 1. Razvija sliku o sebi;  B. 2. 4. Suradnički uči i radi u timu; C. 2. 3. Pridonosi razredu i školi.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak.  **POD** B. 2. 2. Planira i upravlja aktivnostima. |
| **2. NIŽEM, REDAM, NABRAJAM**  **Ishodi aktivnosti:** služi se novim riječima u skladu s komunikacijskom situacijom i temom; piše dvotočku i zarez u nabrajanju; prepoznaje ogledne i česte umanjenice i uvećanice; prepoznaje glagole i pridjeve na oglednim primjerima.  **Opis aktivnosti:**  Učiteljica/učitelj pitanjima potiče učenike na promišljanje: Je li majka u popisu za trgovinu trebala jednu ili više stvari? Kako pravilno pišemo rečenicu kada nabrajamo? Što pišemo prije nabrajanja? Koji se još znakovi koriste u nabrajanju?  Prisjeti se koje smo vrste riječi učili? Što su imenice, glagoli, pridjevi? Nabroji nekoliko općih imenica. Nabroji nekoliko glagola. Nabroji nekoliko pridjeva koji opisuju kakva je neka imenica.  Rad s udžbenikom: učiteljica/učitelj upućuje učenike na rješavanje zadatka nabrajanja na 106. stranici. | | | |
| **3. ČAROBAN ROĐENDAN**  **Ishodi aktivnosti:** piše jednostavne tekstove prema zadanoj ili slobodno odabranoj temi; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Komunikacijska situacija: Svatko od nas ima jedan dan u godini koji mu je jako važan. Tada mu dolaze prijatelji, rodbina i želi da sve bude čarobno i savršeno. Koji je to dan? Zamisli da ćeš uskoro slaviti rođendan. Osmisli popis namirnica potrebnih za čarobnu proslavu. Uključi svoju maštu. Što ti može pomoći da taj čaroban dan bude što posebniji i čarobniji? Napiši RECEPT ZA ČAROBAN ROĐENDAN! Pokušaj se sjetiti što više kratica!  Učenici u bilježnice samostalno pišu i osmišljavaju recept, a nekoliko učenika koji završe rad, izlaze pred ploču, sjedaju na autorski stolac i čitaju svoj uradak.  Prijedlog domaće zadaće je riješiti 107. stranicu u udžbeniku. | | | |
| **NA PLOČI JE:**  **KRATICE – ponavljanje**  Opće kratice: str., npr., uč., br., r.  Kratice mjernih jedinica: kg, g, cm, l, min, dl, mm, h… | | | |