**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 143. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **PRAVI RAZLOZI – IMAŠ LI TI SVOJE RAZLOGE?** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – postavlja pitanja o poslušanome tekstu  – prepričava poslušani tekst  – izražava mišljenje o poslušanome tekstu  – razumije ulogu i korisnost slušanja  **OŠ HJ A. 3. 3. Učenik čita tekst i pronalazi važne podatke u tekstu.**  – odgovara na pitanja o pročitanome tekstu  – pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  – prepoznaje etičke vrijednosti teksta  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZAŠTO VOLIM MAMU? ZAŠTO VOLIM TATU?**  **Ishod aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:**  Na ploči su napisane riječi MAMA i TATA.Učiteljica/učitelj potiče učenike da na pripremljene kartice napišu prvo što im padne na pamet kad čuju pitanje zašto vole mamu, zašto vole tatu? Napisane kartice stavljaju se na ploču uz riječi. Učenici čitaju i uspoređuju napisane rečenice.  Komunikacijska situacija: Volite li roditelje zbog istih stvari? Je li svima bitan isti razlog zašto volite roditelje? Jeste li slični svojim roditeljima? Nabroji najvažnije osobine svojih roditelja. Kažu li ti ponekad: Ti si ista/isti mama ili tata? Uz koje se osobine to obično veže? | | | | [**Zvučna čitanka – Pravi razlozi**](https://hr.izzi.digital/DOS/4218/20040.html#block-366473) | **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; B. 2. 1. Opisuje i uvažava potrebe i osjećaje drugih.  **UKU** A. 2. 3. Kreativno mišljenje:  Učenik se koristi kreativnošću za oblikovanje svojih ideja i pristupa rješavanju problema.  **GOO** A. 2. 2. Aktivno zastupa ljudska prava. |
| **2. SLUŠAM PRIČU**  **Ishod aktivnosti:** sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta.  **Opis aktivnosti:**  Učiteljica/učitelj daje uputu prije čitanja priče: Poslušaj pozorno priču Sandre Čajavec Ružić *Pravi razlozi* i odgovori tko govori o svojoj majci.  Učiteljica/učitelj čita priču. Nakon slušanja priče učenici odgovaraju na postavljeno pitanje i iznose svoj doživljaj priče. | | | |
| **3. RAZGOVARAMO O PRIČI**  **Ishod aktivnosti:** odgovara na pitanja o poslušanome tekstu; iskazuje misli i osjećaje nakon čitanja književnoga teksta; uspoređuje misli i osjećaje nakon čitanja teksta sa zapažanjima ostalih učenika; uočava grafičku strukturu teksta: naslov, tijelo teksta, ilustracije i/ili fotografije, rubrike; odgovara na pitanja o pročitanome tekstu; pronalazi važne podatke u tekstu.  **Opis aktivnosti:**  Učiteljica/učitelj pitanjima uvodi učenike u sadržajnu analizu priče:Kako znaš da u pjesmi svoje osjećaje iznosi dječak? (posteri nogometaša, mogao bih) Što on osjeća za mamu? Koji su razlozi uobičajeni za ljubav prema mami? (rodila ga je i najljepša je na svijetu) Koliko još dobrih razloga postoji za ljubav prema mami? Koji je dječaku razlog na prvom mjestu? Što misliš zašto mu je to tako jako važno? Što mu je još važno? U kojem se razlogu spominju ocjene? Pročitaj ga. Zašto je dječaku važno da mama ne otkrije ocu slabiju ocjenu dok je ne ispravi? Kakva je dječakova soba? Po čemu to zaključuješ? Baca li mu doista stvari jer je neuredan? Što misliš da mama može učiniti? Što je dječaku jako važno da mama ne čini pred prijateljima? Kako se tada osjeća? Što ga mama nikada ne tjera, a što mu daje? Spominju li se mamine godine? Uvezi čega su bitne godine? Zašto je dječaku ponekad žao da je ozdravio? Pročitaj i objasni 10. razlog. Što dokazuje ovih deset razloga o dječakovoj mami?  Možeš li isto reći za svoju mamu? Koji od dječakovih razloga vrijede i za tvoju mamu? Slažeš li se s dječakovim redoslijedom razloga? Što bi promijenila/promijenio? Što bi dodala/dodao dječakovom popisu? Ispričaj na koje se sve načine ostali članovi tvoje obitelji brinu za tebe.  Učiteljica/učitelj može zapisati na ploču, a učenici u pisanke, naslov priče i likove. | | | |
| **4. SVATKO IMA SVOJE RAZLOGE**  **Ishod aktivnosti:** iskazuje misli i osjećaje nakon čitanja književnoga teksta; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika; prepoznaje etičke vrijednosti teksta.  **Opis aktivnosti:**  Učiteljica/učitelj potiče učenike na promišljanje kako su se osjećali dok su slušali ovaj tekst. Je li ih tekst potaknuo na razmišljanje o njihovoj ljubavi prema njihovim roditeljima. Učenici razmišljaju koji bi bili njihovi razloziza ljubav prema majci, ocu ili nekom drugom članu obitelji. Zadatak je da svaki učenik na pripremljene papire napiše koji razlog smatra najvažnijim za svoju ljubav prema mami. Nekoliko učenika navodi svoje razloge. Na ploči se nalazi plakat na kojem piše nekoliko najčešćih razloga kao UVIJEK JE NASMIJEŠENA, TIJEŠI ME KADA MI JE TEŠKO, PRIPREMA MI HRANU, IGRA SE SA MNOM i OSTALO. Svaki učenik stavlja svoj papir u određeni stupac na plakatu. Analizira se kojih je odgovora najviše i što misle zašto je taj odgovor najčešće naveden.  Učenici pišu u pisanke pet najvažnijih razloga za svoju ljubav. Kada je većina napisala, slijedi analiza napisanoga. | | | |
| **5. ZNAM DA ME MAMA VOLI JER…**  **Ishod aktivnosti:** odgovara na pitanja o pročitanome tekstu; pronalazi važne podatke u tekstu; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Učenici ponovno samostalno čitaju tekst.  Rad s udžbenikom: Učenici rješavaju tri zadatka na 113. stranici. Učiteljica/učitelj može pročitati i pojasniti svaki zadatak, a učenici ih zatim samostalno rješavaju. Nakon što pročitaju tekst u prvom zadatku, trebaju odabrati razlog iz teksta za koji bi željeli da se prihvati i u njihovim obiteljima i trebaju navesti pod kojim je brojem. U 2. zadatku trebaju objasniti što sve djeca rade iz ljubavi prema roditeljima, a u trećem razmisliti i napisati što je sve njihova mama jučer napravila za njih.  Nakon što je većina učenika riješila zadatke učenici iznose svoja mišljenja o napisanome. | | | |
| **6. RASPRAVA**  **Ishod aktivnosti:** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Učiteljica/učiteljpotiče raspravu.Pita učenike da dobro razmisle i odgovore podizanjem ruku, tko se slaže da djeci treba stalno popuštati i raditi sve što požele i hoće li ih na taj način razmaziti. Učenici, koji smatraju da im treba popuštati, sjedaju na jednu stranu učionice, a oni koji smatraju da ne treba popuštati, tvore drugu skupinu. Učenici ponavljaju pravila uljudnog vođenja rasprave i započinju raspravu. Učiteljica/učitelj započinje raspravu pitanjem: Treba li se djeci stalno popuštati i raditi sve što požele? Hoće li roditelji stalnim popuštanjem razmaziti svoju djecu ili je i to pokazivanje ljubavi? Kada obje skupine navedu svoje razloge, donose završne odluke. Potiče se razgovor o mogućoj izmjeni mišljenja. Nakon donošenja konačne odluke učenici rješavaju posljednji zadatak u udžbeniku. | | | |
| **NA PLOČI JE:**  **Pravi razlozi**  **Sandra Čajavec Ružić**  - priča  Glavni lik: dječak  Sporedni likovi: mama  Svakome je njegova mama najbolja mama na svijetu.  Mojih pet razloga zašto volim mamu: | | | |