**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 144. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **O SVEMU RAZMIŠLJAM** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – provjerava pravopisnu točnost i slovopisnu čitkost u pisanju  – piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja)  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – uočava glagolsku radnju, stanje ili zbivanje na oglednim primjerima  – piše pridjeve uz imenice da bi stvorio življu i potpuniju sliku  – prepoznaje glagole i pridjeve na oglednim primjerima  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: stvara na dijalektu/mjesnom govoru, piše i crta slikovnicu, glumi u igrokazu, stvara novinsku stranicu, piše pismo podrške, crta naslovnicu knjige, crta plakat, crta strip  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PANTOMIMA**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj priprema kartice s fotografijama različitih zanimanja. Učenik dolazi pred ploču, izvlači karticu i pantomimom dočarava ostalim učenicima određeno zanimanje. Učenik samo pokretima, glumom određene radnje, smije pokazati zanimanje, bez ikakvih glasova ili zvukova. Učenik koji prvi pogodi, dolazi do ploče, izvlači karticu i pokazuje svoje zanimanje. Tako se učenici redaju dok ne potroše sve pripremljene kartice. Na karticama mogu biti i riječi, nazivi zanimanja, npr. zidar, kuhar, pekar, liječnik, veterinar, vozač… Nakon što se sva zanimanja pogode, učiteljica/učitelj potiče komunikacijsku situaciju: Kako ste znali o kojem se zanimanju radi? Treba li svako zanimanje neki određeni pribor za rad? Što misliš zašto uopće postoje različita zanimanja? Što bi ti želio biti kada odrasteš? Zašto? Postoji li svako zanimanje s razlogom? Objasni. | | | |  | **PID OŠ** C. 3. 3.  Učenik povezuje prirodno i društveno okružje s gospodarstvom zavičaja.  **OSR** A. 2. 2. Upravlja emocijama i ponašanjem; A. 2. 3. Razvija osobne potencijale; B. 2. 2.  Razvija komunikacijske kompetencije; B. 2. 4.  Suradnički uči i radi u timu.  **POD** B. 2. 3. Prepoznaje važnost odgovornoga poduzetništva za rast i razvoj pojedinca i zajednice.  **UKU** A. 2. 3. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema. |
| **2. SVAKO ZANIMANJE POSTOJI S RAZLOGOM**  **Ishod aktivnosti:** piše jednostavne tekstove prema zadanoj ili slobodno odabranoj temi; piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju; piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja); uočava glagolsku radnju, stanje ili zbivanje na oglednim primjerima; piše pridjeve uz imenice da bi stvorio življu i potpuniju sliku; prepoznaje glagole i pridjeve na oglednim primjerima.  **Opis aktivnosti:**  Rad s udžbenikom:Učiteljica/učitelj može učenicima pojasniti svaki zadatak, a zatim učenici samostalno rješavaju zadatke na 114. stranici**.** U prvomzadatkuučenici trebaju pročitati nazive zanimanja, razmisliti o tome da svako zanimanje postoji s razlogom i napisati najvažnije razloge za baš to zanimanje. Kada učenici riješe zadatak, čitaju svoja razmišljanja i analiziraju slažu li se sa svim razlozima postojanja određenog zanimanja. Nakon analize, učiteljica/učitelj pojašnjava drugi zadatak. Učenici trebaju uz svako zanimanje smisliti po dva pridjeva i dva glagola i napisati rečenice o svakom zanimanju. Učiteljica/učitelj potiče učenike da budu što kreativniji u radu. Kada napišu rečenice, učenici moraju podcrtati glagole koji izriču radnju zelenom bojom, stanje žutom i zbivanje crvenom bojom. Kada većina učenika završi sa zadatkom, slijedi analiza uradaka. | | | |
| **3. CITATI**  **Ishod aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju; piše jednostavne tekstove prema zadanoj ili slobodno odabranoj temi; piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju.  **Opis aktivnosti:**  Učiteljica/učitelj kazuje učenicima izreku *Vole se kao pas i mačka* i potiče učenike da olujom ideja kažu što više riječi na koje pomisle kad čuju tu poslovicu. Na koga bi se to moglo odnositi? Što se događa kad se netko tako voli? Nakon što učenici iskažu svoja razmišljanja, učiteljica/učitelj govori drugu poslovicu *Tko se tuče, taj se voli*. Učenici ponovno olujom ideja iznose svoja razmišljanja. Kada ste čuli takvu poslovicu? Mislite li da je istinita? Ima li bolji način za iskazivanje ljubavi? Tko se sve može voljeti? | | | |
| **4. DJEVOJČICE I DJEČACI**  **Ishodi aktivnosti**: piše jednostavne tekstove prema zadanoj ili slobodno odabranoj temi; piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju; piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja); koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Rad s udžbenikom:Učiteljica/učitelj upućuje učenike da promotre fotografije na 115. stranici udžbenika te potiče komunikacijsku situaciju: Što mislite tko su dječak i djevojčica na slici? Što oni rade? Što mislite zašto se svađaju? Što djevojčica radi? Zašto viče na dječaka? Što bi se moglo dogoditi igrački? Što biste im savjetovali? Kako mogu riješiti svađu?Tko se nalazi na drugoj slici? Što rade ovi dječak i djevojčica? Misliš li da se djevojčici sviđa što joj dječak šapće? Po čemu to zaključuješ? Kakav joj je izraz lica? Što bi joj dječak mogao šaputati? Učiteljica/učitelj potiče učenike da u nekoliko rečenica napišu što misle da se događa na fotografijama. Nakon što učenici opišu fotografije, nekoliko učenika čita svoje uratke. | | | |
| **5. PIŠEM IGROKAZ**  **Ishod aktivnosti:** piše jednostavne tekstove prema zadanoj ili slobodno odabranoj temi; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; stvara različite individualne uratke: stvara na dijalektu/mjesnom govoru, piše i crta slikovnicu, glumi u igrokazu, stvara novinsku stranicu, piše pismo podrške, crta naslovnicu knjige, crta plakat, crta strip; razvija vlastiti potencijal za stvaralaštvo.  **Opis aktivnosti:**  Učiteljica/učiteljpita učenike koja im je situacija zanimljivija. Na temelju odgovora dijeli ih u parove, ako je moguće tako da u paru budu dječak i djevojčica. Parovi trebaju smisliti tekst u obliku igrokaza prema situaciji na odabranoj fotografiji. Tekst igrokaza zapisuju u udžbenik na 115. stranici i osmišljavaju kako bi ga odglumili. Nakon kratkog uvježbavanja, nekoliko parova pred razredom glumi svoj igrokaz. Ostali učenici jačim ili slabijim pljeskom iznose svoje stajalište sviđa li im se njihov igrokaz ili ne. | | | |