**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 145. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO; KULTURA I MEDIJI | | | | |
| NASTAVNI SADRŽAJ: | **VREDNOVANJE - MOĆI ĆU** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja)  **OŠ HJ B. 3. 3. Učenik čita prema vlastitome interesu te razlikuje vrste knjiga za djecu.**  – razlikuje slikovnicu, zbirku pjesama, zbirku priča, dječji roman, basnu, igrokaz  – razvija čitateljske navike kontinuiranim čitanjem i motivacijom za čitanjem različitih žanrova  **OŠ HJ C. 3. 2. Učenik razlikuje tiskane publikacije primjerene dobi i interesima.**  – razlikuje knjige, udžbenike, časopise, plakate, strip, brošure, reklamne letke  – samostalno i redovito čita tekstove u književnim i zabavno-obrazovnim časopisima za djecu i iskazuje mišljenje o njima  **OŠ HJ C. 3. 3. Učenik razlikuje kulturne događaje koje posjećuje i iskazuje svoje mišljenje o njima.**  – posjećuje kulturne događaje i sudjeluje u njima  – iskazuje svoje mišljenje o kulturnome događaju (atmosferi, raspoloženju) | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KNJIGE SU NAOČALE KROZ KOJE GLEDAMO SVIJET**  **Ishod aktivnosti**: služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; razvija čitateljske navike kontinuiranim čitanjem i motivacijom za čitanjem različitih žanrova; samostalno i redovito čita tekstove u književnim i zabavno-obrazovnim časopisima za djecu i iskazuje mišljenje o njima.  **Opis aktivnosti:**  Učiteljica/učitelj potiče učenike da olujom ideja na pripremljene kartice napišu što im prvo padne na pamet kad čuju riječ *čitanje*. Kartice se izlažu na ploču te se čitaju i analiziraju. Potiče se razgovor o važnosti čitanja. Razgovorom ih navodi na zaključak da je čitanje važno jer čitanjem bogatimo znanje, rječnik, dobro je za mozak, poboljšava pamćenje, razvija maštu i kreativnost, poboljšava koncentraciju… Učiteljica/učitelj čita učenicima citat *Knjige su naočale kroz koje gledamo svijet*. te ih potiče da objasne kako su razumjeli taj citat. Komunikacijska situacija: Volite li čitati? Što volite čitati? Koliko čitate? Kako odabirete knjigu koju ćete pročitati? Možete li nešto novo naučiti iz knjiga? Čitate li nešto drugo osim knjiga? Služe li časopisi samo za zabavu? Što možemo naučiti iz časopisa? Koje časopise najčešće čitaš? Kako se nazivaju časopisi iz kojih možeš nešto naučiti? | | | |  | **UKU** A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; B. 2. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; B. 2. 2. Praćenje: Na poticaj učitelja učenik prati svoje učenje i napredovanje tijekom učenja.  B. 2. 3. Prilagodba učenja: Uz podršku učitelja, ali i samostalno, prema potrebi učenik mijenja plan ili pristup učenju; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak.  **OSR** A. 2. 1. Razvija sliku o sebi;  B. 2. 2. Razvija komunikacijske kompetencije; B. 2. 4. Suradnički uči i radi u timu. |
| **2. ZNAM, HOĆU, MOGU**  **Ishod aktivnosti:** u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; piše prema predlošcima za uvježbavanje pisanja (neposrednim promatranjem, zamišljanjem, predočavanjem); piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja).  **Opis aktivnosti:**  Učiteljica/učitelj upućuje učenike da otvore udžbenik na 117. stranici i pročitaju što će sve moći na kraju 3. razreda. Učiteljica/učitelj priprema kratki listić na kojem će provjeriti dosadašnje znanje učenika o pravilnom pisanju glasova č/ć, ije/je u umanjenicama i uvećanicama i pravilnom pisanju velikog početnog slova.  **1. Popuni tablicu**   |  |  |  | | --- | --- | --- | | UMANJENICA | IMENICA | UVEĆANICA | |  | cvijet |  | |  | ptica |  | | zvjezdica |  |  | |  |  | ručetina | |  | svijeća |  | | cjevčica |  |  | |  |  | kućerina |   **2. Napiši pisanim slovima**  IVANIĆ GRAD \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  HUM NA SUTLI \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  TRG SVETOG MARKA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ULICA GRADA VUKOVARA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  BREGOVITA CESTA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  TRG BANA JOSIPA JELAČIĆA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    Nakon što učenici riješe nastavni listić, ispunjavaju listić samoprocjene.  Kada učenici popune listu samoprocjene, učiteljica/učitelj ih upućuje da razmisle i napišu gdje najčešće griješe i za što trebaju pomoć. Slijedi analiza riješenoga i ponavljanje naučenih sadržaja.  Komunikacijska situacija: Ponovimo! Što su umanjenice? Što su uvećanice? Koji su nastavci za umanjenice, a koji za uvećanice? Što se događa s glasovnim skupom -ije u umanjenicama i uvećanicama? Kako pišemo vlastita imena? Kako se pišu imena naseljenih mjesta? Kako se pišu imena naseljenih mjesta ako se ime sastoji od više riječi? Kako pišemo imena ulica, trgova, časopisa? | | | |
| **3. FILMOVI ILI PREDSTAVE**  **Ishod aktivnosti:** razlikuje slikovnicu, zbirku pjesama, zbirku priča, dječji roman, basnu, igrokaz; razvija čitateljske navike kontinuiranim čitanjem i motivacijom za čitanjem različitih žanrova; razlikuje knjige, udžbenike, časopise, plakate, strip, brošure, reklamne letke; posjećuje kulturne događaje i sudjeluje u njima; iskazuje svoje mišljenje o kulturnome događaju (atmosferi, raspoloženju).  **Opis aktivnosti:**  Učiteljica/učitelj upućuje učenike da prelistaju udžbenik i pronađu jedan igrokaz. Zatim trebaju napisati na kojoj se stranici u udžbeniku nalazi, koji je naslov igrokaza, koji su likovi u igrokazu i na što moraju paziti kod čitanja igrokaza. Učenici iskazuju zadovoljstvo svojim znanjem o igrokazu. Učiteljica/učitelj upućuje učenike da sada pronađu u udžbeniku basnu. Kada su je pronašli, trebaju označiti na kojoj je stranici basna, tko su likovi u basni, kakve su im osobine i koja je poruka. Ponovno učenici procjenjuju svoje znanje o basni. Učiteljica/učitelj potiče učenike na promišljanje gdje bi se i kako mogli uprizoriti igrokazi ili basne. Učenici odgovaraju vole li više gledati filmove ili kazališne predstave.  Komunikacijska situacija: Kakve filmovi mogu biti? Voliš li više gledati animirane ili igrane filmove? Koji filmovi su animirani? Kakvi mogu biti animirani filmovi? Jeste li gledali koju kazališnu predstavu? Tko može glumiti u kazališnoj predstavi? Kako se treba ponašati u kazalištu? Koje još kulturne ustanove poznaješ? Kako možemo znati što se prikazuje u nekom kazalištu? Što dobar plakat treba prikazivati? | | | |
| **4. PRIPOVIJEDAM, MAŠTAM**  **Ishod aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj priprema fotografije različitih krajeva Republike Hrvatske. Također priprema i kartice s riječima različitih narječja. Npr. fotografije Hrvatskog zagorja, Istre, Dalmacije…i riječi kaj, ča, šta, fertun, hiža, kuća… Učenici se trebaju složiti u skupine po slici i narječjima. Zadatak svake skupine je osmisliti na zadanom narječju i ispripovijedati stvarni ili nestvarni događaj. Nakon što ga ispripovijedaju mogu ga i dramatizirati. | | | |
| **5. PROCJENJUJEM SVOJE ZNANJE**  **Ishod aktivnosti**: piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Prema svemu ponovljenom, učenica/učenikprocjenjuje svojeznanje i promišlja hoće li moći na kraju, kada sve ponovi, samostalno sve prepoznati, napisati, izraditi (pravilno pisati č/ć, ije/je u umanjenicama i uvećanicama, igrokaze čitati po ulogama, pripovijedati stvarne i nestvarne događaje, pravilno pisati veliko početno slovo, samostalno i redovito čitati tekstove u književnim i zabavno-obrazovnim časopisima za djecu, stvarati na narječju ili mjesnom govoru, stvaralački pisati o zadanim temama, oblikovati uratke i reklame u kojima dolazi do izražaja kreativnost, originalnost i stvaralačko mišljenje, čitati i prepoznati pouke u basnama, gledati i analizirati animirani film, posjetiti kazališnu predstavu i izložbu, izraditi plakat i popis omiljenih knjiga za čitanje). Učenici trebaju u udžbeniku na 117. stranici popuniti tablicu svoje procjene hoće li moći predložene aktivnosti odraditi samostalno, mogao bi i bolje ili treba pomoć u radu. Slijedi usmena analiza napisanoga. Učiteljica/učitelj dobiva povratnu informacija u čemu su učenici iznimno nesigurni. | | | |