**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 146. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **ZNAŠ LI? NARAVNO DA ZNAŠ!** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – provjerava pravopisnu točnost i slovopisnu čitkost u pisanju  – piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja)  – piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina  – primjenjuje pravilo pisanja čestih višerječnih imena  – piše dvotočku i zarez u nabrajanju  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – prepoznaje ogledne i česte umanjenice i uvećanice | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ČAROBNE VREĆE I ĐURINI DŽEPOVI**  **Ishod aktivnosti:** u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju; prepoznaje ogledne i česte umanjenice i uvećanice.  **Opis aktivnosti:**  Učiteljica/učitelj pripremakartice sčestim imenicama i oglednim primjerima riječi s glasovima č, ć, đ i dž. Na ploči su plakati s dvjema nacrtanim vrećama (čarobne vreće). Na jednoj je slovo Č, a na drugoj slovo Ć. Na drugom plakatu su dva džepa (Đurini džepovi). Na jednom se nalazi slovo DŽ, a na drugom Đ. Riječima nedostaju glasovi č, ć, dž i đ. Učenici izvlače jednu karticu i trebaju odrediti koji glas nedostaje. Kada odrede, dopisuju ga i određuju u koju vreću odnosno džep pripadaju i lijepe na plakat. Primjeri riječi: ku\_a, \_ovjek, pe\_, ivan\_ica, \_ep, cvije\_e, svije\_a, \_arobnjak, vo\_e, ru\_ak, povr\_e, pjeva\_, klju\_, ma\_ka, \_ip, \_\_ep, \_ur\_ica, grož\_e, \_ak, u\_benik, an\_eli, patli\_an, \_\_em… Kad se sve riječi rasporede, slijedi analiza i vježba pravilnog izgovora riječi.  Komunikacijska situacija: Važno je pravilno izgovarati i pisati č i ć, dž i đ u riječima. Ukoliko nismo sigurni kako se neka riječ piše, gdje možemo potražiti i provjeriti što je pravilno? Što su po vrsti riječi sve ove riječi? Što su imenice? Koje imenice imenuju nešto veliko? Koje imenice imenuju nešto maleno? Pročitaj imenicu i načini umanjenicu i uvećanicu od zadanih imenica. Na što moraš paziti kod pisanja glasova č i ć u umanjenicama i uvećanicama? (nastavci -ić, -čić, -ič, -čica, -čurina, -četina) Što se događa sa skupom *ije* u uvećanicama i umanjenicama?  (skup *ije* krati se u skup *je*). | | | | Mogu se provesti aktivnosti s preostalim objektima iz nastavne jedinice  [**č, ć, dž, đ, ije/je/e/i**](https://hr.izzi.digital/DOS/4218/20304.html) | **PID OŠ** C. 3. 3.  Učenik povezuje prirodno i društveno okružje s gospodarstvom zavičaja.  **OSR** A. 2. 1. Razvija sliku o sebi; A. 2. 3. Razvija osobne  Potencijale; A. 2. 4.Razvija radne navike; C. 2. 3.  Pridonosi razredu i školi.  **UKU** B. 2. 2. 2. Praćenje:  Na poticaj učitelja učenik prati svoje učenje i napredovanje tijekom učenja. |
| **2. PIŠEMO PO DIKTATU**  **Ishod aktivnosti:** provjerava pravopisnu točnost i slovopisnu čitkost u pisanju; piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja); piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina; primjenjuje pravilo pisanja čestih višerječnih imena; piše dvotočku i zarez u nabrajanju.  **Opis aktivnosti:**  Učiteljica/učitelj upućuje učenike na pozorno slušanje nekoliko rečenica koje će im pročitati. Učenici trebaju zaključiti da su to rečenice u kojima se nešto nabraja. Učiteljica/učitelj upućuje učenike da će im diktirati rečenice i da ih oni pažljivo zapišu.  Primjer diktata: Volio bih postati: pjevač, zidar, cvjećar, pekar ili liječnik. Volim čitati časopise: Prvi izbor, Modru lastu, Smib i Moj planet. S roditeljima često putujem i obilazim gradove, planine i rijeke: Severin na Kupi, Brod na Kupi, Delnice, Rijeku, Risnjak, Učku, Kupu, Kupicu i Dobru.  Nakon pisanja po diktatu, učenici samostalno pregledavaju napisano i popunjavaju tablicu samoprocjene. Nakon toga učenici u klupi zamjenjuju bilježnice i međusobno ispravljaju uratke te prijatelj/prijateljica popunjava svoj dio tablice u kojem procjenjuje znanje prijatelja.  Primjer tablice:   |  |  |  |  |  |  |  | | --- | --- | --- | --- | --- | --- | --- | | ZNAM… | MISLIM DA | | | TI MISLIŠ DA | | | |  | znam  izvrsno | znam  djelomično | mogu bolje | znam  izvrsno | znam djelomično | mogu bolje | | …SVE RIJEČI I REČENICE PISATI PO DIKTATU BEZ POGREŠKE. |  |  |  |  |  |  | | …PISATI REČENICE NABRAJANJA TOČNO RABEĆI DVOTOČKU I ZAREZ. |  |  |  |  |  |  | | …PISATI VELIKO SLOVO U IMENIMA ČASOPISA. |  |  |  |  |  |  | | …PISATI VELIKO SLOVO U IMENIMA NASELJA, VODA I GORA. |  |  |  |  |  |  | | | | |
| **3. ZNAM LI? NARAVNO!**  **Ishod aktivnosti:** piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju; piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja); piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina; primjenjuje pravilo pisanja čestih višerječnih imena; piše dvotočku i zarez u nabrajanju; prepoznaje ogledne i česte umanjenice i uvećanice.  **Opis aktivnosti:**  Učiteljica/učitelj upućuje učenike da otvore udžbenik na 118. stranici. Učiteljica/učitelj može pročitati i objasniti svaki pojedini zadatak na 118. i 119. stranici, a učenici zatim samostalno rješavaju. Nakon što je većina učenika riješila zadatke, provjeravaju točnost uratka. | | | |
| **4. IJE ILI JE**  **Ishod aktivnosti:** piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju; piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja); piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina; primjenjuje pravilo pisanja čestih višerječnih imena.  **Opis aktivnosti:**  Učiteljica/učitelj priprema na ploči tri tablice s dva stupca - IJE i JE. Učenici su podijeljeni u tri kolone. Ispred svake kolone nalaze se kartice s riječima u kojima nedostaju skupovi *ije* ili *je*. Učenici redom dolaze do kartice, uzimaju jednu, procjenjuju kojem stupcu riječ pripada i stavljaju u svoju tablicu u točan stupac. Ukoliko netko pogriješi, sljedeći učenik smije promijeniti i karticu premjestiti u pravi stupac. Igra traje dok se sve kartice ne rasporede. Pobijedila je kolona koja prva što više riječi točno rasporedi. Primjeri riječi: r\_\_eč, p\_\_esma, v\_\_tar, l\_\_ek, ml\_\_ko, r\_\_ka, b\_\_lilo, b\_\_lo, t\_\_lo, t\_\_elešce, m\_\_sec, sv\_\_\_ća.  Učiteljica/učitelj upućuje učenike da riješe u udžbeniku zadatke na 116. stranici. Učiteljica/učitelj može pročitati i objasniti svaki pojedini zadatak, a učenici zatim samostalno rješavaju. Nakon što je većina učenika riješila zadatke, provjeravaju točnost uratka.  PRIJEDLOG DOMAĆE ZADAĆE:  Učenici za domaću zadaću mogu riješiti zadatke na 120. stranici. | | | |