**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 147. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **PONAVLJANJE ZA ISPIT** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – odgovara na pitanja o poslušanome tekstu  – postavlja pitanja o poslušanome tekstu  – prepričava poslušani tekst  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – provjerava pravopisnu točnost i slovopisnu čitkost u pisanju  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – uočava glagolsku radnju, stanje ili zbivanje na oglednim primjerima  – piše pridjeve uz imenice da bi stvorio življu i potpuniju sliku  – prepoznaje glagole i pridjeve na oglednim primjerima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VRSTE RIJEČI U STIHU**  **Ishod aktivnosti:** odgovara na pitanja o poslušanome tekstu; postavlja pitanja o poslušanome tekstu; prepričava poslušani tekst; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj čita učenicima pjesme o vrstama riječi. Upućuje ih da će morati samostalno neke dijelove pjesme usmeno nadopuniti pa moraju pozorno slušati. Na kraju će reći o kojim su vrstama riječi bile pjesme.  Primjer pjesama: Riječi koje imenuju sve iz snova i jave, riječi koje imenuju bića, stvari i pojave. Drvo, vjetar, kiša, more, ptice, jutra, noći i zore to su \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ i malim se slovom pišu. Bilo pravo ili krivo, silnom lavu ili mišu. Ivan, Ana, Tomo i Morena sve su ovo \_\_\_\_\_\_\_\_\_\_\_\_ imena. Svi koji ime malim slovom pišu, neka hitno, što hitnije sve obrišu.  Komunikacijska situacija: Koja vrsta riječi se spominjala u ovoj pjesmi? Što su imenice? Kako pišemo opće imenice? Što su vlastite imenice? Kako ih pišemo?  Primjer pjesme: Ako te zanima, prijatelju moj, koje riječi kazuju kakvo je što, čije je što, od čega je što, reći ću ti bez problema, teško nije, tajne nema. To su \_\_\_\_\_\_\_\_\_\_\_\_\_\_\_. Oni pobliže označuju imenice, a na opisne, posvojne i gradivne se dijele. Opisni ti vele kako su vrijedne one ruke bijele. Pridjevi posvojni odmah će ti reći je li onaj urlik bio vučji ili pseći, je li Ivanova glava na jastuku Marijinom spava. Gradivni će kazat' svakom, nek' se zna, drvena je kuća, a lopta gumena.  Komunikacijska situacija: Koja vrsta riječi se spominje u ovoj pjesmi? Što su pridjevi? Uz koju vrstu riječi se najčešće nalaze i opisuju ju? Na koja pitanja odgovaraju pridjevi? Čija je lopta? Kakva je lopta?  Primjer pjesme: Kaži mi, bakice mila, krhko je moje znanje, koje riječi kazuju radnju, zbivanje i stanje. To su \_\_\_\_\_\_\_\_\_\_\_\_\_\_\_, najdraže moje, to su riječi koje kazuju da je važno učiti, smijati se, skakati, rasti, al' se ponekad treba za uspjeh i pomučiti.  Komunikacijska situacija: O kojim vrstama riječi smo saznali u ovoj pjesmi? Što su glagoli? Što nam oni kazuju? Na koje pitanje odgovaraju? | | | |  | **OŠ TZK** A. 2. 1.  Izvodi prirodne načine gibanja i mijenja položaj tijela u prostoru.  **OSR** A. 2. 3. Razvija osobne  Potencijale; B. 2. 2.  Razvija komunikacijske kompetencije; B. 2. 4.  Suradnički uči i radi u timu.  A. 2. 2. 2. Primjena strategija učenja i rješavanje problema  Učenik primjenjuje strategije učenja i rješava probleme u svim područjima učenja uz praćenje i podršku učitelja.  **UKU** B. 2. 2. 2. Praćenje  Na poticaj učitelja učenik prati svoje učenje i napredovanje tijekom učenja; B. 2. 4. 4. Samovrednovanje/samoprocjena  Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak. |
| **2. U POTRAZI ZA SKUPINOM**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj pripremakartice s imenicama, glagolima i pridjevima. Svaki učenik izvlači iz kutije jednu karticu, određuje koju vrstu riječi je pronašao i traži tko ima ostale vrste riječi koje bi s njegovom mogle tvoriti rečenicu. Primjer riječi : brzi, auto, juri, tužna, Iva, plače, razigrani, dječak, trči, operna, pjevačica, pjeva, poznati, golman, brani, modra, rijeka, teče, stablo, je izgubilo, lišće, crveni, cvijet, je procvjetao. Kada svi pronađu svoju skupinu, slažu rečenice. Učiteljica/učitelj daje svakoj skupini jednu praznu karticu na koju moraju napisati još jednu imenicu, pridjev ili glagol tako da rečenica ne izgubi smisao. Npr. Brzi, zeleni auto juri. Tužna djevojčica Iva plače… Skupine čitaju svoje rečenice, određuju vrstu riječi, te imenice zaokružuju crvenom, glagole plavom, a pridjeve zelenom bojom. Sve se rečenice lijepe na zajednički plakat. | | | |
| **3. IZBORNI DIKTAT**  **Ishod aktivnosti:** uočava glagolsku radnju, stanje ili zbivanje na oglednim primjerima; prepoznaje glagole i pridjeve na oglednim primjerima.  **Opis aktivnosti:**  Učiteljica/učiteljpriprema diktat. Upućuje učenike da ovaj puta neće pisati diktat, već moraju pažljivo slušati, a zadatak im je ustati kad čuju imenicu, čučnuti kad čuju glagol, a poskočiti kad čuju pridjev. Na ostale riječi stoje mirno i samo odmahnu glavom lijevo - desno. Učiteljica/učitelj čita diktat umjerenim tempom.  **Primjer diktata:**  Cijeli dan pada jaka kiša i puše snažan vjetar. Kiša i vjetar šušte suhim lišćem. Ivan nestrpljivo čeka da se pojavi i zagrije sunce. Istrčat će van i potražiti razigrane prijatelje. Mama mu kaže da treba učiti. Tata ga zove da mu pomogne postaviti novu sliku na zid. Neumorna kiša ne prestaje padati. Ivanov prijatelj Marko došao mu je u posjetu. Napisali su domaću zadaću i igrali različite igrice. Dočekali su da zasja toplo sunce. Uzeli su nogometnu loptu i odjurili na dječje igralište. | | | |
| **4. ZNAM I SAM**  **Ishod aktivnosti**: piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju; uočava glagolsku radnju, stanje ili zbivanje na oglednim primjerima; piše pridjeve uz imenice da bi stvorio življu i potpuniju sliku; prepoznaje glagole i pridjeve na oglednim primjerima.  **Opis aktivnosti:** Učiteljica/učitelj priprema listić s nekoliko zadataka za provjeru znanja ponovljenih vrsta riječi. Učenici trebaju samostalno riješiti zadatke.  PRIJEDLOG NASTAVNOG LISTIĆA:  1. U rečenicama zaokruži opće imenice plavom, a vlastite zelenom bojom.  Tata Ante priča priču malom Igoru: Živjeli tako puž Spori, mrav Mravić, žuna Bela i žaba Kika. Spori spava na listu, Mravić mašta o novome biciklu, Bela skuplja mrvice za ručak, a Kika krekeće na lopoču. Tako im prolazi dan. Vila Maglenka dolazi svaku večer u posjet i prepričava im svoje doživljaje.  2. Općim imenicama dodaj vlastitu imenicu na praznu crtu.  mačka \_\_\_\_\_\_\_\_\_\_\_\_\_\_\_\_ grad \_\_\_\_\_\_\_\_\_\_\_\_\_\_\_\_\_\_\_ rijeka \_\_\_\_\_\_\_\_\_\_\_\_\_\_\_\_\_\_\_\_  3. Dopuni rečenice.  Opće imenice imenuju \_\_\_\_\_\_\_ bića, predmete i pojave iste vrste. Pišu se \_\_\_\_\_\_\_\_\_\_\_\_\_\_ početnim slovom.  Vlastite imenice imenuju \_\_\_\_\_\_\_\_\_\_\_\_ biće, predmet ili pojavu. Pišu se \_\_\_\_\_\_\_\_\_\_\_\_\_\_\_ početnim slovom.  Pridjeve pridijevamo \_\_\_\_\_\_\_\_\_\_\_\_\_\_\_\_\_\_\_\_\_\_\_\_, a odgovaraju na pitanja: \_\_\_\_\_\_\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_\_\_\_\_.  4. Od imenica načini pridjeve.  tata \_\_\_\_\_\_\_\_\_\_\_\_\_\_\_\_\_ srebro \_\_\_\_\_\_\_\_\_\_\_\_\_\_ Ivona \_\_\_\_\_\_\_\_\_\_\_\_\_\_\_\_  more \_\_\_\_\_\_\_\_\_\_\_\_\_\_\_\_ tuga \_\_\_\_\_\_\_\_\_\_\_\_\_\_\_\_ noga \_\_\_\_\_\_\_\_\_\_\_\_\_\_\_\_  5. U nizu zaokruži pridjeve.  veseli se, spor, hoda, konj, umoran, Marijina, bijel, pisati, pisanje, pisani, ples, plesni, pas, pseći  6. Dodaj imenici dva pridjeva koja odgovaraju na pitanje kakvo je što i dva koja odgovaraju na pitanje čije je što.  haljina - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  šuma - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  baka - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  juha - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  7. Precrtaj tri uljeza u nizu riječi: pjevati, škola, ići, učiti, knjiga, trčati, listati, dječak, hodati.  Sve ostale riječi su \_\_\_\_\_\_\_\_\_\_\_\_\_\_\_\_\_\_\_\_\_.  8. Dopuni rečenice glagolom:  Djevojčica\_\_\_\_\_\_\_\_\_\_\_\_\_\_\_\_\_\_. Ptica \_\_\_\_\_\_\_\_\_\_\_\_\_\_\_\_\_\_\_. Plivači \_\_\_\_\_\_\_\_\_\_\_\_\_\_\_\_\_\_\_\_.  Učenici \_\_\_\_\_\_\_\_\_\_\_\_\_\_\_\_\_. Vjetar \_\_\_\_\_\_\_\_\_\_\_\_\_\_\_\_\_\_. Snijeg \_\_\_\_\_\_\_\_\_\_\_\_\_\_\_\_\_\_\_.  9. Uz svaku imenicu zapiši po tri glagola.  Ptice: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Djeca:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  10. Zaokruži glagole!  riječi kupuje nemaju lav želim lijep cvijeće gledaš spava zima snovi trči  Nakon rješavanja listića slijedi zajednička analiza rješenja i samoprocjena učenika. | | | |