**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 15. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Imenice (opće i vlastite)** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  OŠ HJ A. 3. 3. Učenik čita tekst i pronalazi važne podatke u tekstu.  - pronalazi važne podatke u tekstu  - pojašnjava i popravlja razumijevanje pročitanoga teksta čitajući ponovo tekst  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše prema predlošcima za uvježbavanje pisanja (neposrednim promatranjem, zamišljanjem, predočavanjem)  - piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina  - provjerava pravopisnu točnost i slovopisnu čitkost u pisanju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PJESMA O JELICI**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; pojašnjava i popravlja razumijevanje pročitanoga teksta čitajući ponovo tekst.  Opis aktivnosti:  Učenici se prisjećaju pjesme koju su čitali prošli sat: Što je Jelica radila? Prisjeti se u koje je gradove posjetila. Je li završila jelo?  Čitaju pjesmu još jednom.  **2. ŠTO SVE TREBA ZA JELO?**  Ishod aktivnosti: učenik piše veliko početno slovo: imena životinja, blagdana i praznika, ulica, trgova i naseljenih mjesta u bližem okružju; pronalazi važne podatke u tekstu; piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina.  **Opis aktivnosti:**  Učenici trebaju pročitati pjesmu, svatko za sebe, i zatim u prvi stupac ispisati iz pjesme sve što je Jelici trebalo za pripremu jela. Zatim na drugi stupac dopisuju kamo je Jelica po to morala ići.  Npr. savjet Dugo Selo  Nekoliko učenika čita red po red.  3. IMENICE RAZNE  Ishod aktivnosti: učenik pažljivo i uljudno sluša sugovornika ne prekidajući ga u govorenju; piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina.  Opis aktivnosti:  Komunikacijska situacija: Kojoj vrsti riječi pripadaju ispisane riječi? Promotri imenice u prvom stupcu i one u drugom. U čemu se razlikuju? Zašto su imenice u prvom stupcu pisane malim, a u drugom velikim početnim slovom?  Ponovimo: Što su opće imenice? Izreci nekoliko općih imenica. Kakvim slovima pišemo opće imenice? Što imenuju vlastite imenice? Kakvim početnim slovom ih pišemo?  Učiteljica/učitelj može zapisati na ploču nekoliko primjera, a učenici u svoje bilježnice.  **4. PONAVLJAMO BOLJE ZNAMO**  Ishod aktivnosti: učenik piše prema predlošcima za uvježbavanje pisanja (neposrednim promatranjem, zamišljanjem, predočavanjem); provjerava pravopisnu točnost i slovopisnu čitkost u pisanju; piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina.  **Opis aktivnosti:**  Rad s udžbenikom: učenici samostalno rješavaju zadatke u udžbeniku. Nakon svakog zadatka nekoliko učenika čita svoje gotove uratke.  Učenici:  - zadanim vlastitim imenicama dodaju opće  - pišu kratku priču koristeći imenice iz prethodnog zadatka  - uz pomoć imenica koje su im zadane trebaju osmisliti jelo i zatim napisati postupak nastajanja tog jela.  **NA PLOČI JE:**  **Opće i vlastite imenice**  **OPĆE VLASTITE**  **-** imenuju općenito - imenuju određeno  grad Rijeka  dječak Petar  mama Lucija  rijeka Sava  tvornica Kraš  pas Riki | | | | Modul: Hrvatski jezik i komunikacija  [**Jedinica: Imenice imenuju**](https://hr.izzi.digital/DOS/4218/19400.html) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **OSR** A. 2. 3.Razvija osobne potencijale; A. 2. 4. Razvija radne navike.  **ODR** B. 2. 1. Objašnjava da djelovanje ima posljedice i rezultate.  **GOO** A. 2. 1. Ponaša se u skladu s ljudskim pravima u svakodnevnom životu. |