**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 149. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **LETI, LETI - DORUČAK NA TRAVI - čitanje po ulogama** | | | | |
| ISHODI: | **OŠ HJ A. 3. 2. Učenik sluša tekst i prepričava sadržaj poslušanoga teksta.**  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – uspoređuje misli i osjećaje nakon čitanja teksta sa zapažanjima ostalih učenika  **OŠ HJ B. 3. 2. Učenik čita književni tekst i uočava pojedinosti književnoga jezika.**  – povezuje likove s mjestom i vremenom radnje  – opisuje likove prema izgledu, ponašanju i govoru  **OŠ HJ B. 3. 3 Učenik čita prema vlastitome interesu te razlikuje vrste knjiga za djecu.**  – razlikuje slikovnicu, zbirku pjesama, zbirku priča, dječji roman, basnu, igrokaz  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: stvara na dijalektu/mjesnom govoru, piše i crta slikovnicu, glumi u igrokazu, stvara novinsku stranicu, piše pismo podrške, crta naslovnicu knjige, crta plakat, crta strip  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. LETI, LETI…**  **Ishod aktivnosti:** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj puštaju djeci pjesmu *Nije lako Bubamarcu* (<https://www.youtube.com/watch?v=Pp6AUK9o0o0>). Učenici slušaju pjesmu krećući se po učionici i glumeći Bubamarca u potrazi za Bubamarom.  Komunikacijska situacija nakon poslušane pjesme: Što ste radili slušajući pjesmu? Kako ste se kretali? Zašto ste mahali rukama? Kako se kreću bubamare? Što im pomaže u letenju? Koji još kukci lete? Gdje najčešće nalazimo kukce? U koje godišnje doba ih ima najviše? Lete li samo kukci?  Učiteljica/učitelj upućuje učenike da će igrati igru Leti, leti… Učenici pripremaju kažiprste na klupe i lagano naizmjence lupaju prstima po klupi. Učiteljica/učitelj izgovara imenice, a učenici moraju pozorno slušati. Ukoliko zadana imenica leti, podići će obje ruke u zrak, a ukoliko ne leti, učenici zaustavljaju prste na klupi. (Primjeri imenica za igru: STOL, LASTAVICA, KNJIGA, BOMBON, PČELA, ORAO, OLOVKA, GOLUB…) Igra se na ispadanje sve dok jedan učenik ne ostane kao pobjednik. Pobjednik za nagradu dobiva kartonska krila koja je učiteljica/učitelj prethodno izradila. Kasnije će saznati što će s njima. | | | | [**Zvučna čitanka – Doručak na travi**](https://hr.izzi.digital/DOS/4218/20040.html#block-366411) | **OŠ GK** B. 3. 1. Učenim sudjeluje u zajedničkoj izvedbi glazbe.  **PID OŠ** B. 3. 1. Učenik raspravlja o važnosti odgovornoga odnosa prema sebi, drugima i prirodi.  **OSR** A. 2. 1. Razvija sliku o sebi; A. 2. 3. Razvija osobne potencijale; B. 2. 4. Suradnički uči i radi u timu.  **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema. |
| **2. SLUŠAMO IGROKAZ**  **Ishodi aktivnosti**: razlikuje slikovnicu, zbirku pjesama, zbirku priča, dječji roman, basnu, igrokaz; sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; izdvaja nepoznate riječi; pretpostavlja značenje riječi na temelju sadržaja teksta i upotrebljava ih; izražava mišljenje o poslušanome tekstu; iskazuje misli i osjećaje nakon čitanja književnoga teksta; prepoznaje temu književnoga teksta; uspoređuje misli i osjećaje nakon čitanja teksta sa zapažanjima ostalih učenika; povezuje likove s mjestom i vremenom radnje; opisuje likove prema izgledu, ponašanju i govoru.  **Opis aktivnosti:**  Učiteljica/učitelj prije čitanja zadaje učenicima zadatak da prepoznaju o kojoj se vrsti teksta radi te nakon slušanja objasne po čemu su to zaključili.  Učiteljica/učitelj čita igrokaz Nade Zidar – Bogadi *Doručak na travi*. Učiteljica/učitelj potiče učenike da upamte manje poznate riječi iz teksta.  Nakon slušanja, učenici odgovaraju na postavljeno pitanje prije čitanja. Riječ *platana* objašnjava učenica/učenik kojemu je poznata, a ako nema takvih učenika, to čini učiteljica/učitelj.  Učiteljica/učitelj vođenim razgovorom i pitanjima potiče učenike na analizu igrokaza.  Komunikacijska situacija: Kako je napisan ovaj igrokaz? Kako prepoznaješ da je to igrokaz u stihovima? Tko razgovara u igrokazu? U koje doba dana se događa razgovor? Po čemu to znaš? Što je jutros radila pčela Biba? Gdje je bila pčela Buba ? Što je tamo radila? Što je sve preletio leptir? Kome je mahnuo, pročitaj stih. Kako se osjeća muha? Kada za nekoga kažemo da je doživio živčani slom? Što je tako razljutilo muhu? Kome je bumbar uputio poziv za kavu? Jesu li ostali kukci smatrali to dobrom idejom? Što misliš zašto? Koja se sve mjesta spominju u igrokazu, a i ljudi inače na njih odlaze? Objasni. Doručkuješ li kada u društvu? S kime najčešće doručkuješ? Razlikuje se doručak u tvojoj obitelji radnim danom i vikendima? Kada se ljepše osjećaš, kada si sretniji? Je li doručak važan obrok? Što bi savjetovao ostalima kako treba doručkovati? Kako završava igrokaz? Koje osobine imaju kukci iz igrokaza? (Uz razgovor učiteljica/učitelj zapisuje na ploču, a učenici u pisanke vrstu teksta, likove i njihove osobine, vrijeme i mjesto radnje).  **3. GLUMIMO I ČITAMO PO ULOGAMA**  **Ishodi aktivnosti:** čita književni tekst i uočava pojedinosti književnoga jezika; razlikuje svakodnevne komunikacijske situacije; uspoređuje misli i osjećaje nakon čitanja teksta sa zapažanjima ostalih učenika; razvija vlastiti potencijal za stvaralaštvo.  **Opis aktivnosti:**  Učiteljica/ učitelj upućuje učenike da pročitaju u udžbeniku na 123. stranici *Oko teksta tekst* i saznaju sve o glumcima**.** Usmjerenim pitanjima stvara komunikacijsku situaciju:Gdje sve možemo vidjeti glumce?Kako glumac dočarava gledateljima likove i uloge? Što svaki glumac mora proučiti prije same glume i s kime dogovoriti kako glumiti neki lik?Kako glumac može dočarati neki lik (mimika, govor, pokreti tijela, pjevanje i ples, nosi kostim i šminku, zna napamet tekst)?  Učiteljica/učitelj potiče učenike da pokažu mimikom i nekim zvukom da su SRETNI, TUŽNI, LJUTI, UPLAKANI, NASMIJANI i sl. Učenik, koji je pobijedio u igri, sada pokazuje ostalima kako može pokretima tijela LETJETI BRZO, SPORO, TRAŽITI NEKOGA, SLETJETI i sl.  Učiteljica/učitelj upućuje učenike da pročitaju upute kako izražajno čitati po ulogama. Nakon čitanja upute učenici ponavljaju da trebaju naglašavati riječi kratkom stankom prije ili poslije neke riječi, da trebaju paziti na brzinu čitanja i prilagoditi glas tekstu.  Nekoliko učenika čita tekst po ulogama, a nakon čitanja učenici razgovaraju o tome tko je izražajno čitao, tko je dobro glumio, izražavao osjećaje mimikom i pokretima tijela, tko treba još nešto ispraviti u svojem čitanju. | | | |
| **4. RAD S UDŽBENIKOM**  **Ishodi aktivnosti:** odgovara na pitanja o poslušanome tekstu; povezuje likove s mjestom i vremenom radnje.  **Opis aktivnosti:**  Rad s udžbenikom: Učiteljica/učitelj upućuje učenike da još jednom razmisle kako je napisan ovaj igrokaz. Učenici samostalno traže parove rime i ispisuju ih u udžbenik na 123. stranici, a zatim samostalno rješavaju sljedeća dva zadatka. Nakon što većina učenika riješi ta tri zadatka, provjeravaju se rješenja. | | | |
| **5. MOGU I OVO**  **Ishodi aktivnosti:** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; stvara različite individualne uratke: stvara na dijalektu/mjesnom govoru, piše i crta slikovnicu, glumi u igrokazu, stvara novinsku stranicu, piše pismo podrške, crta naslovnicu knjige, crta plakat, crta strip; razvija vlastiti potencijal za stvaralaštvo.  **Opis aktivnosti:**  Učiteljica/učitelj potiče učenike da zamisle da se kukcima iz igrokaza pridružio i skakavac. Učenici su podijeljeni u skupine i osmišljavaju nastavak igrokaza s promijenjenim nazivom. Učiteljica/učitelj potiče učenike da pokušaju osmisliti igrokaz u rimi i da kod glume paze na izražajno izgovaranje i mimiku.  Primjeri ponuđenih igrokaza:   * Doručak u šumi * Doručak uz potok * Doručak u cvjetnjaku * Doručak u parku * Doručak u voćnjaku   Za domaću zadaću učenici mogu napisati obavijest o održavanju Doručka na… | | | |
| **NA PLOČI JE:**  **Doručak na travi**  **Nada Zidar - Bogadi**  Vrsta: igrokaz  Likovi: Pčele Biba i Buba – brze, okretne, spretne  Leptir – veseo, razigran  Muha – nervozna, ljuta, razočarana  Bumbar- pomirljiv, druželjubiv  Vrijeme radnje: jutro  Mjesto radnje: livada  Doručak je najvažniji obrok u danu.  Najljepše je doručkovati u društvu svojih najmilijih.  ČITANJE PO ULOGAMA: - kratkom stankom naglasi riječ  -pazi na brzinu  - prilagodi glas | | | |