**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: 3. | REDNI BROJ SATA: 151. |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | |
| NASTAVNI SADRŽAJ: | **Pripovijetka – Jose Real Navaro: Oaza** | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – govori kraći tekst prema jednostavnoj strukturi: uvod, središnji dio, završetak  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – odgovara na pitanja o poslušanome tekstu  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  – razumije ulogu i korisnost slušanja  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  – povezuje likove s mjestom i vremenom radnje  – opisuje likove prema izgledu, ponašanju i govoru  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše različite kratke tekstove: čestitka, kratka e-poruka, pisani sastavak  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  – prepoznaje etičke vrijednosti teksta  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – istražuje, eksperimentira i slobodno radi na temi koja mu je bliska | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZAJEDNO SMO BRŽI**  **Ishod aktivnosti**: razlikuje svakodnevne komunikacijske situacije; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj postavlja u učionici zdjelu sa zrnjem (grah, kukuruz i sl.). Zadaje zadatak jednom učeniku da preseli zrnje iz zdjele u zdjelu, ali smije nositi samo jedno po jedno zrno i za izvršenje zadatka ima npr. 3 min. Zrnja treba biti toliko da učenik ne uspije sve prenijeti u zadanom vremenu. Razgovara se o tome zašto učenik nije uspio obaviti zadatak, kako bi se zadatak mogao uspješno obaviti, što bi bilo bolje. Nakon razgovora, učiteljica/učitelj zadaje isti zadatak, ali ovaj put sudjeluje više učenika u zadanom vremenu i oni bi trebali uspjeti izvršiti zadatak prenošenja zrna. Razgovora se o zajedničkom radu, a učiteljica/učitelj potiče učenike da se prisjete nekih situacija iz života ili iz književnih djela koja su čitali, u kojima je više ljudi uspješno nekome pomoglo.  **2. SLUŠAMO I RAZGOVARAMO O PRIPOVIJETCI**  **Ishod aktivnosti:** iskazuje misli i osjećaje nakon čitanja književnoga teksta; uspoređuje misli i osjećaje nakon čitanja teksta sa zapažanjima ostalih učenika; prepoznaje temu književnoga teksta; povezuje temu književnoga teksta s vlastitim iskustvom; povezuje likove s mjestom i vremenom radnje; opisuje likove prema izgledu, ponašanju i govoru; prepoznaje etičke vrijednosti teksta.  **Opis aktivnosti:**  Učiteljica/učitelj čita tekst, a nakon slušanja učenici, potaknuti pitanjima, iznose svoje dojmove o tekstu: Kako ste se osjećali? Je li vam se tekst svidio ili nije? Zašto?  Učenici odgovaraju na pitanja učitelja/učiteljice: Kada i gdje se događa radnja? Što se dogodilo plamencima? Tko je glavni lik u priči? Koje osobine ima dječak? Kako je reagirao čovjek koji je vidio što dječak radi? Zašto? Zašto Yumbe nije poslušao čovjeka? Koga je Yumbe potaknuo na djelovanje? Što bi se dogodilo da je Yumbe drugačije postupio, da je donio drugačiju odluku? Što bi se dogodilo da se čovjek nije predomislio? Kako biste vi postupili u situaciji u kojoj se našao Yumbe? Koja je tema priče? Što možemo naučiti od Yumbea?  **3. VAŽNO JE NEŠTO PODUZETI**  **Ishod aktivnosti:** navodi sličnosti i razlike između sadržaja i teme književnoga teksta i vlastitoga životnog iskustva; povezuje temu književnoga teksta s vlastitim iskustvom; istražuje, eksperimentira i slobodno radi na temi koja mu je bliska; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:** Rad s udžbenikom: Učenici rješavaju 2., 3., 4. i 5. zadatak u udžbeniku na 125. stranici.  Učenici čitaju što su napisali, koje probleme uočavaju u okolini i kako bi ih riješili. Sastavlja se lista onoga što učenicima smeta u okolini te prijedlozi rješenja. Učenici imaju zadatak raspitati se i istražiti kome bi se mogli obratiti da se pokušaju riješiti problemi te kako bi oni mogli u tome pomoći.  **4. JA MOGU I ŽELIM POMOĆI**  **Ishod aktivnosti:** piše različite kratke tekstove: čestitka, kratka e-poruka, pisani sastavak, istražuje, eksperimentira i slobodno radi na temi koja mu je bliska.  **Opis aktivnosti:**  Učenici pišu kraći sastavak o tome kome bi htjeli pomoći u svojoj okolini, što bi poduzeli, kako bi pozvali ljude da se priključe njihovoj akciji (udžbenik, 125. str., 6. zadatak). Zadatak se učenicima može zadati i kao projektni zadatak na kojemu će raditi neko dulje vrijeme.  Za zadaću učenici mogu pročitati tekst u rubrici *Oko teksta tekst* te izdvojiti najzanimljiviju činjenicu koju su saznali o plamencima.  Može se učenicima (prema interesu) zadati istraživački zadatak o problemu isušivanja močvara.  **NA PLOČI JE:**  **Oaza**  **Jose Real Navaro**  Tema: Dječak Yumbe svojim djelovanjem spašava plamence od smrti.  Dječak Yumbe je odlučio nešto poduzeti i spasiti barem nekoliko plamenaca. Potaknuo je i druge ljude na djelovanje.  Nije dovoljno gledati, komentirati i žaliti nad nekim. Važno je pokušati pomoći, mada nismo uvijek sigurni u potpuni uspjeh. | [**Zvučna čitanka - Oaza**](https://hr.izzi.digital/DOS/4218/20040.html#block-366455) | **OŠ TZK** A. 3. 2. Igra i razlikuje elementarne igre prema složenosti.  **PID OŠ** B. 3. 1. Učenik raspravlja o važnosti odgovornoga odnosa prema sebi, drugima i prirodi.  **UKU** C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 2. 3. Razvija osobne potencijale; B. 2. 1. Opisuje i uvažava potrebe i osjećaje drugih.  **ODR** B. 2. 1. Objašnjava da djelovanje ima posljedice i rezultate; B. 2. 3. Opisuje kako pojedinac djeluje na zaštitu prirodnih resursa; C. 2. 1. Solidaran je i empatičan u odnosu prema ljudima i drugim živim bićima; C. 2. 2. Razlikuje osobnu od opće dobrobiti; C. 2. 3. Prepoznaje važnost očuvanje okoliša za opću dobrobit.  **POD** A. 2. 2. Snalazi se s neizvjesnošću i rizicima koje donosi. |