**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 152. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNIŽEVNOST I STVARALAŠTVO | | | | |
| NASTAVNI SADRŽAJ: | **TRATINČICA - PJESMA** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – izražava mišljenje o poslušanome tekstu  – razumije ulogu i korisnost slušanja  **OŠ HJ A. 3. 3. Učenik čita tekst i pronalazi važne podatke u tekstu.**  – uočava grafičku strukturu teksta: naslov, tijelo teksta, ilustracije i/ili fotografije, rubrike  – odgovara na pitanja o pročitanome tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – piše različite kratke tekstove: čestitka, kratka e-poruka, pisani sastavak  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – prepoznaje glagole i pridjeve na oglednim primjerima  **OŠ HJ B. 3. 2. Učenik čita književni tekst i uočava pojedinosti književnoga jezika.**  – uočava ritam, rimu i usporedbu u poeziji za djecu  – uočava ponavljanja u stihu, strofi ili pjesmi  – uočava pjesničke slike  – uočava emocionalnost i slikovitost teksta  – uočava posebnost poetskog izraza: slikovitost, zvučnost i ritmičnost  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – istražuje, eksperimentira i slobodno radi na temi koja mu je bliska | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VOLI – NE VOLI**  **Ishodi aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:** Učiteljica/učitelj ulaze u učionicu s tratinčicom i na glas izgovara: *Voli – ne voli!* trgajući latice. Djeluje zabrinuto.  Komunikacijska situacija: Zašto me tako neobično gledate? Ovo je cvijet koji će mi reći voli li me moja simpatija. Znate li koji je to cvijet? Kako izgleda tratinčica? Gdje je možemo pronaći? Jesu li sve tratinčice jednake boje? Što mislite kako se osjeća tratinčica kada je uberemo? Učenici iznose svoja razmišljanja o cvijeću i branju cvijeća. | | | | [**Zvučna čitanka - Tratičinca**](https://hr.izzi.digital/DOS/4218/20040.html#block-366819) | **OSR** A. 2. 1. Razvija sliku o sebi; A. 2. 2. Upravlja emocijama i ponašanjem; A. 2. 3.Razvija osobne potencijale; B. 2. 2. Razvija komunikacijske kompetencije.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak.  **GOO** A. 2. 1. Ponaša se u skladu s ljudskim pravima u svakodnevnom životu.  **ODR** B. 2. 1. Objašnjava da djelovanje ima posljedice i rezultate; C. 2. 2. Razlikuje osobnu od opće dobrobiti.  **POD** A. 2. 3. Upoznaje mogućnosti razvoja karijere i profesionalnoga usmjeravanja; C. 2. 3. Prepoznaje ulogu novca u osobnome i obiteljskome životu. |
| **2. SLUŠAM PJESMU**  **Ishodi aktivnosti**: sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; izražava mišljenje o poslušanome tekstu; razumije ulogu i korisnost slušanja.  **Opis aktivnosti:** Učiteljica/učitelj postavlja pitanje prije čitanja pjesme: Gdje se nalazi i kako se osjeća tratinčica iz pjesme?  Učiteljica/učitelj čita pjesmu Jadranke Gegić *Tratinčica.*  Nakon slušanja pjesme učenici odgovaraju na postavljeno pitanje i iznose svoj doživljaj pjesme. | | | |
| **3. ČITAM I RAZGOVARAM O PJESMI**  **Ishodi aktivnosti:** iskazuje misli i osjećaje nakon čitanja književnoga teksta; prepoznaje temu književnoga teksta; povezuje temu književnoga teksta s vlastitim iskustvom; uočava grafičku strukturu teksta: naslov, tijelo teksta, ilustracije i/ili fotografije, rubrike; odgovara na pitanja o pročitanome tekstu.  **Opis aktivnosti:** Nekoliko učenika čita pjesmu, svaki učenik po jednu strofu. Učenici iznose svoje osjećaje nakon odslušane pjesme i odgovaraju na pitanje kakve osjećaje izaziva ova pjesma kod njih.  Učiteljica/učitelj pitanjima uvodi učenike u sadržajnu analizu pjesme: Gdje se nalaze tratinčice iz pjesme? Što im omogućava da dišu? Pročitaj stih koji govore kako se one osjećaju. Zašto se tratinčice osjećaju jadno iako imaju dovoljno sunca? Tko im se divi? Čuju li oni divljenje? Što čuju? Što je žuto sunce na njima? O čemu sanjaju tratinčice iz pjesme? Što se s njima događa kako prolazi vrijeme? Pronađi i pročitaj stih iz kojeg doznaješ za čime one čeznu.  Što misliš zašto su tuže u vazi i čeznu za svojom livadom? Objasni. Koga sve nalazimo na livadi? Što misliš kako se osjećaju tratinčice dok su na livadi? Tko ih miče s livade? Bereš li ti cvijeće? Objasni svoj odgovor.  Učiteljica/učitelj potiče učenike na promišljanje zašto je tratinčica bila tužna i što bi poručili svim ljudima koji trgaju cvijeće. | | | |
| **4. SNALAZIM SE U STIHOVIMA I STROFAMA**  **Ishodi aktivnosti:** uočava ritam, rimu i usporedbu u poeziji za djecu; uočava ponavljanja u stihu, strofi ili pjesmi; uočava pjesničke slike; uočava emocionalnost i slikovitost teksta; uočava posebnost poetskog izraza: slikovitost, zvučnost i ritmičnost.  **Opis aktivnosti:** Učiteljica/učitelj potiče učenike da prebroje koliko pjesma ima strofa. Koliko stihova ima svaka strofa? Koliko je stihova u strofi? Ima li svaka strofa rimu? Koji stihovi se rimuju? (drugi i četvrti) Pronađi i pročitaj parove rime.  Učiteljica/učitelj s učenicima ponavlja što su pjesničke slike i kako mogu biti doživljene. Pita učenike ima li u pjesmi pjesničkih slika. Učenici traže pjesničke slike i čitaju ih. Učenici odabiru najljepšu pjesničku sliku.  Učenici otvaraju svoje bilježnice i zapisuju osnovne podatke o pjesmi: naslov pjesme i ime pisca, temu, broj strofa i stihova i parove rime.  Učiteljica/učitelj potiče učenike da se prisjete pjesničkih slika iz pjesme. Zadaje im zadatak da odaberu, prepišu i nacrtaju najljepšu pjesničku sliku. | | | |
| **5. PRONALAZIM GLAGOLE U PJESMI**  **Ishodi aktivnosti:** piše jednostavne tekstove prema zadanoj ili slobodno odabranoj temi; piše prema predlošcima za uvježbavanje pisanja (neposrednim promatranjem, zamišljanjem, predočavanjem); prepoznaje glagole i pridjeve na oglednim primjerima.  **Opis aktivnosti:** Komunikacijska situacija: Koja je vrsta riječi tratinčica? Što sve tratinčice rade? Koja vrsta riječi nam kazuje što netko radi? Pronađi u pjesmi sve glagole. Ispiši glagole u pisanku. Zajednička analiza. | | | |
| **6. JA SAM TUŽNA TRATINČICA**  **Ishodi aktivnosti:** služi se novim riječima u skladu s komunikacijskom situacijom i temom; piše jednostavne tekstove prema zadanoj ili slobodno odabranoj temi; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:** Učiteljica/učitelj dijeli učenike u parove. Jedan učenik iz para zamišlja da je tratinčica, a drugi je čovjek koji želi ubrati tratinčicu. Dio razreda ima zadatak osmisliti situaciju u kojoj se cvijeće želi oduprijeti branju, a drugi dio razreda je cvijeće u vazi i također šalje ljudima poruku kako se osjeća. Učenici trebaju u svojem govoru koristiti što više glagola iz pjesme.  Rad s udžbenikom: Učenici otvaraju udžbenik na 126. stranici i pišu poruke ljudima. Kada većina učenika dovrši rad, čitaju se poruke, a učenici palcem gore pokazuju slažu li se s pročitanom porukom. Nakon toga, na 127. stranici udžbenika, osmišljavaju transparent na kojem crtežom i tekstom poručuju ljudima zašto nije dobro brati cvijeće.  Prijedlog za domaću zadaću: zadati učenicima da istraže u enciklopediji ili na internetu sve o cvijetu koji im se najviše sviđa i napišu o njemu kratki sastavak. Sljedeći dan će čitati sastavke ostalim učenicima u razredu da se svi upoznaju sa omiljenim cvjetovima. Može se izraditi i grafikon omiljenog cvijeća. | | | |
| **NA PLOČI JE:**  **TRATINČICA**  **JADRANKA GEGIĆ**  Tema pjesme: tratinčice u vazi čeznu za livadom  Pjesma ima pet strofa.  Svaka strofa ima po četiri stiha, a rimuju se drugi i četvrti stih.  Rima: dišu – kišu, hladno – jadno, licu – pticu, kuca – svjetluca, sate – vrate  Glagoli: | | | |