**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: 3. | REDNI BROJ SATA: 153. |
| PREDMETNO PODRUČJE: | HRVATSKI JEZIK | | |
| DOMENA: | KNJIŽEVNOST I STVARALAŠTVO | | |
| NASTAVNI SADRŽAJ: | **ZAŠTO VOLIM SVOJU DOMOVINU? – MOJA DOMOVINA, Pajo Kanižaj** | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – razgovara izražavajući potrebe, misli i osjećaje;  – u komunikacijskim situacijama otvara i potiče dijalog  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  – razumije ulogu i korisnost slušanja  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  **OŠ HJ B. 3. 2. Učenik čita književni tekst i uočava pojedinosti književnoga jezika.**  – uočava ritam, rimu i usporedbu u poeziji za djecu  – uočava ponavljanja u stihu, strofi ili pjesmi  – uočava pjesničke slike  – uočava emocionalnost i slikovitost teksta  – uočava posebnost poetskog izraza: slikovitost, zvučnost i ritmičnost  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. DOM ILI DOMOVINA**  **Ishod aktivnosti**: služi se novim riječima u skladu s komunikacijskom situacijom i temom; razgovara izražavajući potrebe, misli i osjećaje; u komunikacijskim situacijama otvara i potiče dijalog.  **Opis aktivnosti:**  Igra asocijacije.  Graphical user interface, application, Word  Description automatically generated  Učiteljica/učitelj postavlja pitanja: Razmisli, što je dom, a što je domovina? Tko s tobom živi u domu? Nabroji članove svoje obitelji. Poredaj ih po važnosti u svojem životu. Objasni. Učenici iznose svoja razmišljanja. Učiteljica/učitelj potiče učenike da razmisle o svojoj ulozi u obitelji. Učiteljica/učitelj pita učenike znaju li tko je domoljub? Učiteljica/učitelj potiče učenike da razmisle kakva bi to bila domoljubna pjesma. Učenici iznose svoja razmišljanja.  **2. SLUŠAM PJESMU**  **Ishod aktivnosti**: sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; izdvaja nepoznate riječi, pretpostavlja značenje riječi na temelju sadržaja teksta i upotrebljava ih; izražava mišljenje o poslušanome tekstu; iskazuje misli i osjećaje nakon slušanja književnog teksta; razumije ulogu i korisnost slušanja.  **Opis aktivnosti**:  Učiteljica/učitelj postavlja pitanje prije čitanja pjesme: Komu je posvećena ova pjesma?  Učiteljica/učitelj čita pjesmu. Nakon slušanja pjesme učenici odgovaraju na postavljeno pitanje i iznose svoj doživljaj pjesme.  **3. RAZGOVARAM O PJESMI**  **Ishod aktivnosti:** iskazuje misli i osjećaje nakon čitanja književnoga teksta; prepoznaje temu književnoga teksta; povezuje temu književnoga teksta s vlastitim iskustvom; uočava ritam, rimu i usporedbu u poeziji za djecu; uočava ponavljanja u stihu, strofi ili pjesmi; uočava pjesničke slike; uočava emocionalnost i slikovitost teksta; uočava posebnost poetskog izraza: slikovitost, zvučnost i ritmičnost.  **Opis aktivnosti:**  Jedan učenik čita pjesmu još jednom, a učiteljica/učitelj upozorava da se označe nepoznate riječi. Učenici čitaju nepoznate riječi, a ukoliko netko od učenika zna objasniti njihovo značenje, to i čini, ako ne znaju, riječi objašnjava učiteljica/učitelj.  Nakon toga učiteljica/učitelj potiče učenike na razgovor pitanjima: Što mislite zašto bi ovo bila domoljubna pjesma? Objasni.  Što saznajemo iz pjesme, što je sve domovina? Odaberi u prvoj strofi najljepšu sliku domovine. Opiši je svojim riječima. Pažljivo pročitaj drugu strofu i objasni zadnja dva stiha. O čemu govori treća kitica? Učiteljica/učitelj navodi učenike na zaključak da se radi o četirima godišnjim dobima. Kada se javljaju prve visibabe? Kada je zrelo voće? Kada je klasje zlatno? Kada je jutro bijelo, pahuljasto? Kojim prirodnim ljepotama su posvećene četvrta i peta strofa? Koje riječi to dokazuju, pronađi i pročitaj. Kamo sve nosimo domovinu? Koji se osjećaji vežu uz domovinu? Pročitaj zadnji stih pjesme. Objasni svojim riječima taj stih.  Poznata izreka o domovini glasi: Nitko ne ljubi domovinu jer je velika, već stoga što je njegova. Objasni tu izreku. Zašto pjesnik kaže da se domovina nosi i preko granice? Objasni zbog kojih sve razloga ljudi odlaze iz svoje domovine. Znaš li nekoga tko je otišao živjeti u drugu državu? Kako se osjeća? Bi li ti otišao/otišla iz svoje domovine? Ako bi, zašto bi? Što misliš bi li zaboravio svoju domovinu? Što nikada ne bi zaboravio?  **4. SNALAZIM SE U STIHOVIMA I STROFAMA**  **Ishodi aktivnosti**: uočava ritam, rimu i usporedbu u poeziji za djecu; uočava ponavljanja u stihu, strofi ili pjesmi; uočava pjesničke slike; uočava emocionalnost i slikovitost teksta; uočava posebnost poetskog izraza: slikovitost, zvučnost i ritmičnost.  **Opis aktivnosti:**  Učiteljica/učitelj potiče učenike da zaključe kakva je ovo pjesma i zašto je domoljubna.  Učiteljica/učitelj potiče učenike na brojanje strofa u pjesmi. Imaju li sve strofe jednak broj stihova? Koliko je stihova u strofi? Učiteljica/učitelj potiče učenike na čitanje riječi koje se ponavljaju. Što mislite zašto pjesnikinja ponavlja riječ DOMOVINA? Učenici iznose svoja razmišljanja. Što još pridonosi ritmu pjesme? Ima li svaka strofa rimu? Koji se stihovi rimuju? (drugi i četvrti) Pronađi i pročitaj parove rime.  Učiteljica/učitelj s učenicima ponavlja što su pjesničke slike i kako mogu biti doživljene. Pita učenike ima li u pjesmi pjesničkih slika. Učenici traže pjesničke slike i čitaju ih. Učenici odabiru najljepšu pjesničku sliku. Usmeno učenici objašnjavaju zašto im je baš ta najljepša, zašto ih je posebno dirnula.  Učenici otvaraju svoje bilježnice i zapisuju osnovne podatke o pjesmi: tema, broj strofa i stihova.  Učiteljica/učitelj potiče učenike da se prisjete pjesničkih slika iz pjesme. Zadaje im zadatak odabrati, prepisati i nacrtati najljepšu pjesničku sliku.  **5. TUĐE POŠTUJ, SVOJIM SE PONOSI**  **Ishodi aktivnosti**: koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj navodi učenike na objašnjavanje izreke *Tuđe poštuj, svojim se ponosi*. Čime se najviše ponosite u svojoj domovini?  Učenici razmišljaju i pišu još jednu strofu pjesme prema uzoru na pjesmu Paje Kanižaja navodeći u strofi čime se ponose i pokušavajući stvarati i rimu. Sve se strofe slažu na plakat i dobiva se nova pjesma o domovini učenika 3.\_\_ razreda.  **NA PLOČI JE:**  **Moja domovina**  **Pajo Kanižaj**  Tema pjesme: pjesnikov doživljaj domovine i ljubav (privrženost) prema njoj  Ovo je domoljubna pjesma.  Pjesma ima sedam strofa, a svaka strofa ima četiri stiha.  Svaka strofa započinje riječju *domovina*, tako se naglašava osjećaj prema domovini.  Rima: rosa - kosa, drva - mrva…  Najljepša pjesnička slika:  Tuđe poštuj, svojim se ponosi!  Domovina je… | [**Zvučna čitanka – Moja domovina**](https://hr.izzi.digital/DOS/4218/20040.html#block-366434) | **PID OŠ** C. 3. 1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine.  **OSR** A. 2. 1. Razvija sliku o sebi;  B. 2. 2. Razvija komunikacijske kompetencije; C. 2. 4. Razvija kulturni i nacionalni identitet zajedništvom i pripadnošću skupini.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš. |