**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 154. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **PREPOZNAVANJE TRAGOVA - priča** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – govori kraći tekst prema jednostavnoj strukturi: uvod, središnji dio, završetak  – pripovijeda događaje nižući ih kronološki  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – postavlja pitanja o poslušanome tekstu  – prepričava poslušani tekst  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  – razumije ulogu i korisnost slušanja  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  – prepoznaje etičke vrijednosti teksta  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  – prepoznaje redoslijed događaja  – povezuje likove s mjestom i vremenom radnje  – opisuje likove prema izgledu, ponašanju i govoru  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – stvara različite individualne uratke: stvara na dijalektu/mjesnom govoru, piše i crta slikovnicu, glumi u igrokazu, stvara novinsku stranicu, piše pismo podrške, crta naslovnicu knjige, crta plakat, crta strip | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PREPOZNAJEM TRAGOVE**  **Ishod aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil.  **Opis aktivnosti:**  Učiteljica/učitelj priprema fotografije različitih tragova: na nebu, u vodi, u pijesku, na drvetu, otisci prstiju, stopala… Stavlja ih na ploču i pita učenike jesu li kada vidjeli i prepoznaju li išta od prikazanoga?  Komunikacijska situacija: Što je trag? Gdje se sve mogu vidjeti tragovi? Kako avion ostavlja trag? Gdje ga ostavlja? Tko sve može ostaviti trag u pijesku? Jesu li svi tragovi jednaki? Što može ostaviti trag na papiru? Kako može izgledati trag olovke na papiru? (potpis, slova, priča, crtež…) Što ostavlja trag u vodi? A na stijeni ili na stablu? Gdje sve čovjek može ostaviti trag? Kakve tragove može ostaviti čovjek? | | | | [**Zvučna čitanka – Prepoznavanje tragova**](https://hr.izzi.digital/DOS/4218/20040.html#block-366808) | **PID OŠ** B. 3. 2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3. Razvija osobne potencijale; B. 2. 4. Suradnički uči i radi u timu.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka. |
| **2. ČITANJE PRIČE**  **Ishodi aktivnosti:** sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; postavlja pitanja o poslušanome tekstu; izražava mišljenje o poslušanome tekstu; razumije ulogu i korisnost slušanja; iskazuje misli i osjećaje nakon čitanja književnoga teksta; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učiteljica/učitelj upućuje učenike da pozorno poslušaju priču Nade Iveljić*Prepoznavanje tragova,* a nakon čitanja trebaju odgovoriti na pitanje: O čemu su razgovarali djed i Tomica?  Učiteljica/učitelj čita priču. Nakon slušanja priče, učenici odgovaraju na postavljeno pitanje i iznose svoj doživljaj priče. (o tragovima i njihovoj važnosti) | | | |
| **3. RAZGOVOR O PRIČI**  **Ishodi aktivnosti:** pripovijeda događaje nižući ih kronološki; služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; odgovara na pitanja o poslušanome tekstu; postavlja pitanja o poslušanome tekstu; izdvaja nepoznate riječi; pretpostavlja značenje riječi na temelju sadržaja teksta i upotrebljava ih; opisuje likove prema izgledu, ponašanju i govoru.  **Opis aktivnosti:**  Učenici otvaraju udžbenik na 130. stranici. Nekoliko učenika čita ponovno priču, a učiteljica/učitelj ih potiče na uočavanje nepoznatih riječi u tekstu. Učenici nakon čitanja priče ističu nepoznate riječi te, na temelju sadržaja priče, pokušavaju otkriti njihovo značenje ili čitaju objašnjenje manje poznatih riječi.  Učiteljica/učitelj pitanjima potiče učenike na razgovor: Koji likovi sudjeluju u priči? Zašto Tomica provodi vrijeme u stanu? Kako se osjeća jer mora biti u stanu? Što radi djed? Što se dogodilo djedu kada je zaspao? Koji članak je Tomica čitao u djedovom časopisu? Što misliš je li mu članak bio zanimljiv? Je li Tomica budio djeda? Što ga je zamolio kada se probudio? Otkud djedu toliko znanje o tragovima? Pročitaj rečenicu koja objašnjava kako Tomica provjerava djedovo znanje. Koja bi životinja mogla ostaviti trag šape, a trag papaka, kopita? Na koju pomisao je došao Tomica o ljudima i njihovim otiscima? Objasni rečenicu *Ljudi nose cipele, stoga su njihovi tragovi slični*. Djed je objasnio Tomici da postoje ljudi koji mogu pronaći i kome pripada trag cipele. Kako se zovu ti ljudi? No, djed je posebno istaknuo kako je jako važno da ljudi ostavljaju neke druge tragove. Koji su to tragovi? Koje osobine posebno ističe djed? Iako je Tomica otpuhivao jer ga djed uvijek želi nečemu podučiti, odlučio je nešto zapamtiti. Što je Tomica odlučio? Jeste li vi naučili nešto iz priče? Kakav trag treba ostaviti u životu? Razmisli, kakav bi trag ti mogao ostaviti? | | | |
| **4. SNALAZIM SU U PRIČI**  **Ishodi aktivnosti:** prepoznaje i izdvaja temu književnoga teksta; prepoznaje redoslijed događaja; povezuje likove s mjestom i vremenom radnje; opisuje likove prema izgledu, ponašanju i govoru.  **Opis aktivnosti:** Učiteljica/učitelj pitanjima uvodi učenike u analizu priče: Koja je tema ove priče? Tko razgovara o tragovima? Što možeš zaključiti, kakav je Tomica dječak? A kakav je djed? Koje su njihove osobine? Kada se odvija radnja priče? Gdje se nalaze djed i Tomica? Što smo iz priče naučili? Učiteljica/učitelj može zapisati na ploču, a učenici u pisanke naslov priče i ime pisca te likove, njihove osobine, mjesto i vrijeme radnje te pouku.  Kako priča započinje? Što je ugledao Tomica u časopisu? O čemu razgovara s djedom? Čemu djed poučava Tomicu? Što Tomica odlučuje? Učiteljica/učitelj potiče učenike da osmisle redoslijed događaja. Učiteljica/učitelj zapisuje na ploču, a učenici u pisanke redoslijed događaja. | | | |
| **5. NISU SVI TRAGOVI LIJEPI**  **Ishod aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika; prepoznaje etičke vrijednosti teksta.  **Opis aktivnosti**:  Učiteljica/učitelj upućuje učenike na promišljanje o tragovima u životu. Učenici nabrajaju i opisuju tragove koje su ostavili njihovi najbliži u njihovim srcima. Učenici opisuju kako se osjećaju zbog tih tragova. Učiteljica/učitelj pita učenike znaju li još neko čovjekovo djelo koje ostavlja pozitivan trag. Učiteljica/učitelj potiče učenike na zaključivanje koji su poznati ljudi ostavili tragove za sve ljude u svojim djelima (knjigama, pjesmama, izumima, sportu…). Učiteljica/učitelj potiče učenike na promišljanje jesu li tragovi uvijek lijepi i ugodni. Koja djela ne ostavljaju lijepi trag? Podsjeti se kakvi trebaju biti ljudi da bi ostavili lijepe tragove. Kakve su osobine ljudi koji nisu dobri i pošteni? Možeš li utjecati na takve ljude, kako? | | | |
| **6. PIŠEMO IGROKAZ**  **Ishodi aktivnosti:** razlikuje svakodnevne komunikacijske situacije – govori kraći tekst prema jednostavnoj strukturi: uvod, središnji dio, završetak; pripovijeda događaje nižući ih kronološki.  **Opis aktivnosti:**  Učiteljica/učitelj dijeli učenike u skupine. Učenici prema redoslijedu događaja pišu igrokaz. U igrokaz mogu uvesti i nove likove i promijeniti završetak priče tako da na završetku uprizore koji i na koji način ostavljaju trag u životu svojih najbližih.  Sve skupine glume pred ostalim učenicima svoje igrokaze.  PRIJEDLOG DOMAĆE ZADAĆE:  Riješiti udžbenik na 131. stranici.  Može se zadati učenicima da istraže na internetu koji su značajni hrvatski ljudi ostavili tragove svojim djelima. | | | |
| **NA PLOČI JE:**  **Prepoznavanje tragova**  **Nada Iveljić**  Tema priče: djed poučava Tomicu o tragovima koje ljudi ostavljaju u životu  Likovi: Tomica – znatiželjan, snalažljiv, razuman  djed - iskusan, mudar  Vrijeme radnje: kišno poslijepodne  Mjesto radnje: stan  REDOSLIJED DOGAĐAJA:  1. Tomici je dosadno  2. Čita djedov časopis  3. Djed zna sve životinjske tragove  4. Ljudi ostavljaju trag u svojim djelima  5. Tomica razmišlja o djedovim riječima  **Pouka:** Čovjek se mora potruditi da djelima iza sebe ostavi onaj daleko vredniji i trajniji trag koji je dostojan čovjeka. | | | |