**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 156. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **ODLUČI… VELIKO ILI MALO** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – provjerava pravopisnu točnost i slovopisnu čitkost u pisanju  – piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina  – primjenjuje pravilo pisanja čestih višerječnih imena  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – istražuje, eksperimentira i slobodno radi na temi koja mu je bliska | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VOLIMO PUTOVATI**  **Ishod aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici sjede u krugu. Svaki učenik/učenica imaju pripremljen list papira i olovku, a učiteljica/učitelj praznu kutiju.  Učiteljica/učitelj postavlja pitanja i razgovorom ih uvodimo u igru: Volite li putovati? Sjećate li se nekih mjesta u koja ste putovali? Zapišite na papirić mjesto u kojemu ste proveli nezaboravne trenutke. Ime mjesta zapišite pisanim slovima. Sjećate li se neke ustanove u tom mjestu koje vam se posebno svidjela? Ako postoji takva ustanova, zapišite i naziv te ustanove pisanim slovima.  Nakon što učenici napišu nazive mjesta i ustanova, papiriće ubacuju u pripremljenu kutiju. Brojalicom odredimo učenika koji izvlači jedan papirić na kojemu je zapisano ime mjesta i ustanove. Učenik čita ime, uočava kakvim je početnim slovom napisano i ponavlja ranije usvojeno pravilo o pisanju imena naseljenih mjesta i imena ustanova. Učenik procjenjuje je li sve točno napisano.  Sljedeći na redu za izvlačenje papirića i analizu napisanoga je učenik čiji se listić čitao. Postupak se ponavlja dok svi učenici ne pročitaju sve papiriće. Ukoliko je nešto krivo napisano učenik na ploču piše ispravno.  Učiteljica/učitelj potiče učenike da zaključe o čemu ćemo danas ponavljati. Zaključuju da ćemo ponoviti kako pišemo vlastita imena, imena naseljenih mjesta, ulica i trgova, gora i voda, ustanova, kazališta, škola, nazive časopisa, knjiga i filmova. | | | | Mogu se provesti aktivnosti s preostalim objektima iz nastavnih jedinica  [**Veliko početno slovo u imenima voda, otoka i gora**](https://hr.izzi.digital/DOS/4218/13506.html)  [**Veliko početno slovo u imenima ustanova**](https://hr.izzi.digital/DOS/4218/13508.html)  [**Veliko početno slovo u imenima**](https://hr.izzi.digital/DOS/4218/19408.html) | **PID OŠ** C. 3. 1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine.  **OSR** A. 2. 1. Razvija sliku o sebi;  B. 2. 2. . Razvija komunikacijske kompetencije; C. 2. 1. Razlikuje sigurne od nesigurnih situacija u zajednici i opisuje kako postupiti u rizičnim situacijama.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; C. 2. 3. . Interes: Učenik iskazuje interes za različita područja, preuzima odgovornost za svoje učenje i ustraje u učenju  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost; B. 2. 1 Objašnjava da djelovanje ima posljedice i rezultate; B. 2. 3. Opisuje kako pojedinac djeluje na zaštitu prirodnih resursa; C. 2. 3. Prepoznaje važnost očuvanje okoliša za opću dobrobit. |
| **2. ŠTO SVE ZNAM O VELIKOM SLOVU?**  **Ishod aktivnosti:** piše prema predlošcima za uvježbavanje pisanja (neposrednim promatranjem, zamišljanjem, predočavanjem); piše veliko početno slovo: imena ulica, trgova, naseljenih mjesta, voda i gora, ustanova u užem okružju; imena knjiga i novina; primjenjuje pravilo pisanja čestih višerječnih imena.  **Opis aktivnosti:**  Učiteljica/učenik priprema omotnice za četiri skupine (jedna skupina s imenima naseljenih mjesta, ulica i trgova, druga skupina s imenima gora i voda, treća skupina s nazivima ustanova, kazališta, škola te četvrta skupina s nazivima časopisa, knjiga i filmova, a u svakoj se omotnici nalazi po četiri ili pet imena). Učenici se podijele u skupine. Zadatak je svake skupine napisati imena iz svih omotnica na plakat (plakat mogu ukrasiti crtežima).  Napisano se provjerava tako da svaka skupina pročita imena iz svoje omotnice.  Učiteljica/učitelj potiče učenike da otvore udžbenik na 134. stranici, prouče i zaključe kako se pišu višerječna imena te zaokruže slovo ispred točnog odgovora. | | | |
| **3. ISPRAVNO PIŠEM VELIKO SLOVO**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učenici će samostalno uvježbavati sadržaj rješavajući zadatke u udžbeniku na 134. stranici.  U drugome zadatku učenici prepoznaju pogreške u pisanju naziva i imena i točno ih pišu.  Nakon što su učenici riješili zadatke, u klupi se zamjenjuju za udžbenike i provjeravaju točnost uratka. Učenici međusobno analiziraju riješene zadatke.  U trećem zadatku učiteljica/učitelj potiče učenike na sastavljanje smislenih rečenica od ponuđenih riječi. Nakon rješavanja provodi se frontalna analiza napisanoga.  Učiteljica/učitelj može pojasniti sljedeći zadatak, a učenici ga zatim samostalno rješavaju. Nakon što su učenici riješili zadatke provjeravaju točnost uratka. | | | |
| **4. UPOZNAJMO SVOJU DOMOVINU**  **Ishod aktivnosti:** istražuje, eksperimentira i slobodno radi na temi koja mu je bliska.  **Opis aktivnosti:** Učenici rade u paru. Učiteljica/učitelj upućuje učenike da promotre tablicu u udžbeniku na 136.stranici. Kada otkriju koji se grad smjestio uz koju rijeku, dobivaju zadatak da promotre zemljovid Republike Hrvatske i pronađu te gradove i rijeke. Na kraju učenicima ostaju četiri nerazvrstane rijeke koje trebaju pravilno prepisati pisanim slovima. Promatrajući zemljovid, trebaju u paru pronaći grad koji se smjestio uz te četiri rijeke.  Učiteljica/učitelj učenicima zadaje zadatak da kod kuće istraže sve o gradu na četiri rijeke (poznate građevine, zanimljivosti i sl.) te zapišu te podatke u pisanke pazeći na veliko početno slovo. | | | |