**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 16. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Nije lako biti odrastao – Ah, odrastanje** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  - pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – piše jednostavne tekstove prema zadanoj ili slobodno odabranoj temi  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – uspoređuje misli i osjećaje nakon čitanja teksta sa zapažanjima ostalih učenika  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  **OŠ HJ B. 3. 2. Učenik čita književni tekst i pronalazi važne podatke u tekstu.**  – opisuje likove prema izgledu, ponašanju i govoru  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **ODRASTANJE**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj može na ploču zapisati rečenicu:  **Pričekaj da odrasteš.**  Komunikacijska situacija: Govore li tebi odrasli ponekad ovu rečenicu? Objasni zašto. Učenici iznose svoja iskustva, odnosno situacije u kojima su im odrasli rekli ovu ili sličnu rečenicu.  **2. SLUŠAM I RAZGOVARAM**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje priču Sanje Pilić *Ah, odrastanje*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: U koga se djevojčica ne želi pretvoriti?  **3. RAZUMIJEM ŠTO SLUŠAM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta; opisuje likove prema izgledu, ponašanju i govoru; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (Djevojčica se ne želi pretvoriti u svoju stariju sestru.)  Otvaraju udžbenik i još jednom čitaju. Izdvajaju nepoznate riječi i pokušavaju ih objasniti. Ukoliko nitko ne zna objasniti značenje riječi učinit će to učiteljica/učitelj.  Učiteljica/učitelj pitanjima uvodi učenike u sadržajnu analizu: Što je sve djevojčica prerasla? Za koga joj je najviše žao što ga je prerasla? Zašto? Objasni. Kako ona sebe sada doživljava? Objasni svoj odgovor. Zbog koga ne želi odrasti? Što sestra radi kad je vesela? Zašto ne želi postati kao sestra?  Učiteljica/učitelj može na ploču zapisati naslov, ime pisca i nekoliko podataka o tekstu. Učenici pišu u svoje bilježnice.  **4. ĐAČKO DOBA**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Komunikacijska situacija: Jeste li čuli izreku: Najljepše je đačko doba? Što misliš o toj izreci? Pokušaj ju objasniti. Navedi tri razloga zbog kojih smatraš da je izreka istinita. Navedi tri razloga zbog kojih se ne slažeš s izrekom. Učenici zapisuju svoje razloge (za i protiv) u pisanke.  **5. PONAVLJAMO IMENICE**  **Ishod aktivnosti**: učenik pronalazi važne podatke u tekstu; piše prema predlošcima za uvježbavanje pisanja (neposrednim promatranjem, zamišljanjem, predočavanjem); piše jednostavne tekstove prema zadanoj ili slobodno odabranoj temi.  **Opis aktivnosti :**  Rad s udžbenikom: učenici samostalno rješavaju zadatke u udžbeniku.  Učenici:  - iz ulomka priče ispisuju pet općih imenica i sve vlastite imenice  - uočavaju razliku između imenica u prvom i drugom stupcu  - pravilno prepisuju pismo koje Sanja piše Janku  - pišu Jankov odgovor Sanji na njeno pismo.  Nakon svakog zadatka nekoliko učenika čita svoje gotove uratke.  **NA PLOČI JE:**  **Ah, odrastanje**  **Sanja Pilić**  - priča  TEMA: djevojčica razmišlja o odrastanju  GLAVNI LIK: djevojčica  SPOREDNI LIKOVI: mama, sestra Ana  Najljepše je đačko doba.  (Učenici trebaju napisati tri razloga za i tri razloga protiv tvrdnje.) | | | | **[Zvučna čitanka – Ah, odrastanje](https://hr.izzi.digital/DOS/4218/20040.html" \l "block-366397)**  Mogu se provesti aktivnosti s preostalim objektima iz nastavne jedinice:  [**Imenice imenuju**](https://hr.izzi.digital/DOS/4218/19400.html) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi.  A. 2. 2. Upravlja emocijama i ponašanjem; A. 2. 3.Razvija osobne potencijale.  **ODR** A. 2. 2. Uočava da u prirodi postoji međudjelovanje i međuovisnost.  **GOO** A. 2. 1. Ponaša se u skladu s ljudskim pravima u svakodnevnom životu. |