**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 157. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **DJEČJI ČASOPISI - ZABAVA ILI ZNANJE** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 3. Učenik čita tekst i pronalazi važne podatke u tekstu.**  – uočava grafičku strukturu teksta: naslov, tijelo teksta, ilustracije i/ili fotografije, rubrike  – odgovara na pitanja o pročitanome tekstu  – postavlja pitanja o pročitanome tekstu  – pronalazi važne podatke u tekstu  – pronalazi i objašnjava podatke u grafičkim prikazima  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  – piše dvotočku i zarez u nabrajanju  **OŠ HJ C. 3. 1. Učenik pronalazi podatke koristeći se različitim izvorima primjerenima dobi učenika.**  – prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama  – pronalazi i kombinira podatke iz različitih izvora primjerenih dobi  – izdvaja važne podatke iz teksta i razvrstava ih prema uputi, te prenosi tekst u druge oblike ili medije  **OŠ HJ C. 3. 2. Učenik razlikuje tiskane publikacije primjerene dobi i interesima.**  – razlikuje knjige, udžbenike, časopise, plakate, strip, brošure, reklamne letke  – samostalno i redovito čita tekstove u književnim i zabavno-obrazovnim časopisima za djecu i iskazuje mišljenje o njima  – čita stripove i razlikuje ih od ostalih tiskanih medijskih tekstova | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. STRIP, ČASOPIS ILI NOVINE**  **Ishod aktivnosti:** služi se novim riječima u skladu s komunikacijskom situacijom i temom, u govornim situacijama samostalno prilagođava ton, intonaciju i stil, točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju; razlikuje knjige, udžbenike, časopise, plakate, strip, brošure, reklamne letke; čita stripove i razlikuje ih od ostalih tiskanih medijskih tekstova.  **Opis aktivnosti:**  Učiteljica/učitelj priprema omotnice u različitim bojama. U svakoj omotnici nalazi se jedan strip *Kiki i ostali* izrezan na dijelove. Učenici su podijeljeni u skupine i slažu strip pravilnim redoslijedom. Svaka skupina čita svoj složeni strip, a ostale skupine palcem gore ili dolje procjenjuju je li strip ispravno složen. Učiteljica/učitelj vođenim pitanjima uvodi učenike u razgovor o časopisima: Gdje možemo pronaći ovakve stripove? Čitate li dječje časopise? Koje dječje časopise ti čitaš? Što vam je zanimljivo u njima? Što se sve nalazi u dječjemu časopisu? U dječjim časopisima nalazimo priče, pjesme, igrokaze, stripove, ilustracije i zadatke namijenjene djeci te informacije o životinjama, biljkama... Čitaju li vaši roditelji dječje časopise npr. *Smib*, *Radost*, *Prvi izbor*? Zašto roditelji ne čitaju dječje časopise? Možemo zaključiti da postoje časopisi za djecu i časopisi za odrasle? Koje časopise čitaju vaši roditelji? Jesu li to sve časopisi? Neki od ovih naslova koje ste spomenuli nisu časopisi već novine. Spomenuli ste kako vaši roditelji čitaju i *Jutarnji list* ili *Večernji list*. Pogledajte kako izgleda *Jutarnji list*, a kako časopis *Zdravlje*. U čemu se oni razlikuju? (u veličini, boji, debljini, sadržaju...) Vi ne čitate novine jer one nisu namijenjene djeci. Što mislite o čemu se sve piše u novinama? (o politici, vijesti sportu, kulturi i sl.) Novine donose svakodnevne vijesti, a časopisi uglavnom obrađuju neku temu. | | | |  | **OŠ LK** A. 3. 1. Učenik likovnim i vizualnim izražavanjem interpretira različite sadržaje  **PID OŠ** B. 3. 1. Učenik raspravlja o važnosti odgovornoga odnosa prema sebi, drugima i prirodi.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih  izvora i uspješno ih primjenjuje pri rješavanju problema; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa  rješavanju problema.  **OSR** A. 2. 1. Razvija sliku o sebi;  B. 2. 4. Suradnički uči i radi u timu.  **GOO** C. 2. 1. Sudjeluje u unaprjeđenju života i rada škole; C. 2. 2. Promiče solidarnost u školi. |
| **2. PRONALAZIM PODATKE O ČASOPISU**  **Ishodi aktivnosti:** uočava grafičku strukturu teksta: naslov, tijelo teksta, ilustracije i/ili fotografije, rubrike; odgovara na pitanja o pročitanome tekstu; postavlja pitanja o pročitanome tekstu; pronalazi važne podatke u tekstu; prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama; pronalazi i kombinira podatke iz različitih izvora primjerenih dobi.  **Opis aktivnosti:**  Učenici su u skupinama s početka sata. Učiteljica/učitelj priprema za svaku skupinu po jedan dječji časopis, a učenici dobivaju zadatak da u skupinama prolistaju i prouče časopise. Učenici komentiraju njihov izgled. Zadržavamo se na prvoj stranici - naslovnici. Učiteljica/učitelj potiče učenike da zaključe što se sve nalazi na toj stranici i zašto je važna. Potom ih upućuje kako se brzo u sadržaju časopisa može pronaći određeni tekst u časopisu. Na kraju uočavaju "stalna mjesta" - rubrike u časopisu. Učiteljica/učitelj potiče učenike na promišljanje o sadržaju časopisa: Jesu li u časopisu samo zabavni sadržaji? Možemo li nešto naučiti iz časopisa? Koje rubrike bi nas mogle nečemu poučiti? Učiteljica/učitelj zapisuje naslov na ploču, a učenici u svoje bilježnice. Također je moguće da učiteljica/učitelj aplicira naslovnice nekih dječjih časopisa. Nakon kraćeg prelistavanja časopisa i uočavanja rubrika, tekstova, priloga, zabavnih stranica i sl., učiteljica/učitelj zadaje učenicima zadatke. Učenici dobivaju zadatak da po skupinama na veći papir napišu osnovne podatke svojega časopisa: ime izdavača, ime glavnog urednika, ime ilustratora/ilustratorice naslovnice, nazive rubrika. Učenici također trebaju iz svojega časopisa ispisati obrazovne rubrike i što su iz svake od njih saznali. Kada skupine završe s radom, zajednički se uspoređuju uradci.  Učenici zaključuju da je dječji časopis više međusobno povezanih listova na kojima su u tiskari otisnuti razni članci, stripovi, pjesme i drugi prilozi koje djeca rado čitaju. Učenici rješavaju unaprijed pripremljen nastavni listić na kojem ponavljaju značenje osnovnih pojmova: naslovnica, sadržaj rubrika. Nakon završetka provjerava se točnost rješenja. | | | |
| **3. ČASOPIS PO MOJOJ ŽELJI**  **Ishod aktivnosti:** piše jednostavne tekstove prema zadanoj ili slobodno odabranoj temi; piše prema predlošcima za uvježbavanje pisanja (neposrednim promatranjem, zamišljanjem, predočavanjem); piše dvotočku i zarez u nabrajanju; izdvaja važne podatke iz teksta i razvrstava ih prema uputi, te prenosi tekst u druge oblike ili medije; razlikuje knjige, udžbenike, časopise, plakate, strip, brošure, reklamne letke.  **Opis aktivnosti**:  Rad s udžbenikom. Učenici se vraćaju na svoja radna mjesta. Učiteljica/učitelj može učenicima pojasniti svaki zadatak, a zatim učenici samostalno rješavaju zadatke na 133. str. U predzadatku proučavaju ilustracije i fotografije naslovnih stranica časopisa te trebaju u pisanku napisati kojim se temama bave. Učenici u paru, prema naslovnim stranicama, zaključuju koji bi najviše zanimao djecu. Nakon toga jedan drugome govorekoji bi od ponuđenih časopisa čitali članovi njihove obitelji.  Nakon kraćeg razgovora, nekoliko učenika iznosi svoja razmišljanja ostalim učenicima u razredu. Učenici slušaju daljnje upute te samostalno rješavaju zadnja dva zadatka na 133. str. i prvi na 134. str. Učiteljica/učitelj upućuje učenike u rad te ih potiče da budu što kreativniji u radu. Prema fotografijama trebaju smisliti i u udžbenik napisati što originalniji naslov svakoga časopisa. Za svaki časopis trebaju osmisliti tri zanimljive teme o kojima će u njima pisati, a o kojima bi i oni voljeli čitati. Na koncu se trebaju odlučiti za jedan časopis koji bi njih najviše zainteresirao i objasniti što bi u njemu voljeli pročitati. Nakon završetka rada, učenici iznose svoja razmišljanja i čitaju svoje ideje. Ostali učenici biraju najzanimljiviji naslov i najoriginalnije teme te zapisuju na zajednički plakat RAZREDNI ČASOPIS 3.\_\_\_ | | | |
| **4. RAZREDNI ČASOPIS**  **Ishod aktivnosti:** piše jednostavne tekstove prema zadanoj ili slobodno odabranoj temi; piše prema predlošcima za uvježbavanje pisanja (neposrednim promatranjem, zamišljanjem, predočavanjem); piše dvotočku i zarez u nabrajanju; izdvaja važne podatke iz teksta i razvrstava ih prema uputi; te prenosi tekst u druge oblike ili medije.  **Opis aktivnosti:**  Učenici su u skupinama s početka sata. Zadatak je izraditi, dopuniti i osmisliti razredni časopis. Svaka skupina ima svoj zadatak: izraditi naslovnicu, odrediti rubrike, prostor za tekst, ilustracije, prostor za pisma čitatelja, izraditi zabavne sadržaje… Skupine svoje radove lijepe na plakat i dopunjavaju razredni časopis.  Prijedlog domaće zadaće: Učiteljica/učitelj zadaje učenicima da odaberu jednu od ponuđenih tema na 134. stranici i napišu članak za časopis. Podsjeća ih da članak mora biti zanimljiv kako bi privukao čitatelje.  **NA PLOČI JE:**  **Dječji časopisi**  Naziv:  Izdavač:  Urednica/urednik:  Ilustratorica/ilustrator:  Naslovi rubrika:  Dječji časopis – više međusobno povezanih listova na kojima su u tiskari otisnuti razni članci, stripovi, pjesme i drugi prilozi koje djeca rado čitaju.  PRIJEDLOG LISTIĆA:  **POJMOVE IZ LIJEVOG STUPCA SPOJI S OBJAŠNJENJIMA IZ DESNOG STUPCA.**   |  |  | | --- | --- | | **NASLOVNICA** | Popis rubrika i naslova tekstova u jednom broju novina ili časopisa. | | **SADRŽAJ** | Stalni dijelovi časopisa ili novina. Uvijek imaju isti naziv. | | **RUBRIKA** | Prva stranica novina ili časopisa. Na njoj se obavezno nalazi naslov. | | | | |