**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 160. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **DOKUMENTARNI FILM** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – uspoređuje misli i osjećaje nakon čitanja teksta sa zapažanjima ostalih učenika  **OŠ HJ C. 3. 1. Učenik pronalazi podatke koristeći se različitim izvorima primjerenima dobi učenika.**  – prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama  – pronalazi i kombinira podatke iz različitih izvora primjerenih dobi  – izdvaja važne podatke iz teksta i razvrstava ih prema uputi te prenosi tekst u druge oblike ili medije | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VOLIMO FILMOVE**  **Ishod aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj potiče komunikacijsku situaciju o filmu:Voliš li gledati filmove? Kakvi mogu biti animirani filmovi? (crtani ili lutkarski) Tko je sve potreban da bi nastao igrani film? Što rade glumci, tko su glumci? Koje filmove najčešće gledate? Koje su vam teme najzanimljivije? Gledate li filmove češće kod kuće, na televizoru ili u kinu? Postoje li filmovi u kojima se ne glumi, koji snimaju nekoga ili nešto baš onako stvarno, kako se u tom trenutku događa? (Filmovi o životinjama u prirodi, ljudima dok rade neki zanimljiv posao…) Jeste li gledali kada takav film? O čemu je bio taj film? Kako zovemo takve filmove? Volite li gledati dokumentarne filmove? Objasni zašto da ili ne. | | | |  | **OŠ GK** C. 3. 1. Učenik na osnovu slušanja glazbe i aktivnog muziciranja prepoznaje različite uloge glazbe.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; B. 2. 2. Razvija komunikacijske kompetencije;  B. 2. 4. Suradnički uči i radi u timu.  **UKU** A. 2. 1. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 3. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **ODR** B. 2. 1. Objašnjava da djelovanje ima posljedice i rezultate. |
| **2. GLEDAMO FILM**  **Ishod aktivnosti:** prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama; pronalazi i kombinira podatke iz različitih izvora primjerenih dobi; izdvaja važne podatke iz teksta i razvrstava ih prema uputi te prenosi tekst u druge oblike ili medije.  **Opis aktivnosti:**  Učiteljica/učitelj najavljuje gledanje dokumentarne emisije (učenici gledaju emisiju po izboru učiteljice/učitelja, a prijedlog je film *Odlučujuća utakmica* <https://www.youtube.com/watch?v=AdHlhS8zcTg> ili <https://juhuhu.hrt.hr/gledaj/1303/odlucujuca-utakmica>). Prije gledanja učiteljica/učitelj upućuje učenike da pozorno gledaju film. Mogu zamisliti da su u kinu i prisjećaju se pravila ponašanja u kulturnim ustanovama. Nakon gledanja filma učenici će odgovoriti o kome film govori i što je bio životni san protagonista filma. | | | |
| **3. RAZGOVARAMO O FILMU**  **Ishod aktivnosti:** uspoređuje misli i osjećaje nakon čitanja teksta sa zapažanjima ostalih učenika; služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:** Učenici iznose svoje osjećaje nakon gledanja filma te odgovaraju na ranije postavljeno pitanje. Učiteljica/učitelj pitanjima uvodi učenike u sadržajnu analizu emisije. U komunikacijskoj situaciji razvija se razgovor o sličnostima i razlikama između crtanog filma, igranog filma i dokumentarnog filma. Što vam se svidjelo/nije svidjelo u filmu? Jesu li događaji u filmu stvarni? Što mislite kako autor odabire o čemu će snimiti film? O čemu se u filmu radi? Koja je razlika između crtanog, igranog i dokumentarnog filma što se tiče likova, radnje, mjesta i vremena radnje? Tko sudjeluje u dokumentarnom filmu? Koji su sudionici ovog filma? (djevojčica Luana i njezina obitelj i prijatelji). Kako nastaje dokumentarni film? Što mislite koliko kamera treba da bi se snimio ovakav film? Tko odlučuje što će se snimiti? (autor) Što mislite jesu li glazba i zvukovi bitni u dokumentarnom filmu? Kakav bi po vašem mišljenju trebao biti dokumentarni film? Misliš li da je autor odabrao dovoljno zanimljivu temu i protagoniste za ovaj film? | | | |
| **4. NAUČILI SMO**  **Ishod aktivnosti:** služi se novim riječima u skladu s komunikacijskom situacijom i temom; piše jednostavne tekstove prema zadanoj ili slobodno odabranoj temi; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Učiteljica/učitelj potiče učenike na zaključivanje što je dokumentarni film i što sve prikazuje. Učiteljica/učitelj zapisuje nekoliko podataka o emisiji na ploču, a učenici prepisuju u svoje pisanke.  **NA PLOČI JE:**  DOKUMENTARNI FILM  Dokumentarni film govori o stvarnim događajima, mjestima, ljudima, životinjama, biljkama i drugim zanimljivim temama. Prikazuje stvarne osobe, životinje i biljke. Prikazuje stvarne događaje.  Gledali smo film *Odlučujuća utakmica*  Autor: Đuro Gavran  Sniman jednom kamerom.  Tema filma: djevojčica Luana igra važnu utakmicu  Sudionici: djevojčica Luana, njezina obitelj, prijatelji i trenerica  Učenici trebaju samostalno zapisati dvije rečenice o emisiji, što im se svidjelo ili nije svidjelo. | | | |
| **5. MOJ FILM**  **Ishod aktivnosti:** služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; izdvaja važne podatke iz teksta i razvrstava ih prema uputi te prenosi tekst u druge oblike ili medije.  **Opis aktivnosti:** Učiteljica/učitelj priprema učenicima fotografije npr. šumskih životinja, vodenih životinja, djece u parku… Zadatak je učenika pronaći ostale učenike koji imaju slične fotografije i oformiti skupine. Učenici se u skupini dogovaraju i osmišljavaju o čemu bi voljeli snimiti dokumentarni film. Kako bi prikazali osobe, mjesto i sl. o kojemu bi snimali film. Koliko kamera bi trebali imati i što bi sve snimili. Ukratko pišu na papire upute za snimanje svoga osmišljenog filma. Kada su sve skupine gotove, predstavljaju svoje ideje ostalim učenicima.  PRIJEDLOG DOMAĆE ZADAĆE:  Učenicima se zadaje zadatak da potraže i pogledaju neki dokumentarni film iz televizijskog programa. Sami trebaju odabrati hoće li to biti o životinjama, dalekim krajevima, ljudima, nekoj pojavi dokumentarni film. Trebaju zabilježiti: naslov filma i redatelja, autora filma. Učenici će napisati kratak sastavak u kojem će prepričati dokumentarni film koji su gledali. Napisat će što im se u filmu svidjelo ili nije svidjelo i što su iz filma saznali ili naučili. | | | |